പൂട്ടിയക്ക് കേരള ബ്ലാസ്റ്റേഴ്‌സ് നല്‍കിയ ഓഫര് ഇങ്ങനെ, കരാര് തുക പുറത്ത്\nമിസോറാം താരം പൂട്ടിയ എന്നറിയപ്പെടുന്ന ലാല്‍തങ്ക ഖോള്‍ഹ്രിങിന് ബ്ലാസ്റ്റേഴ്‌സ് നല്‍കിയിരിക്കുന്നത് രണ്ട് വര്‍ഷത്തെ കരാര്. 65 ലക്ഷം രൂപയാണ് ഈ രണ്ട വര്‍ഷം സാലറിയായ 22 വയസ് മാത്രമുളള പൂട്ടിയക്ക് ബ്ലാസ്റ്റേഴ്‌സ് നല്‍കുക. ഒരേ സമയം സെന്റര് മിഡ്ഫീല്‍ഡിലും വിങ്സിലും പ്രാഗല്‍ഭ്യം തെളിയിച്ച താരമെന്ന നിലയില് കുറഞ്ഞ കാലത്തിനുളളില് തന്നെ ഫുട്‌ബോള് ലോകത്തിന്റെ മതിപ്പ് പിടിച്ച് പറ്റിയ താരം കൂടിയാണ പൂട്ടിയ.\n‘എക്‌സ്ട്രാ ഒഡിനറി ടാലന്റെ’ എന്നാണ് പൂട്ടിയയുടെ കളി കണ്ട മുന് ഇംഗ്ലീഷ് താരവും പ്രശസ്ത കമന്റേറ്ററുമായ പോള് മേസ്ഫീല്‍ഡ് അദ്ദേഹത്തെ വിശേഷിപ്പിച്ചത്. സാഹചര്യത്തോടൊത്തുളള പൊരുത്തപ്പെടലും സ്ഫോടനാല്‍മകമായ വേഗതയും കാരണം പ്യൂട്ടിയ ബ്ലാസ്റ്റേഴ്‌സിന് മുതല്‍ക്കൂട്ടാകും. മിഡ്ഫീല്‍ഡില് വിശ്വസിച്ച് ചുമതല ഏല്‍പ്പിക്കാന് സാധിക്കുന്ന വ്യക്തിയാണ് അദ്ദേഹം.\nFrom the factory of Indian football to the heart! Welcome home @puitea_7 ????????#YennumYellow #SwagathamPuitea pic.twitter.com/QkS3dzw7ie\nമിസോറം പ്രീമിയര് ലീഗില് ബെത്ലഹേം വെങ്ത്ലാങ് ക്ലബിന് വേണ്ടി കളിച്ചാണ് ഫുട്ബോള് ജീവിതം തുടങ്ങുന്നത്. പിന്നീട് ഡിഎസ്‌കെ ശിവാജിയന്‍സ് യൂത്ത് ടീമിന് വേണ്ടി കളിച്ച ലാല്‍തങ്ക അതേ വര്‍ഷം സീനിയര് ടീമിലും കളിക്കാനിറങ്ങി. 2017-18 ഐ ലീഗ് സീസണില് ഐസ്വാള് എഫ്സിക്ക് വേണ്ടി മല്‍സരിക്കാന് കൈമാറുന്നതിനു മുന്‍പ് നോര്‍ത്ത് ഈസ്റ്റ് യുണൈറ്റഡ് എഫ്സിക്ക് വേണ്ടി നാല് മല്‍സരങ്ങളിലാണ് കളിച്ചത്.\nകഴിഞ്ഞ രണ്ട് സീസണുകളിലുമായി 29 തവണയാണ് നോര്‍ത്ത് ഈസ്റ്റ് യുണൈറ്റഡ് എഫ്സിക്ക് വേണ്ടി ലാല്‍തങ്ക കളത്തിലിറങ്ങിയത് മിഡ്ഫീല്‍ഡില് വിവിധ പൊസിഷനുകളില് കളിക്കുകയും രണ്ട് അസിസ്റ്റുകള് പുറത്തെടുക്കകയും ചെയ്ത അദ്ദേഹത്തിന്റെ വൈവിധ്യപൂര്‍ണമായ കഴിവുകള് കളിക്കളത്തില് പ്രകടമായിരുന്നു.


പിറന്നാള് ദിനത്തില് മലയാളി മേക്ക്അപ്പ്മാനെ ഞെട്ടിച്ച് താരസുന്ദരി; സമ്മാനമായി നല്‍കിയത് ജീപ്പ് കോംപസ് എസ്.യു.വി\nWeb Desk April 22, 2018\nവാഹന വിപണിയില് തരംഗം സൃഷ്ടിച്ച് മുന്നേറുകയാണ് അമേരിക്കന് വാഹനനിര്‍മ്മാതാക്കളായ ജീപ്പിന്റെ കോംപസ് എസ്.യു.വി. കോംപസിനെക്കുറിച്ചുള്ള വാര്‍ത്തകളാണ് ദിവസവും വാഹന മേഖലകളില് നിന്നും പുറത്തു വരുന്നത്. വാഹനത്തെക്കുറിച്ചുള്ള വാര്‍ത്തകള് കൂടുതലും വരുന്നത് സിനിമാ മേഖലയില് നിന്നുമാണ്. അത്തരത്തില് ഞെട്ടിക്കുന്ന ഒരു വാര്‍ത്തയാണ് ഇപ്പോള് വാഹനത്തെ സംബന്ധിച്ച് പുറത്തു വന്നിരിക്കുന്നത്.\nതാരസുന്ദരി തന്റെ മേക്ക്അപ്പ്മാന് സമ്മാനിച്ച കോംപസിനെക്കുറിച്ചാണ്. ബോളിവുഡ് താര സുന്ദരി ജാക്വിലിന് ഫെര്‍ണാണ്ടസാണ് തന്റെ മേക്ക്അപ്പ് ആര്‍ട്ടിസ്റ്റിനു പിറന്നാള് സമ്മാനമായി കോംപസ് നല്‍കിയത്.\nമലയാളിയായ തന്റെ മുഖ്യ മേക്കപ്പ്മാനാണ് ജാക്വിലിന് കോംപസ് സമ്മാനിച്ചത്. നേരത്തെ ജാക്വിലിന് ഫെര്‍ണാണ്ടസും ജീപ്പ് കോംപസ് സ്വന്തമാക്കിയിരുന്നു. മുമ്പ് ബോളീവുഡ് താരങ്ങളായ അക്ഷയ് കുമാറും, സംവിധായകനും നിര്‍മാതാവുമായ ഫര്‍ഹാന് അക്തറും, മലയാള സിനിമാ നടന് ഇര്‍ഷാദ്, സംവിുധായകന് മിഥുന് മാനുവല് എന്നിവരും ജീപ്പ് സ്വന്തമാക്കിയിരുന്നു.\nഅമേരിക്കന് വാഹന നിര്‍മ്മാതാക്കളായ ജീപ്പിന്റെ കോംപസ് എസ്.യു.വി ഇന്ത്യയിലെത്തിയിട്ട് ഏതാനും മാസങ്ങളേ ആയിട്ടുള്ളൂ. എന്ന വന്നതു മുതല് റെക്കോര്‍ഡ് വില്‍പനയാണ് കോംപസ് നേടിയിരിക്കുന്നത്. ഏറ്റവും വില കുറഞ്ഞ ജീപ്പ് മോഡലെന്ന പ്രത്യേകതയോടെ 2017 ജൂലൈ 31നാണ് കോംപസ് ഇന്ത്യയിലെത്തിയത്.\n14.95 ലക്ഷം രൂപയാണ് ബേസ് മോഡല് കോംപാസിന്റെ ഡല്‍ഹി എക്സ്ഷോറൂം വില. ടോപ് സ്പെക്കിന് 20.65 ലക്ഷം രൂപയും. പൂണെയിലെ രംഞ്ജന്‍ഗോവന് പ്ലാന്റില് ഏഴുപത് ശതമാനത്തിലേറെ പ്രാദേശികമായാണ് കോംപസിന്റെ നിര്‍മാണം പൂര്‍ത്തീകരിച്ചത്. വില ഇത്രയധികം കുറയാന് കാരണം ഇതാണ്.\n2.0 ലിറ്റര് മള്‍ട്ടിജെറ്റ് ഡീസല് എന്‍ജിനാണ് വാഹനത്തിന് കരുത്തേകുന്നത്. 3750 ആര്‍പിഎമ്മില് 173 ബിഎച്ച്പി പവറും 1750-2500 ആര്‍പിഎമ്മില് 350 എന്‍എം ടോര്‍ക്കുമേകും എന്‍ജിന്.6സ്പീഡ് മാനുവല് ഗിയര്‍ബോക്‌സാണ് ട്രാന്‍സ്മിഷന് ചുമതല നിര്‍വഹിക്കുക. 17.1 കിലോമീറ്ററാണ് കമ്പനി വാഗ്ദാനം ചെയ്യുന്ന ഇന്ധനക്ഷമത. എബിഎസ്, എയര്‍ബാഗ്, ഇലക്ട്രോണിക് പാര്‍ക്കിങ് ബ്രേക്ക്, ടിസിഎസ് തുടങ്ങി ഇരുപതോളം സുരക്ഷാസന്നാഹങ്ങളും വാഹനത്തിനുണ്ട്.\nTags: jacqueline fernandez, jeep compass, makeup man


ജനകീയ ഡോക്ടറുടെ വിയോഗവേദനയില് മുസന്നയിലെ പ്രവാസികള് - British Kairali\nയു.കെ: ഹാരി – മേഗന് ദമ്പതികളുടെ കുഞ്ഞിന് ‘രാജകുമാരന്’ എന്ന പദവി നൽകില്ല – രാജകുടുംബം\nയുകെ: ഒരു വര്‍ഷത്തിലേറെയായി കോവിഡിനോട് പോരാട്ടം നടത്തുന്ന 49 കാരനായ ജേസണ് കെല്‍ക്ക് മരണത്തിന് കീഴടങ്ങി\nയുകെ: ദരിദ്ര രാജ്യങ്ങള്‍ക്ക് ഒരു ബില്യന് കോവിഡ് വാക്സിന് ഡോസുകള് വാഗ്ദാനം ചെയ്ത് ജി7 ഉച്ചകോടി\nയു.കെ: ഫൈസർ, ആസ്ട്രാസെനെക്ക വാക്‌സിനുകൾ കൊവിഡ് ഡെൽറ്റാ വകഭേദത്തിനെതിരെ ഫലപ്രദമെന്ന് പഠനം\nബ്രിട്ടനില് ഏർപ്പെടുത്തിയ ലോക്ക്ഡൗൺ വീണ്ടും നീട്ടി\nകേരളത്തിന് കൈത്താങ്ങായി ഏഴു വയസുകാരന് മുതല് ബ്രിട്ടീഷുകാരി വരെ; സമീക്ഷ-യുകെ യുടെ ‘ബിരിയാണി ചലഞ്ച്’ വന് വിജയമായി\nയു.കെ: പുലിറ്റ്സര് പുരസ്ക്കാരം ഇന്ത്യൻ വംശജയായ പത്രപ്രവർത്തകയ്ക്ക്; പുരസ്ക്കാരം ചൈനയിലെ മുസ്ലിം സമുദായക്കാർ അനുഭവിക്കുന്ന യാതനകൾ തുറന്ന് കാട്ടിയതിന്\nയുകെ: ഡയാന രാജകുമാരിയുടെ വിവാഹ വസ്ത്രം പ്രദർശനത്തിന് വെക്കുന്നു\nജനകീയ ഡോക്ടറുടെ വിയോഗവേദനയില് മുസന്നയിലെ പ്രവാസികള്\nBK India 8 months ago\nമസ്കത്ത്: ജനകീയ ഡോക്ടറുടെ വിയോഗവേദനയില് മുസന്നയിലെ പ്രവാസികള്. കോഴിക്കോട് സ്വദേശി ഡോ. മനോജ് (56) വ്യാഴാഴ്ച രാത്രിയാണ് നാട്ടില് മരണപ്പെട്ടത്. ബ്രെയിന് ട്യൂമര് ബാധിതനായിരുന്നു. കഴിഞ്ഞ ഫെബ്രുവരി അവസാനമാണ് ചികിത്സക്കായി നാട്ടിലേക്ക് പോയത്. മാര്‍ച്ചില് ശസ്ത്രക്രിയ നടന്നശേഷം സ്ഥിതി മെച്ചപ്പെട്ടുവരുന്നതിനിടയില് അപ്രതീക്ഷിതമായാണ് മരണം സംഭവിച്ചതെന്ന് സുഹൃത്തുകള് പറയുന്നു.\nമുസന്ന തരീഫിലാണ് ഡോ. മനോജിെന്‍റ ക്ലിനിക്ക്. ഭാര്യ ഡോ. വിനീതയും ഇവിടെ തന്നെ ഡോക്ടറാണ്. 15 വര്‍ഷമായി ഒമാനിലുള്ള ഡോക്ടറുടെ ക്ലിനിക് സാധാരണക്കാരുടെ പ്രത്യേകിച്ച് കുറഞ്ഞ വരുമാനക്കാരുടെ ആശ്രയമായിരുന്നു. നിരവധി സ്വദേശികളും ക്ലിനിക്കില്‍നിന്ന് ചികിത്സ തേടിയിരുന്നു. എല്ലാവരുടെയും പ്രിയപ്പെട്ടയാളായിരുന്നു ഡോക്ടറെന്ന് സുഹൃത്തുക്കള് ഒാര്‍ക്കുന്നു.\nകൊച്ചി: എറണാകുളം മഹാരാജാസ് ഓട്ടോണമസ് കോളേജിലെ യു.ജി/പി.ജി സെമസ്റ്റര് പരീക്ഷകള് സംബന്ധീച്ച ജോലികള്‍ക്കായി കരാര് അടിസ്ഥാനത്തില് ഒരു വര്‍ഷത്തേക്ക് ഡാറ്റാ എന്‍ട്രി ഓപ്പറേറ്റര്-ഏഴ്, സിസ്റ്റം അഡ്മിനിസ്‌ട്രേറ്റര്-രണ്ട്, ഓഫീസ് അറ്റന്‍ഡന്റ്-രണ്ട് തസ്തികകളിലേക്ക് അര്‍ഹരായ ഉദ്യോഗാര്‍ഥികള്‍ക്കായി നവംബര് 10-ന് വാക്-ഇന്-ഇന്റര്‍വ്യൂ നടത്തുന്നു.താത്പര്യമുളളവര് അന്നേ ദിവസം രാവിലെ 11-ന് അഭിമുഖത്തിന് ഹാജരാകണം.യോഗ്യത സിസ്റ്റം അഡ്മിനിസ്‌ട്രേറ്റര്, ബന്ധപ്പെട്ട വിഷയത്തിലുളള ഡിഗ്രി/ഡിപ്ലോമ,ഡാറ്റാ എന്‍ട്രി ഓപ്പറേറ്റര്- അംഗീകൃത സര്‍വ്വകലാശാലകളില് നിന്നും ഏതെങ്കിലും വിഷയത്തിലുളള ഡിഗ്രി/ഡിപ്ലോമ, കമ്ബ്യൂട്ടര് പരിജ്ഞാനം. ഓഫീസ്് […]\nബ്രിട്ടീഷ് എക്കൊണോമിയെ രക്ഷിക്കാന് 100 ബില്ല്യന് പൌണ്ട് കൂടി; ആശ്വാസത്തോടെ കമ്പനികളും ജോലിക്കാരും\nസുഹൃത്തായ യുവതിക്ക് കോഴിക്കോട് നഗരത്തില് ഫ്ളാറ്റെടുത്ത് കൊടുത്തതിന് പൊലീസ് ഉദ്യോഗസ്ഥന് സസ്‌പെന്‍ഷനിലായ സംഭവം : സിറ്റി കമ്മീഷണര്‍ക്കെതിരെ ആരോപണവുമായി യുവതി\nവിഷാദ തീരങ്ങളിൽ തനിയെ..\nവേറൊരു തൊഴിലുടമയിലേക്ക് മാറുന്നതിന് വിദേശ തൊഴിലാളികളുടെ എന്‍ഒസി ഒഴിവാക്കുന്നു\nവൈറ്റ്ഹൗസിലേക്ക് മാരകമായ റൈസിന് വിഷം കലര്‍ന്ന കവര് അയച്ചു; സംഭവത്തില് സ്ത്രീ അറസ്റ്റില്\nഅജ്ഞാതര് ഓക്സിജന് സിലിണ്ടറിന്‍റെ മോട്ടോര് ഓഫാക്കി; ഒരു കർഷകന്‍റെ അധ്വാനമായ 2500 മീനുകള് കൂട്ടത്തോടെ ചത്തു\nഡയാനയുടെ വിവാദ അഭിമുഖം : ബി.ബി.സി മുന് മേധാവി വിവാദക്കുരുക്കിൽ !\n‘ബ്രിട്ടീഷ് കൈരളി’യുടെ ഒരു വർഷം: എല്ലാവർക്കും നന്ദി; അണിയറ പ്രവർത്തകർ സംസാരിക്കുന്നു!\nയുകെ: ‘പിങ്ക് വാട്ട്സ്ആപ്പ്’ മെസ്സേജുകൾ; പുതിയ രൂപത്തിൽ ഹാക്കർമാർ രംഗത്ത്!\nഫിലിപ്പ് രാജകുമാരന്റെ സംസ്‌കാര ചടങ്ങ് നടന്നു; സ്വയം രൂപകല്‍പ്പന ചെയ്ത വാഹനത്തില് അന്ത്യയാത്ര


പ്രധാനമന്ത്രിയാകാൻ പിന്തുണയ്ക്കുന്നവർക്കൊപ്പം! അവസാന ലാപ്പിൽ കളി മാറ്റി മായാവതി | Lok Sabha Election results 2019: Will support whoever backs for PM post, says Mayawati - Malayalam Oneindia\n48 min ago അധ്യക്ഷ സ്ഥാനത്തേക്ക് പ്രിയങ്കയ്ക്ക് 100% യോഗ്യത; അവള് ഇന്ദിരയെപ്പോലെ കോണ്‍ഗ്രസിനെ വളര്‍ത്തും\nPublished: May 23 2019, 7:57 [IST]\nദില്ലി: കോണ്‍ഗ്രസിന്റെ നേതൃത്വത്തില് പ്രതിപക്ഷ പാര്‍ട്ടികള് മോദിയെ തടയാന് കച്ചമുറുക്കുമ്പോള് ഞെട്ടിക്കുന്ന നീക്കവുമായി ബിഎസ്പി അധ്യക്ഷ മായാവതി രംഗത്ത്. ബിജെപിക്കെതിരെ പ്രതിപക്ഷ ഐക്യത്തിനൊപ്പം നിലകൊളളുമെന്ന് പ്രതീക്ഷിക്കപ്പെട്ട മായാവതി അവസാന നിമിഷം തന്ത്രപരമായ നിലപാടിലേക്ക് മാറിയിരിക്കുകയാണ് എന്നാണ് റിപ്പോര്‍ട്ടുകള്.\nഎക്‌സിറ്റ് പോള് ഫലങ്ങള് പുറത്ത് വന്നതോടെയാണ് മായാവതി പ്രതിപക്ഷ ഐക്യത്തില് നിന്നും പിന്‍വലിയുന്ന സൂചനകള് കാണിച്ച് തുടങ്ങിയത്. മായാവതിയുടെ പുതിയ നിലപാട് പ്രതിപക്ഷ ഐക്യത്തിന് വന് വെല്ലുവിളിയായി മാറിയേക്കും.\nതാൻ ആർക്കൊപ്പം നിൽക്കും എന്ന് ഇതുവരെ കൃത്യമായി പ്രഖ്യാപിച്ചിരുന്നില്ല മായാവതി. എന്നാൽ പ്രധാനമന്ത്രിയാകാന് തന്നെ പിന്തുണയ്ക്കുന്ന ആര്‍ക്കൊപ്പവും പോകും എന്നാണ് ഇപ്പോൾ മായാവതി തുറന്ന് പ്രഖ്യാപിച്ചിരിക്കുന്നത്. എക്‌സിറ്റ് പോളുകളിലെ പ്രവചനങ്ങള് യാഥാര്‍ത്ഥ്യമായാല് ആര്‍ക്കൊപ്പം നില്‍ക്കും എന്നുളള ചോദ്യത്തിനാണ് മായാവതിയുടെ ഈ മറുപടി.\nപ്രതിപക്ഷ ചേരിയിലുളള പ്രധാനമന്ത്രി പദവി മോഹികളില് മുന്നിലാണ് മായാവതി. പ്രതിപക്ഷത്തെ പല കക്ഷികള്‍ക്കും പ്രധാനമന്ത്രി സ്ഥാനത്തേക്ക് രാഹുല് ഗാന്ധിയേക്കാള് താല്‍പര്യം മായാവതിയെയാണ്. അഖിലേഷ് യാദവും ശരത് പവാറും അടക്കമുളളവര് മായാവതിയെ പിന്തുണയ്ക്കുന്നു.\nതാൻ മികച്ച പ്രധാനമന്ത്രി\nഅടുത്ത പ്രധാനമന്ത്രി മഹാഗഡ്ബന്ധന് സഖ്യത്തില് നി്ന്നാകുമെന്നും അതൊരു വനിത ആയിരിക്കുമെന്നും നേരത്തെ അഖിലേഷ് പറഞ്ഞിരുന്നു. പ്രധാനമന്ത്രിയാകാന് മോഹമുണ്ട് എന്ന സൂചനകള് നേരത്ത തന്നെ മായാവതി പങ്കുവെച്ചിട്ടുളളതാണ്. നരേന്ദ്ര മോദിയേക്കാള് മികച്ച പ്രധാനമന്ത്രി താനായിരിക്കും എന്ന് മായാവതി നേരത്തെ പറയുകയുണ്ടായി.\nതിരഞ്ഞെടുപ്പ് ഫലം വരുന്നതിന് മുന്‍പേ തന്നെ പ്രതിപക്ഷ ഐക്യമുണ്ടാക്കാനുളള ശ്രമങ്ങള്‍ക്ക് ഇതുവരെ മായാവതിയുടെ പിന്തുണയില്ല. തിരഞ്ഞെടുപ്പ് ഫലം വന്നതിന് ശേഷം തീരുമാനമെടുക്കാം എന്നതാണ് മായാവതിയുടെ നിലപാട്. എക്‌സിറ്റ് പോളുകള്‍ക്ക് പിന്നാലെ സോണിയാ ഗാന്ധിയുമായുളള കൂടിക്കാഴ്ചയില് നിന്ന് മായാവതി പിന്‍മാറിയിരുന്നു.\nLok Sabha Election Results 2019 mayawati lok sabha elections 2019 election result election bjp congress മായാവതി ലോക്സഭ തിരഞ്ഞെടുപ്പ് 2019 ദില്ലി കോണ്‍ഗ്രസ്\nLok Sabha Election results 2019: Will support whoever backs for PM post, says Mayawati\nStory first published: Thursday, May 23, 2019, 7:57 [IST]


വയലിനിൽ വിസ്മയം തീർത്ത തന്റെ കലാലയത്തിൽ ചലനമറ്റ് ബാലഭാസ്കർ; വിയോഗം ഉൾക്കൊള്ളാനാകാതെ ഉറ്റവർ... | violinist balabhaskar funeral tomorrow - Malayalam Oneindia\nവയലിനിൽ വിസ്മയം തീർത്ത തന്റെ കലാലയത്തിൽ ചലനമറ്റ് ബാലഭാസ്കർ; വിയോഗം ഉൾക്കൊള്ളാനാകാതെ ഉറ്റവർ...\nPublished: October22018, 12:18 [IST]\nതിരുവനന്തപുരം: അന്തരിച്ച വയലിനിസ്റ്റും സംഗീത സംവിധായകനുമായ ബാലഭാസ്കറിന്റെ മൃതദേഹം ബുധനാഴ്ച സംസ്കരിക്കും. തൈക്കാട് ശാന്തി കവാടത്തിലാണ് അദ്ദേഹത്തിന് അന്ത്യവിശ്രമം ഒരുക്കുന്നത്. തിരുവനന്തപുരം അനന്തപുരി ആശുപത്രിയിൽ പുലർച്ചെ ഒരു മണിയോടെയാണ് ബാലഭാസ്കറിന്റെ അന്ത്യം സംഭവിച്ചത്.\nഅപകടത്തിൽ പരുക്കേറ്റ ഭാര്യ ലക്ഷ്മി ഇതേ ആശുപത്രിയിൽ ചികിത്സയിൽ കഴിയുകയാണ്. ആരാധകരും സുഹൃത്തുക്കളുമടക്കം നിരവധി പേരാണ് ആശുപത്രി പരിസരത്ത് തടിച്ച് കൂടിയിരിക്കുന്നത്. സെപ്റ്റംബർ പതിനഞ്ചാം തീയതിയാണ് ബാലഭാസ്കറും കുടുംബവും സഞ്ചരിച്ചിരുന്ന കാർ അപകടത്തിൽപെട്ടത്.\nബാലഭാസ്കറിന്റെ ജീവിതത്തിലെ നിർണായക നിമിഷങ്ങൾക്ക് സാക്ഷിയായ യൂണിവേഴ്സിറ്റി കോളേജിലാണ് ബാലഭാസ്കറിന്റെ മൃതദേഹം പൊതുദർശനത്തിന് വച്ചത്. ബാലഭാസ്കർ തന്റെ സംഗീത ജീവിതത്തിൽ ഏറെ നേട്ടങ്ങൾ സ്വന്തമാക്കിയതും പ്രണയിനിയെ കൈപിടിച്ചതുമെല്ലാം ഈ കലാലയത്തിന്റെ ഇടവഴികളിലാണ്. സുഹൃത്തുക്കളുടെ അഭ്യർത്ഥന പ്രകാരമാണ് അദ്ദേഹത്തിന്റെ മൃതദേഹം യൂണിവേഴ്സിറ്റി കോളേജിൽ പൊതുദർശനത്തിന് വയ്ക്കുന്നത്.\nബാലഭാസ്കറിന്റെ സംസ്കാര ചടങ്ങുകൾ പൂർണ ഔദ്യോഗിക ബഹുമതികളോടെ നടത്തുമെന്ന് സാംസ്കാരിക വകുപ്പ് മന്ത്രി എ കെ ബാലൻ അറിയിച്ചു. തൈക്കാട് ശാന്തി കവാടത്തിലാണ് അദ്ദേഹത്തിന് അന്ത്യ വിശ്രമം ഒരുക്കുന്നത്. വയലിനിൽ മായാജാലം സൃഷ്ടിച്ച ബാലഭാസ്കറിന്റെ മരണം അവിശ്വസനീയമാണെന്ന് മന്ത്രി പ്രതികരിച്ചു.\nഅപകടത്തിൽ ബാലഭാസ്കറുടെ മകൾ രണ്ടുവയസുകാരി തേജസ്വിനി മരിച്ചിരുന്നു. ബാലഭാസ്കറും ഭാര്യയും ഡ്രൈവറും ഗുരുതരമായ പരുക്കുകളോടെ ആശുപത്രിയിൽ ചികിത്സയിലായിരുന്നു. ബാലഭാസ്കറിന്റെ നിലയിൽ പുരോഗതിയുണ്ടെന്നും അദ്ദേഹത്തിന് ബോധം തെളിഞ്ഞെന്നുമുള്ള ആശ്വാസകരമായ വാർത്തകൾക്ക് പിന്നാലെയാണ് ആരാധകരേയും ഉറ്റവരേയും ദുഖത്തിലാഴ്ത്തി ബാലഭാസ്കറിന്റെ മരണ വാർത്ത എത്തുന്നത്.\nകുഞ്ഞിന്റെ മരണം അറിയാതെ\n16 വർഷത്തെ കാത്തിരിപ്പിനൊടുവിൽ ബാലഭാസ്കറിനും ലക്ഷ്മിക്കും ലഭിച്ച കൺമണിയാണ് തേജസ്വിനി. മകളുടെ പേരിലുള്ള വഴിപാടുകൾ നടത്താനായി തൃശൂർ വടക്കുംനാഥ ക്ഷേത്രത്തിൽ ദർശനം നടത്തി മടങ്ങും വഴിയാണ് അപ്രതീക്ഷിതമായി അപകടം അച്ഛന്റെയും മകളുടെയും ജീവൻ തട്ടിയെടുത്തത്. കുഞ്ഞ് തേജസ്വിനിയുടെ മരണം അറിയാതെയാണ് ബാലഭാസ്കറും മകൾക്കരികിലേക്ക് യാത്രയായത്.\nബാലഭാസ്കറിന്റെ നട്ടെല്ലിന് ഗുരുതരമായി പരുക്കേറ്റിരുന്നു. അദ്ദേഹത്തെ അടിയന്തര ശസ്ത്രക്രിയയ്ക്ക് വിധേയനാക്കുകയും ചെയ്തിരുന്നു. എയിംസിൽ നിന്നും വിദഗ്ധ ഡോക്ടർമാരെ കൊണ്ടുവരാനുള്ള ശ്രമങ്ങൾ നടക്കുന്നതിനെടയാണ് മരണം എത്തിയത്. ഹൃദയാഘാതത്തെ തുടർന്നായിരുന്നു പുലർച്ചെ അദ്ദേഹത്തിൻ‍റെ മരണം സംഭവിച്ചത്.\nകോളേജ് പഠനകാലത്ത് കൈപിടിച്ച പ്രണയിനിയെ 22ാം വയസിലാണ് ബാലഭാസ്കർ ജീവിതത്തിലേക്ക് കൂട്ടുന്നത്. വീട്ടുകാരുടെ ശക്തമായ എതിർപ്പിനെ അവഗണിച്ചായിരുന്നു വിവാഹം. എംഎ സംസ്കൃതം വിദ്യാർത്ഥിയായിരുന്നു ബാലഭാസ്കർ ലക്ഷ്മി അതേ കോളേജിൽ എംഎ ഹിന്ദിക്കും പഠിക്കുകയായിരുന്നു. അവസാനമായി ഒരു നോക്കുപോലും കാണാനാകാതെയാണ് തേജസ്വിനിയുടെ മൃതദേഹം സംസ്കരിച്ചത്. കുഞ്ഞിന് പിന്നാലെ പ്രിയതമനും യാത്രയായപ്പോൾ തനിച്ചായ്ത് ലക്ഷ്മിയാണ്.\nമൂന്നാം വയസ് മുതൽ വയലിൻ അഭ്യസിച്ച് തുടങ്ങിയതാണ് ബാലഭാസ്കർ. അമ്മാവൻ ബി. ശശികുമാറിന്റെ ശിക്ഷണത്തിലായിരുന്നു പഠനം. പന്ത്രണ്ടാം വയസിലാണ് ബാലഭാസ്കർ ആദ്യമായി സ്റ്റേജിൽ വയലിനുമായി എത്തുന്നത്. അഞ്ച് വർഷം തുടർച്ചയായി കേരളാ യൂണിവേഴ്സിറ്റിയിൽ വയലിൻ ഒന്നം സ്ഥാനം ബാലഭാസ്കറിനായിരുന്നു. കേരളത്തിൽ ആദ്യമായി ഇലക്ട്രിക് വയലിൻ പരിചയപ്പെടുത്തിയതും ഇന്തോ- വെസ്റ്റേൺ ഫ്യൂഷൻ അവതരിപ്പിക്കുന്നതും ഈ സംഗീത പ്രതിഭയാണ്.\n17ാം വയസിൽ മംഗല്യപ്പല്ലക്ക് എന്ന ചിത്രത്തിന് സംഗീത സംവിധാനം നിർവഹിച്ചായിരുന്നു ബാലഭാസ്കറിന്റെ തുടക്കം. പാഞ്ചജന്യം, മോക്ഷം, കണ്ണാടിക്കടവത്ത് എന്നീ ചിത്രങ്ങൾക്കും നിരവധി ആൽബങ്ങൾക്കും ബാലഭാസ്കർ സംഗീതം നൽകിയിട്ടുണ്ട്.\nviolinist balabhaskar funeral tomorrow\nStory first published: Tuesday, October 2, 2018, 12:18 [IST]


ഓര്‍മ്മയിലെ വ്യാളി മുഖങ്ങള്; ഒറ്റപ്പെടലിന്റെ, ഭയത്തിന്റെ ബാല്യം-യു എ ഖാദര്/അഭിമുഖം\n9 Oct 2016 7:14 PM GMT\nയു എ ഖാദര്/സഫിയ ഒ സി\n1935ല് ബര്‍മ്മയിലെ ബില്ലീന് ഗ്രാമത്തില് ജനിച്ച യു എ ഖാദര് യുദ്ധകാലത്ത് നാട്ടിലേക്ക് പോരികയായിരുന്നു. പിതാവ് കൊയിലാണ്ടിയിലെ മൊയ്തീന് കുട്ടി ഹാജിയും മാതാവ് ബര്‍മ്മക്കാരി മാമൈദിയും. ഈ ഇരട്ട സാംസ്കാരിക സ്വത്വമാണ് യു എ ഖാദറിന്റെ കഥകളുടെ അടിസ്ഥാനം. കേരളീയ ഗ്രാമത്തിലെ ബാല്യത്തിന്റെ ഏകാന്തതകളില് മനസില് പതിഞ്ഞ മിത്തുകളും പുരാവൃത്തങ്ങളും അങ്ങനെ പെരുമയേറിയ കഥകളും നോവലുകളുമായി. ഉള്ളിലെ ചിത്രകാരന് അതെല്ലാം വാങ്മയ ചിത്രങ്ങളായി കടലാസില് പകര്‍ത്തി. എഴുത്തിന്റെ 60 വര്‍ഷക്കാലം പിന്നിടുന്ന യു എ ഖാദര് ജീവിതത്തെ കുറിച്ചും എഴുത്തിനെ കുറിച്ചും സാമൂഹ്യ സാംസ്കാരിക വിഷയങ്ങളെ കുറിച്ചും അഴിമുഖം പ്രതിനിധി സഫിയയുമായി സംസാരിക്കുന്നു.\nസഫിയ: എഴുത്തിന്‍റെ അറുപത്തിയാറാം വാര്‍ഷികം ആഘോഷിച്ചല്ലോ.. എങ്ങനെയാണ് എഴുത്തിലേക്ക് വരുന്നത്..? ആദ്യകാല എഴുത്തനുഭവങ്ങളെ കുറിച്ച് പറയാമോ?\nയു എ ഖാദര്: മലയാള ഭാഷയുമായി ഒരു ബന്ധവും ഇല്ലാതെയാണ് ഞാന് കേരളത്തിലേക്ക് വരുന്നത്. അമ്മയുടെ മുലപ്പാലില് നിന്നു ഊറിവരുന്നതാണ് മാതൃഭാഷ എന്നൊക്കെ എല്ലാവരും പറയാറുണ്ട്. പക്ഷേ അതൊന്നുമല്ല ശരി. ഭാഷ എന്നു പറയുന്നത് നമ്മുടെ രാജ്യവുമായി, നമ്മുടെ ദേശവുമായി ബന്ധപ്പെട്ടു കിടക്കുന്നതാണ്. ഏതൊരു ദേശത്താണോ ഒരുവന് വളരുന്നത് ആ ദേശത്തിന്റെ സംസ്കാരം അയാളിലുണ്ടാകും. ആ ദേശത്തിന്റെ ഒരു തരം ജീവിത താളങ്ങളുണ്ട്. ആ ജീവിത താളങ്ങളാണ് ഓരോരുത്തരുടെയും മനസ്സില് ഭാഷയായിട്ടും, മറ്റെല്ലാതരത്തിലുമുള്ള അവന്റെ സ്വത്വമായിട്ടും രൂപപ്പെടുന്നത്. അതല്ലാതെ മാതൃഭാഷ എന്ന ഒരു സങ്കല്‍പം തന്നെ ഇല്ല. മണ്ണിന്റെ ഭാഷയാണ് മാതൃ ഭാഷ. അവന് പിച്ചവെച്ചു വളര്‍ന്ന അവന്റെ സാഹചര്യങ്ങള് കൂട്ടുകാര്, ജീവിതം ഇതൊക്കെയാണ് മനുഷ്യനില് ഭാഷ രൂപപ്പെടുത്തുന്നത്. അങ്ങനെ രൂപപ്പെട്ട ഒരാളാണ് ഞാന്.\nരണ്ടു ജീവിതത്തെ കുറിച്ച് എന്നോടു പലരും ചോദിക്കാറുണ്ട്. ഇത് കേള്‍ക്കുമ്പോള് തന്നെ എനിക്കു മനസ്സിന് വല്ലാത്ത വിഷമം തോന്നും. കാരണം, എനിക്കെന്‍റെ ജീവിതം എന്നു പറയുന്നതു മലയാളമാണ്. മലയാളത്തിലാണ് ഞാന് പിച്ച വെച്ചത് എന്നു വേണമെങ്കില് പറയാം. മലയാളത്തിന്‍റെതായ താളവും മലയാളത്തിന്‍റെതായ മണവും അതിനുണ്ട്. അതിലാണ് എന്നിലുള്ള ബുദ്ധി വികാസം സാധിക്കുന്നത്. അതുകൊണ്ട് ഞാന് മലയാളത്തിന്‍റെ തന്നെ ആളാണ് എന്നാണ് എന്‍റെ ഊറ്റം. ഞാന് ബര്‍മ്മയില് നിന്നു രണ്ടാം ലോക മഹായുദ്ധത്തിന്‍റെ കാലത്ത് തിരിച്ചുപോന്നതും ബര്‍മ്മക്കാരിയാണ്എന്‍റെ അമ്മ എന്നതും ഒക്കെ വിടുക. പക്ഷേ എഴുത്തിന് ഉള്‍വളമായിട്ട് അതും വന്നിട്ടുണ്ട്. കാരണം വളരെ ചെറിയ കുട്ടി ആയിരിക്കുമ്പോള് മനസ്സില് ഉണ്ടാവുന്ന ഒരുപാട് ചിത്രങ്ങളുണ്ട്. അന്നത്തെ ജീവിതം, അവിടത്തെ പ്രത്യേകമായ ജീവിതാവസ്ഥകള്, ആചാരങ്ങള്, അവിടത്തെ ആഘോഷങ്ങള് ഇതൊക്കെ നമ്മുടെ മനസ്സിലുണ്ടാകും. അവിടത്തെ പെഗോഡകള്, പെഗോഡകളിലെ ഉത്സവങ്ങള് ഒക്കെ ഇപ്പൊഴും എന്റെ മനസിലുണ്ട്. ആ ഉത്സവങ്ങള് മനസ്സില് തറഞ്ഞു നില്ക്കാന് കാരണം ഇവിടത്തെ എന്റെ ഗ്രാമത്തിലെ ഉത്സവങ്ങളാണ്. ഇവിടെ കാണുന്ന ഉത്സവങ്ങള് ഞാന് കുട്ടിക്കാലത്തു കണ്ട് മനസ്സില് ഹൃദിസ്ഥമാക്കിയ ആ ഉത്സവപ്പകിട്ടുകളുണ്ടല്ലോ അതിന്‍റെ മറ്റൊരു രൂപമാണ്.\nഞാന് യഥാര്‍ത്ഥത്തില് ബര്‍മക്കാരനല്ല. റങ്കൂണ് പട്ടണത്തിന്‍റെ കിഴക്ക് വിയറ്റ്നാം ബോര്‍ഡറില് മോണ് എന്നൊരു സ്റ്റേറ്റ് ഉണ്ട്. അവിടെയുള്ള ബില്ലീന് എന്ന ഗ്രാമത്തിലാണ് ഞാന് ജനിച്ചത്. മോണ് സ്റ്റേറ്റിന്‍റെ പ്രത്യേകത അവിടെ പ്രത്യേക ഭാഷയാണ്. ബര്‍മ്മീസ് ഭാഷയല്ലാത്ത അതിനോട് സാമ്യമുള്ള മറ്റൊരു ഭാഷ. അവിടെയാണ് ഈ ബുദ്ധ മതാനുയായികളുടെ ഒരുപാട് ക്ഷേത്രങ്ങളൊക്കെ (പെഗോഡകള്) ഉള്ളത്. ബര്‍മയില് സന്ദര്‍ശകരായി എത്തുന്ന ആളുകളൊക്കെ ചെന്നെത്തുന്ന ഒരു പ്രത്യേക സ്ഥലമുണ്ടവിടെ. ബുദ്ധ ഭഗവാന്റെ തിരുമുടി സൂക്ഷിച്ച സ്ഥലം. തുലാം മാസം കഴിഞ്ഞാല് നമുക്ക് നാട്ടിന്‍പുറത്തൊക്കെ ഉത്സവങ്ങളുടെ സീസണായി. അതുപോലെ ഏതോ ഒരു മാസം അവിടെ ഈ പെഗോഡകളെ അടിസ്ഥാനപ്പെടുത്തി ഉത്സവങ്ങള് തുടങ്ങും. ഈ ഉത്സവങ്ങളിലൊക്കെ വഴിക്കച്ചവടത്തിന് പോകുന്ന ഒരാളായിരുന്നു എന്‍റെ പിതാവ്. സാധാരണ കുപ്പിവളകളൊക്കെയായിട്ട് ആളുകള് എത്തുന്നതുപോലെ. അവിടെയൊക്കെ എന്നെയും കൊണ്ട് പോകുമായിരുന്നു. കൊണ്ടുപോകാനുള്ള കാരണം എന്താണെന്ന് വെച്ചാല് അമ്മയില്ല. പ്രസവിച്ച് മൂന്നാമത്തെ ദിവസം അമ്മ മരിച്ചുപോയിരുന്നു. അമ്മയില്ലാത്ത കുഞ്ഞിനെയും കൊണ്ടാണ് ഉപ്പയുടെ യാത്ര. അതുകൊണ്ട് നേരത്തെ ഞാന് സൂചിപ്പിച്ചതുപോലെ ബര്‍മയിലെ ഗ്രാമങ്ങളിലെ ഉത്സവങ്ങളും ഉത്സവക്കാഴ്ചകളും അവിടത്തെ ബര്‍മീസ് തരുണികളുടെ വേഷങ്ങളും അവരുടെ നൃത്തങ്ങളും പിന്നെ വല്യ വ്യാളീ മുഖങ്ങള് വെച്ച കെട്ടിയെഴുന്നള്ളിപ്പുകളും എല്ലാം ചിത്രങ്ങള് പോലെ എന്‍റെ മനസ്സിലുണ്ട്. അത് എന്‍റെ പില്‍ക്കാലത്തെ എഴുത്തിന് ഒരുപാട് സഹായകമായിട്ടുണ്ട്.\nയു എ ഖാദര് ഉപ്പയോടൊപ്പം\nഒരു എഴുത്തുകാരന് എഴുതാനുള്ള ടൂള് മാത്രമാണു ഭാഷ. ഓരോ എഴുത്തുകാരനും എഴുത്തുകാരനെ പ്രകാശിപ്പിക്കുവാനുള്ള സംരംഭമാണ് നടത്തുന്നത്. സര്‍ഗ്ഗക്രിയ എന്നു പറഞ്ഞാല് അതാണ്. അതിന്‍റെ ഭാഗമായിട്ടാണ് കഥാരചനയിലേക്ക് വരുന്നത്. കഥാ രചനയിലേക്ക് വരുമ്പോള് ഞാന് എന്‍റെ മലയാളത്തിന്‍റെ വാക്കുകളും ഒക്കെ വെച്ചിട്ടു എന്‍റെ മനസ്സിലെ ചിത്രങ്ങളാണ് പകര്‍ത്തുന്നത്. മനസ്സില് രൂപപ്പെട്ട ചിത്രം എന്നുപറഞ്ഞാല് എന്‍റെ കുഞ്ഞു മനസ്സിലുള്ള ചിത്രം ഈ ബര്‍മീസ് അന്തരീക്ഷമാണ്.\nഹൈസ്കൂളിലൊക്കെ പഠിക്കുന്ന കാലത്ത് എഴുത്തെന്ന ത്വര ഉണ്ടായപ്പോള് ഞാന് കാണുന്ന ജീവിതം കൊയിലാണ്ടിയിലെ കൊരയങ്ങാട്ട് തെരുവും തെരുവിലെ നെയ്ത്തുകാരുടെ ജീവിതവും തൊട്ടപ്പുറത്ത് ഇട്ട്യെമ്പിയുടെ സര്‍പ്പക്കാവും സര്‍പ്പാക്കാവിലെ ജീവിതവും അതിന്‍റെ ഒരു ഇടപഴകലും ആ ആഘോഷങ്ങളും ഒക്കെയാണ്. എഴുതാനിരിക്കുമ്പോ എഴുത്തിന്‍റെ ഒരു പശ്ചാത്തലത്തില് മനസ്സ് രൂപപ്പെടുമ്പോള് മനസ്സില് ഉണ്ടാകുന്ന ചിത്രങ്ങള് ഇതാണ്. അതുകൊണ്ട് എന്‍റെ ബാല്യം വീണ്ടെടുക്കാനുള്ള ഒരു ശ്രമം എന്ന നിലക്കാണ് എഴുത്ത് വരുന്നത്.എഴുത്തുകാരന്‍റെ സര്‍ഗ്ഗക്രിയയുടെ ഭാഗമായിട്ട്, എഴുത്തുകാരന് എഴുത്തുകാരനെ തന്നെയാണ്, എഴുത്തുകാരന്‍റെ ജീവിതമാണ് എഴുതുന്നത്.\nസി എച്ച് മുഹമ്മദ് കോയയും ബാല്യകാല സഖിയും\nഎഴുത്തിലേക്ക് വരാനുള്ള പ്രചോദനത്തെ കുറിച്ച് ചോദിച്ചിരുന്നുവല്ലോ... എല്ലാറ്റിനും ഒരു കാരണം വേണമല്ലോ. ‘ഓണം വരാനും ഒരു മൂലം വേണം’ എന്നു പറയുന്ന മാതിരി. കൊയിലാണ്ടിയില് ഞാന് വളര്‍ന്ന വീടിന്‍റെ അയല്‍പക്കം വല്യബ്ദുക്ക എന്നുപറയുന്ന ഒരാളുടെ വീടാണ്. ആ കാലത്ത് മുസ്ലിം ചെറുപ്പക്കാരുടെ ഇടയില് വായനയൊക്കെ വളരെ കുറവാണ് മുസ്ലിം ചെറുപ്പക്കാരെന്നല്ല മിക്കവാറും ആ ഭാഗത്തുള്ള ആളുകള്‍ക്കു വായന വളരെ കുറവാണ്. അവിടെ ഏറ്റവും അധികം പുസ്തകങ്ങള് വരികയും പുസ്തകങ്ങള് സൂക്ഷിക്കുകയും ചെയ്യുന്ന ഒരു വീടാണ് അബ്ദുക്കയുടെ വീട്. അതിന്‍റെ ഒരു കാരണം ചന്ദ്രികയുടെ പത്രാധിപരായിരുന്ന മുസ്ലിം ലീഗിന്‍റെ വലിയ നേതാവായിരുന്ന സി എച്ച് മുഹമ്മദ് കോയ പഠിച്ചത് ആ വീട്ടില് താമസിച്ചു കൊണ്ടാണ്. അദ്ദേഹത്തിന്റെ സൌകര്യത്തിനാണ് വല്യബ്ദുക്ക ഈ പുസ്തങ്ങളും മാസികകളുമൊക്കെ വരുത്തിയത്. ഞാന് പോകുന്ന സമയത്ത് അദ്ദേഹം അവിടെ ഇല്ല. പക്ഷേ ഇടക്കിടക്ക് വരുമായിരുന്നു. അദ്ദേഹവും ഞാനും തമ്മിലുണ്ടായ ഒരു പരിചയവും ബന്ധവുമാണ് വായനയുടെ ഒരു കമ്പം മനസ്സിലുണ്ടാകുന്നത്. വല്യബ്ദുക്കയുടെ വീട്ടിലെ പുസ്തകങ്ങളും സര് സയ്യിദ് അഹമ്മദ്ഖാന് ലൈബ്രറിയും-അക്കാലത്ത് സര്‍സയ്യിദ് അഹമ്മദ്ഖാന് ലൈബ്രറി കൊയിലാണ്ടി ഹൈസ്കൂളിന്റെ ഭാഗത്താണ്-പുസ്തകങ്ങളില് താത്പര്യം വളര്‍ത്തിയത്. സി എച്ച് ആണ് എന്നെ ആ ലൈബ്രറിയില് കൂട്ടിക്കൊണ്ടുപോയി അവിടത്തെ അംഗമാക്കിയത്.\nഎന്‍റെ കുട്ടിക്കാലം എന്നു പറയുന്നതു വല്ലാത്തൊരു ഒറ്റപ്പെടലിന്‍റെ അവസ്ഥയാണ്. എനിക്കു എന്‍റെതായ സൌഹൃദങ്ങള് ഇല്ല എന്നുതന്നെ പറയാം. അന്നത്തെ എന്‍റെ ഈ ചൈനീസ് മുഖവും ആ ഒരു പ്രകൃതവും ഒക്കെകൊണ്ട് ഞാന് പഠിച്ച എലിമെന്‍ററി മാപ്പിള സ്കൂളില് ആയാലും ശരി, ഹൈസ്കൂളില് ആയാലും ശരി സൌഹൃദങ്ങള് വളരെ കുറവായിരുന്നു. എലിമെന്‍ററി സ്കൂളില് പടിക്കുമ്പോള് അയല്‍പക്കത്ത് ഒരു വലിയ കല്യാണം നടന്നു. കല്യാണം നടക്കുമ്പോ ആ കല്യാണത്തിന് സി എച്ച് മുഹമ്മദ് കോയയും ഉണ്ടായിരുന്നു. ആ കല്യാണത്തിന് ഒരു ഒറ്റപ്പെട്ടു നില്‍ക്കുന്ന കുട്ടിയെ അദ്ദേഹം ശ്രദ്ധിച്ചിട്ടുണ്ടായിരുന്നു. അദ്ദേഹം എന്നെ വിളിച്ച് ഒരു പുസ്തകം വായിക്കാന് തന്നു. വൈക്കം മുഹമ്മദ് ബഷീറിന്റെ ‘ബാല്യകാല സഖി’. അതാണ് ഞാന് വായിക്കുന്ന ആദ്യത്തെ കൃതി.\nഹൈസ്കൂളില് പഠിക്കുന്ന കാലത്ത് അവിടെയുള്ള പുസ്തകങ്ങള് ഏറ്റവും കൂടുതല് വായിച്ചത് ഞാനായിരിക്കും. സാഹിത്യ സമാജങ്ങളിലെ നടത്തിപ്പുകാരനും ഞാനായിരുന്നു. ആണ്‍കുട്ടികളും പെണ്‍കുട്ടികളും ഒരുമിച്ച് പഠിക്കുന്ന സ്കൂളാണത്. എന്നാല് പെണ്‍കുട്ടികള് വേറെ, ആണ്‍കുട്ടികള് വേറെ അങ്ങനെയാണ് ഇരിക്കുക. പരസ്പരം സംസാരിക്കുകയില്ല ബന്ധപ്പെടുകയില്ല. സാഹിത്യ സമാജത്തില് പ്രാസംഗികനാകുന്നതും സാഹിത്യ സമാജത്തില് പങ്കാളിയാവുന്നതും മറ്റ് കുട്ടികള്‍ക്കിടയില് ആളാവാന് വേണ്ടിയാണ്. പ്രത്യേകിച്ചും പെണ്‍കുട്ടികള്‍ക്കിടയില്. അതുകൊണ്ട് സാഹിത്യ സമാജത്തിന്‍റെ കയ്യെഴുത്ത് മാസികയിലും സ്കൂള് മാസികയിലുമൊക്കെ ഞാന് അത്യാവശ്യം വല്യബ്ദുക്കയുടെ വീട്ടില് നിന്നു വായിച്ച പുസ്തകങ്ങളില് നിന്നു ചില ഭാഗങ്ങള് കോപ്പിയടിച്ചും ഒക്കെ എഴുതാറുണ്ട്. എന്‍റെ കൂടെ പഠിച്ച ഒരു കാര്‍ത്ത്യായനി എന്നൊരു കുട്ടിയുണ്ടായിരുന്നു. സാഹിത്യത്തിലും എഴുത്തിലുമൊക്കെ അവള്‍ക്ക് വലിയ താത്പര്യമായിരുന്നു. കയ്യെഴുത്തു മാസികയില് നിരന്തരം എഴുതുന്ന കുട്ടിയാണ് കാര്‍ത്ത്യായനി. കൂട്ടത്തില് വനജ എന്നൊരു കുട്ടിയുണ്ടായിരുന്നു. നല്ല കയ്യക്ഷരമാണ് അവളുടെത്. വനജ കയ്യെഴുത്ത് മാസികയുടെ എഴുത്തുകാരിയും ഞാന് പത്രാധിപരും കാര്‍ത്ത്യായനി അതില് എഴുതുന്ന ആളുമായിരുന്നു. കലാനിധി മാസികയിലും കലാകേരളം മാസികയിലും ഒക്കെ വന്ന കഥകള് വായിച്ചു അതിന്‍റെ അംശങ്ങളൊക്കെ പകര്‍ത്തിക്കൊണ്ടാണ് എന്‍റെ ഒരു ഏര്‍പ്പാട്. കാര്‍ത്ത്യായനി പറയും നീ കോപ്പിയടിക്കുന്നതൊക്കെ മനസ്സിലാകും എഴുതണമെങ്കില് വേറെ രീതിയില് എഴുത് എന്നൊക്കെ. അവള്‍ക്ക് പുച്ഛമാണ്. അതാണ് എഴുത്തിന് കാരണം.\nസി എച്ച് മുഹമ്മദ് കോയ, എം വി ദേവന്\nകൊയിലാണ്ടി യു എ ഖാദര്\nഇത് മനസ്സിലുള്ളതുകൊണ്ട് എന്‍റെ സ്നേഹിതന്‍റെ വീട്ടിലെ കല്യാണത്തിന്‍റെ ആഘോഷവും ഒക്കെ വെച്ചുകൊണ്ട് ഞാന് ഒരു കഥ എഴുതി. എന്‍റെ ഉപ്പ രണ്ടാമതും കല്യാണം കഴിച്ചതിന് ഉപ്പയോടുള്ള വെറുപ്പും ഒക്കെകൂടി വെച്ചാണ് ഈ കഥ എഴുതിയത്. എനിക്കു അക്കാലത്ത് അറിയാവുന്ന ഒരു പത്രാധിപര് സി എച്ച് മുഹമ്മദ് കോയയാണ്. ഞാന് അദ്ദേഹത്തിന്റെ കയ്യില് കൊടുത്തു. രണ്ടു മൂന്നു ആഴ്ച കഴിഞ്ഞപ്പോള് ചന്ദ്രിക ആഴ്ചപതിപ്പില് ബാലപംക്തിയില് ഈ കഥ അച്ചടിച്ചു വന്നു. കൊയിലാണ്ടി യു എ ഖാദര് എന്നപേരിലാണ് വന്നത്. ഞാന് എഴുതിയ കഥ എന്‍റെ ഉപ്പയോടും ബന്ധുക്കളോടും ഒക്കെയുള്ള പ്രതിഷേധം ഉള്ളതായിരുന്നു. ആ പ്രതിഷേധം ഒക്കെ മാറ്റിയിട്ടു മറ്റൊരു രീതിയിലാണ് അച്ചടിച്ച് വന്നത്. അതുകഴിഞ്ഞു സി എച്ച് മുഹമ്മദ് കോയ പിന്നീട് കണ്ടപ്പോള് 'എടോ ആരോടെങ്കിലും ഉള്ള ദേഷ്യം തീര്‍ക്കലല്ല കഥയെഴുത്ത്. വായിച്ച അറിവിലൂടെ തനിക്ക് ചുറ്റും കാണുന്ന ജീവിതത്തില് തനിക്ക് സ്ട്രൈക്കിംഗ് ആയിട്ടുള്ള സംഭവങ്ങള് എഴുതുക'. ആന്‍റണ് ചെക്കോവിന്‍റെയും മോപ്പസാങ്ങിന്‍റെയുമൊക്കെ കഥകള് വായിക്കണം എന്നൊക്കെ ഉപദേശിച്ചു. അപ്പോഴും ഈ കാര്‍ത്ത്യായനി പറഞ്ഞത് ബാലപംക്തിയിലല്ലേ കഥ വന്നത് എന്നാണ്.\nപിന്നീട് ചന്ദ്രികയില് തന്നെ ‘കണ്ണുനീര് കലര്‍ന്ന പുഞ്ചിരി’ ചെറുകഥയുടെ പംക്തിയില് വന്നു. അത് ഞാന് സ്കൂള് ഫൈനലില് പഠിക്കുമ്പോഴാണ്. 1952 ല്. അങ്ങനെ പെണ്‍കുട്ടികള്‍ക്കിടയില് ഒരു സാഹിത്യകാരനായി. എന്‍റെ കൂടെ തന്നെ അവിടെ മറ്റൊരു ഡിവിഷനില് ചോയ്യാറ്റില് ഗോപാലന് എന്നൊരു കക്ഷിയുണ്ടായിരുന്നു. ഗോപാലന് എന്നെ മറികടക്കാന് വേണ്ടി മൂപ്പരുടെ നാടകം സ്വന്തം ചെലവില് അച്ചടിപ്പിച്ചു. അങ്ങനെ സ്കൂളില് രണ്ടു സാഹിത്യകാരന്മാരായി. ഇതൊക്കെ പില്‍ക്കാലത്ത് എഴുതാനുള്ള താത്പര്യം ഉണ്ടാക്കി. കുറെ എഴുതിയിട്ടും നാട്ടുകാര് വല്യ കാര്യമാക്കിയില്ല.\nഎന്നാല് വീട്ടില് ഇതൊന്നും ഒരു പ്രശ്നമില്ല. വീട്ടില് എഴുത്തെന്നുള്ള ഒരു ഏര്‍പ്പാടില്ല. അവര് കച്ചവടക്കാര്, പഠിച്ചാല് തന്നെ സ്കൂള് ഫൈനല് കഴിഞ്ഞാല് മാമന്റെ പീടികയിലോ അല്ലെങ്കില് വേറേതെങ്കിലും പീടികയിലോ പോയി കച്ചവടത്തിന് സഹായിക്കുക, നല്ല കച്ചവടക്കാരാവുക. എഴുത്തുമായിട്ടു ഒരു ബന്ധവും ആര്‍ക്കും ഉണ്ടായിരുന്നില്ല.\nചരുമുറിയിലെ ബാല്യം; ഒറ്റപ്പെടലിന്റെയും ഭയത്തിന്റെയും\nഞാന് ബര്‍മ്മക്കാരിയുടെ മകനാണ്. എന്‍റെ ഉപ്പ രണ്ടാമതും കല്യാണം കഴിച്ച എളയുമ്മയുടെ വീട്ടിലാണ് ഞാന് താമസിക്കുന്നത്. ആദ്യം ഞാന് താമസിച്ചത് ഉപ്പയുടെ ഉമ്മയുടെ (ഉമ്മാമ) യുടെ വീട്ടിലാണ്. അത് കൊയിലാണ്ടി മുസ്ലിം ഏരിയയില് ആയിരുന്നു. നിറച്ചും മുസ്ലിം വീടുകള് മാത്രമുള്ള കൊയിലാണ്ടി ബീച്ച് സൈഡിലുള്ള വീട്ടിലാണ് ഉമ്മാമയോടൊത്ത് താമസിച്ചത്. അവിടെ വെച്ചിട്ടാണ് ഞാന് മലയാളം അറിയുന്നതും പഠിക്കുന്നതും കാണുന്നതുമൊക്കെ. ഉമ്മാമയുടെ സ്നേഹം എന്നുപറഞ്ഞാല് അത് വല്ലാത്തൊരു സ്നേഹമായിരുന്നു. മടിയില് ഇരുത്തി എനിക്കു ചോറുരുട്ടി വായിലിട്ട് തന്നത് ഉമ്മാമയാണ്. അങ്ങനെ ഒരു ഓര്‍മ്മയുണ്ട്. ഓര്‍മ്മയല്ല അതെന്‍റെ മനസ്സിലുണ്ട്. അതുപോലുള്ള ഒരുതരം അടുപ്പിക്കലിന്റെ ഒരു ചൂര് അതെനിക്ക് ഉണ്ടായത് അവിടെ നിന്നാണ്. ആദ്യം ഞാന് എഴുതിയ ‘ചങ്ങല’ എന്ന നോവലിലൊക്കെ കാണും അങ്ങനെയുള്ള മുസ്ലിം സാമൂഹ്യ ജീവിതം.\nഅത് കഴിഞ്ഞിട്ട് ഉപ്പ രണ്ടാമത് വിവാഹം കഴിച്ചു. രണ്ടാമത് വിവാഹം കഴിച്ച വീട്ടിലേക്കാണ് ഉമ്മാമയുടെ മരണ ശേഷം ഞാന് പോകുന്നത്. മരുമക്കത്തായ സമ്പ്രദായമായിരുന്നു അന്ന് കൊയിലാണ്ടിയില്. അതുകൊണ്ട് ഭര്‍ത്താക്കന്‍മാര് ഭാര്യമാരുടെ വീട്ടില് പോയി താമസിക്കണം. ഈ ഭര്‍ത്താവ് ഒരു കുഞ്ഞിനെയും കൊണ്ടാണ് ഭാര്യ വീട്ടിലേക്ക് പോകുന്നത്. അവിടെ ഇളയുമ്മയ്ക്ക് ആദ്യ ഭര്‍ത്താവില് വേറൊരു മകനുണ്ടായിരുന്നു. അന്നത്തെ തറവാട്ടു വീടുകളിലൊക്കെ വീടിന്‍റെ അകം പിന്നെ നാലുവശവും കോലായി, ചരുമുറി പിന്നെ വരാന്ത ഇങ്ങനെയൊക്കെയാണ്. ഞാന് താമസിച്ചത്, എന്നെ താമസിപ്പിച്ചത്, ആ വീടിന്‍റെ ഒരു ചരുമുറിയിലായിരുന്നു. കാരണം ഞാന് ആ വീട്ടില് ആരുമല്ല. അവിടത്തെ പുതിയാപ്പിളയുടെ ആദ്യ ഭാര്യയിലുള്ള മകന്. ആ ഒരു പരിഗണനയേയുള്ളൂ.\nഅന്നൊരു പത്തുപന്ത്രണ്ട് വയസ്സ്. ഇലക്ട്രിസിറ്റിയില്ല. സ്വാഭാവികമായിട്ടും രാത്രി ഒരു ഒന്‍പതു പത്തുമണിയാകുമ്പോഴേക്കും തറവാട്ടിലെ അംഗങ്ങള് വാതിലടക്കും. ചരുമുറിയില് ഞാന് ഒറ്റയ്ക്കാവും. അങ്ങനെ ഒരു വല്ലാത്ത അവസ്ഥയിലാണ്. എനിക്കു കുടിക്കാനുള്ള വെള്ളമൊക്കെ മുറിയില് കൊണ്ടുവെക്കും. ഈ ചരുമുറിയുടെ പ്രത്യേകത എന്താന്നു വെച്ചാല് വടക്ക് ഭാഗത്ത് ജനല് തുറന്നാല് കാണുന്നത് ചാലിയത്തെരുവാണ്. കൊരയാങ്ങാട്ട് തെരുവ്. ചരുമുറിയുടെ കിഴക്കേ വാതില് തുറന്നാല് കാണുന്നത് തട്ടാന് ഇട്ട്യെമ്പിയുടെ സര്‍പ്പക്കാവാണ്. രാത്രി മിക്കവാറും ഈ ചാലിയത്തെരുവില് ചെണ്ടമേളം ഉണ്ടാവും. എന്തെങ്കിലും ചടങ്ങുകളുണ്ടാവും അമ്പലത്തില്. ചാലിയത്തെരുവിന്‍റെ പ്രത്യേകത എന്താണെന്ന് വെച്ചാല് ഗണപതി അമ്പലത്തിലാണ് തുടങ്ങുക. ദേവീക്ഷേത്രത്തിലാണ് അവസാനിക്കുക. രാത്രി ഞാന് മുറിയില് ഒറ്റയ്ക്കാണ്. ഒരു ചെറിയ ചിമ്മിണി വിളക്കും. അപ്പോള് മനസ്സില് വേണ്ടാത്ത പകല് കേട്ട ഒരുപാട് കഥകള് വരും. തറവാടും സര്‍പ്പക്കാവും തമ്മില് ഒരു വേലിയുടെ വ്യത്യാസമേയുള്ളൂ. മിക്കവാറും ഞങ്ങളുടെ പറമ്പില് പാമ്പുകള് ഉണ്ടാകും. വില്‍ക്കുന്നതിനുവേണ്ടി തറവാട്ടില് ഭരണിയില് സുര്‍ക്ക (വിനാഗിരി) സൂക്ഷിച്ചു വെച്ചിട്ടുണ്ടാവും. ആ ഭരണിയുടെ അടിയിലൊക്കെ പാമ്പുണ്ടെന്നാണ് വെപ്പ്. അതുകൊണ്ട് എനിക്കു അകത്തു പോകാനും പേടിയാണ്. തറവാട്ടിലെ കുട്ടികളെയൊന്നും സര്‍പ്പം ഉപദ്രവിക്കില്ല എന്നാണ് പറയുന്നത്. ഇന്നിപ്പോ എല്ലാ മുറികളിലും ബാത്ത് റൂം ഉണ്ട്. അന്ന് തറവാട്ടില് ബാത്ത് റൂം ഇല്ല. ഒന്നുകില് പുറത്ത് അല്ലെങ്കില് ഒരു കുഴിക്കക്കൂസ് ഉണ്ടാകും. കക്കൂസില് പോകുമ്പോള് ഞാന് മോന്തായത്തില് പാമ്പുണ്ടോന്നു നോക്കിക്കൊണ്ടിരിക്കും. ഇങ്ങനെ ഒരു വല്ലാത്ത പേടിയുടെ അന്തരീക്ഷം. പിന്നെ നാഗപ്പാട്ട്.. കൊയിലാണ്ടിയിലെ ഇട്ട്യേമ്പിയുടെ സര്‍പ്പക്കാവിലെ നാഗപ്പാട്ട് എന്നുപറഞ്ഞാല് വലിയ ഒരു ആഘോഷമാണ്. നാഗപ്പാട്ടിന്‍റെ മുന്നോടിയായിട്ട് നന്തുണി, നാഗക്കളങ്ങള്, പിന്നെ സ്ത്രീകളുടെ തലമുടി അഴിച്ചിട്ടിട്ടുള്ള ആട്ടങ്ങള് ഇതൊക്കെ ഞാന് നേരിട്ടു കാണുകയാണ്. ഒരു ഭയത്തിന്‍റെ, ഒറ്റപ്പെടലിന്റെ വല്ലാത്ത ബാല്യമായിരുന്നു എന്‍റേത്. എസ് എസ് എല് സി വരെ അങ്ങനെ തന്നെയായിരുന്നു. ഇതിനിടയിലാണ് എഴുത്ത് ഒക്കെ വരുന്നത്. പക്ഷേ ഇതൊന്നും ഞാന് അന്ന് എഴുതിയിരുന്നില്ല. ഞാന് എഴുതിയത് ഉപ്പയോടുള്ള വിദ്വേഷവും പ്രതികാരവുമൊക്കെയാണ്. അതാണ് നേരത്തെ പറഞ്ഞ ‘വിവാഹ സമ്മാന’വും ‘കണ്ണുനീര് കലര്‍ന്ന പുഞ്ചിരി’യും ഒക്കെ.\nസഫിയ: എപ്പോഴാണ് ചിത്രം വരയ്ക്കാന് തുടങ്ങിയത്? മുസ്ലിം സമുദായത്തില് നിന്നൊരാള് ചിത്രകല പഠിക്കാന് പോകുന്നു എന്നതൊരു വല്യ സംഭവമല്ലേ..?\nയു എ ഖാദര്: അതും വരുന്നത് ബര്‍മയിലെ ആ കുട്ടിമനസ്സിലെ കാഴ്ചകളുടെ ഓര്‍മ്മകളില് നിന്നാവും. വ്യാളീ മുഖങ്ങളും മനുഷ്യന്‍റെ ആകൃതിയും സിംഹത്തിന്‍റെ മുഖവും ആയിട്ടുള്ള കോലങ്ങളാണ് അവിടെ കെട്ടുക. അവിടെ ഉമ്മയുടെ അമ്മാവന്‍മാര്‍ക്കൊക്കെ സ്വര്‍ണ്ണത്തില് ചിത്രപ്പണി ചെയ്യുന്ന ജോലിയായിരുന്നു. എന്താണെന്നറിയില്ല എനിക്ക് വരയില് വല്ലാത്തൊരു കമ്പം ഉണ്ടായിരുന്നു.\nഉസ്താദ് വരച്ച മയില്\nആ കമ്പം ശരിക്ക് കണ്ടത് ഉമ്മാമയുടെ കൂടെ നില്‍ക്കുമ്പോഴാണ്. അവിടെ ഒരു ഏഴോ എട്ടോ വയസ്സൊക്കെ ആകുമ്പോഴേക്കും ഖുറാന് പഠിക്കണം. എനിക്ക് അതൊന്നും അറിയില്ലായിരുന്നു. ആ ഒരു അന്തരീക്ഷത്തില് വളരാന് അത് ആവശ്യമായിരുന്നു. ഓത്തുപുരകളില് (മദ്രസ) എന്നെ ചേര്‍ക്കാനുള്ള പ്രായമൊക്കെ കഴിഞ്ഞു. ഓത്തുപുരയിലെ ഉസ്താദിനെ വീട്ടില് വരുത്തി പഠിപ്പിക്കാമെന്നായി. ഉസ്താദ് വീട്ടില് വന്നപ്പോള് ഞാന് ഉസ്താദിനെ കണ്ടു ഭയന്നു. ഉസ്താദിന് ഒരു കാലില് മന്തുണ്ടായിരുന്നു. അതുകൊണ്ട് എനിക്കു അടുത്തേക്ക് പോകാന് പേടിയായിരുന്നു. വീട്ടിലെ സ്ത്രീകള് ഉമ്മാമയും മറ്റുള്ളവരും എന്നെ പിടിച്ച് ഉന്തുകയൊക്കെ ചെയ്തു. ഉസ്താദ് പറഞ്ഞു വേണ്ട. എന്നിട്ട് ഒരു വെള്ളക്കടലാസ് വാങ്ങി മേശപ്പുറത്ത് വെച്ചിട്ടു ഞാന് കാണെ ഒരു മയിലിനെ വരച്ചു. മയിലിനെ കാണാനുള്ള താത്പര്യം കൊണ്ട് ഞാന് അടുത്തുചെന്നു. പിന്നെ എന്‍റെ കൈ പിടിച്ച് അതിന്‍റെ മുകളിലൂടെ വരപ്പിച്ചു. പിന്നെ ഞാന് അദ്ദേഹത്തിന്‍റെ മടിയില് കയറിയിരുന്നു. പിന്നീടാണ് ഞാന് അലിഫ്, ബാഹ് ഒക്കെ പഠിക്കുന്നത്. ഉസ്താദ് ആദ്യം എന്നെ പഠിപ്പിക്കുന്നത് ചിത്രം വരക്കാനാണ്. പിന്നീട് ഖുറാനൊക്കെ പഠിക്കുന്നതിന്‍റെ ഇടയില് പുസ്തകത്തിലൊക്കെ ചിത്രം വരക്കാന് തുടങ്ങി.\nരാമന് മാഷും എം വി ദേവനും\nഹൈസ്കൂളില് ചേര്‍ന്നപ്പോള് അവിടെ ഒരു രാമന് മാഷ് ഉണ്ടായിരുന്നു. രാമന് മാഷ് ഞങ്ങളുടെ ഡ്രോയിംഗ് അദ്ധ്യാപകനാണ്. ഡ്രോയിംഗ് പിരീഡ് എന്നു പറഞ്ഞാല് സ്കൂളില് ആരും ശ്രദ്ധിക്കാത്ത ഒരു പിരീഡാണ്. ആരുമത് കാര്യമായിട്ടെടുക്കൂല. ആ പിരീഡ് വേറെ വല്ല വിഷയവും പഠിപ്പിക്കാനാണ് ശ്രമിക്കുക. കാരണം സ്കൂളിന് നല്ല റിസള്‍ട്ട് ഉണ്ടാക്കണ്ടെ. രാമന് മാഷ്ക്ക് എന്നെ വല്യ കാര്യമായിരുന്നു. ഞാന് എപ്പോഴും ക്ലാസില് നന്നായിട്ടു ചിത്രം വരക്കുമായിരുന്നു. സ്കൂള് ആനിവേഴ്സറിക്ക് മാഷ് കാര്‍ഡില് ടാബ്ലോ വരക്കുമായിരുന്നു. ടാബ്ലോ വരച്ചു കഴിഞ്ഞാല് ചായം തേയ്ക്കാന് മാഷെ ഞാനാണ് സഹായിക്കുക. അങ്ങനെ മനസ്സില് ചിത്രകല കയറിക്കൂടി. സ്കൂള് ഫൈനല് കഴിഞ്ഞു. കഥകള് അത്യാവശ്യം ചന്ദ്രിക ആഴ്ചപ്പതിപ്പില് അച്ചടിച്ചു വരുന്നു. ഈ സമയത്ത് തുടര്‍ന്നുള്ള പഠനം ചിത്രകലയില് ആയാല് കൊള്ളാമെന്ന് തോന്നി.\nചേമഞ്ചേരിക്കടുത്ത് പൂക്കാട് കലാലയയത്തിനടുത്ത് കുഞ്ഞിക്കുളങ്ങര തെരുവ് എന്നൊരു ചാലിയത്തെരുവുണ്ട്. രാമന് മാഷ് കുഞ്ഞിക്കുളങ്ങര തെരുവുകാരനാണ്. സ്കൂള് ദിവസങ്ങളില് കൊരയങ്ങാട്ട് തെരുവിലാണ് മാഷ് ഉണ്ടാവുക. കോരയങ്ങാട്ട് തെരുവില് അദ്ദേഹത്തിന്റെ വീട്ടില് ഞാന് പോയിട്ടുണ്ട്. കുഞ്ഞിക്കുളങ്ങര തെരുവിലും ഞാന് പോയിട്ടുണ്ട്. അങ്ങനെ മാഷുമായി ഒരു വ്യക്തി ബന്ധം ഉണ്ടായി. ആ സമയത്താണ് മാതൃഭൂമി ആഴ്ചപതിപ്പില് എം വി ദേവന് വരുന്നത്. വൈക്കം മുഹമ്മദ് ബഷീറിന്‍റെ ‘സ്ഥലത്തെ പ്രധാന് ദിവ്യന്’ എന്ന കഥയ്ക്കും പിന്നെ ഉറൂബിന്‍റെ ‘കുഞ്ഞമ്മയും കൂട്ടുകാരും’ എന്ന കഥയ്ക്കും ചിത്രങ്ങള് വരച്ചിരുന്നത് എം വി ദേവനാണ്. രാമന് മാഷ് എം വി ദേവന്‍റെ അടുത്ത് എന്നെ കൊണ്ടുപോയി. എം വി ദേവനാണ് മദ്രാസ് സ്കൂള് ഓഫ് ആര്‍ട്സിനെ കുറിച്ചു പറയുന്നത്. ചിത്രകല പഠിച്ചാല് അതാണ് നന്നാവുക എന്നു എം വി ദേവന് പറഞ്ഞു.\nഞാന് എന്താണോ പറയുന്നതു അത് തന്നെയായിരുന്നു വീട്ടിലുള്ളവരുടെയും അഭിപ്രായം. അന്ന് ഉപ്പ യുദ്ധം കഴിഞ്ഞു വീണ്ടും റംങ്കൂണിലേക്ക് പോയിരുന്നു. ഞാന് നാട്ടില് എളാമ്മയുടെ വീട്ടില് കഴിയുന്നു. സ്കൂള് ഫൈനല് കഴിഞ്ഞു. ഫാറൂഖ് കോളേജ് ഉള്ള കാലമാണ്. അവിടെ ചേരുന്നതിന് പകരം ഞാന് മദിരാശിയില് ചേരാന് തീരുമാനിച്ചു. എന്നിട്ട് ഉപ്പയെ അറിയിച്ചു. മദ്രാസ് എന്നുകേട്ടപ്പോ ഉപ്പ ഒന്നും പറഞ്ഞില്ല. മദിരാശിയില് ഉപ്പയുടെ മരുമകന് ഉണ്ടായിരുന്നു. എന്നെ നോക്കാന് അവിടെ ആളുണ്ടല്ലോ എന്നു കരുതിക്കാണും. ഞാന് എന്തെങ്കിലും ആവട്ടെ എന്നു വിചാരിച്ചുകാണും. ഉപ്പഎന്നെ അങ്ങനെ എതിര്‍ക്കാറില്ല. ഞാന് ഉപ്പയോട് ഉമ്മയുടെ കാര്യങ്ങള് ചോദിച്ചാല് ബര്‍മ്മയിലെ കാര്യങ്ങള് ചോദിച്ചാല് അതിനു ഉപ്പ വ്യക്തമായ മറുപടി പറയില്ല. ഉപ്പയുടെ കണ്ണു നിറയും. അതുകൊണ്ട് ഉമ്മയെ കുറിച്ച് ഞാന് ഉപ്പയോട് അധികമൊന്നും ചോദിച്ചിട്ടില്ല. ഞാന് എന്‍റെ ഉമ്മയുടെ പേരുപോലും അറിയുന്നതു മറ്റുള്ളവര് പറഞ്ഞിട്ടാണ്. ഞാന് എന്തു പറഞ്ഞാലും ഉപ്പ സമ്മതിക്കലാണ്. ശല്യം ഒഴിവാകട്ടെ എന്നു വിചാരിച്ചിട്ടായിരിക്കും (ചിരിക്കുന്നു). എം വി ദേവന് എനിക്കൊരു കത്തുതന്നു കെ സി എസ് പണിക്കര്‍ക്ക് കൊടുക്കാന്. അങ്ങനെയാണ് മദ്രാസില് പോകുന്നത്.\nമദിരാശിയില് ഒരു ടെസ്റ്റുണ്ട്. ഒരാഴ്ചക്കാലം. ആ ടെസ്റ്റ് പാസായാലെ അവിടെ അഡ്മിഷന് കിട്ടൂ. ടെസ്റ്റൊക്കെ ഞാന് പാസായി. അവിടെ ചേരുകയും ചെയ്തു. ദേവന് അവിടെ ഉണ്ടായിരുന്നു. പിന്നെ പത്മിനി അവിടെ ഉണ്ടായിരുന്നു. ഞാന് ചേര്‍ന്നതിന്‍റെ അടുത്ത കൊല്ലമാണ് പത്മിനി ചേരുന്നത്. പത്മിനി ദേവന്‍റെ ശിഷ്യത്വം സ്വീകരിച്ചു. കോഴിക്കോട്ടേക്ക് വരിക, അവിടുന്നു പൊന്നാനിയിലേക്ക് പോകുക അങ്ങനെയൊക്കെയായിരുന്നു. പാരീസ് വിശ്വനാഥന് ഉണ്ടായിരുന്നു. പിന്നെ കൊയിലാണ്ടിക്കാരനായ സദാനന്ദന്, പിന്നെ ജാതവേദന് നമ്പൂതിരി. സെലക്ഷന് കിട്ടിയ എട്ടുപേരില് ഒരാളായിരുന്നു ഞാന്. എട്ട് പെര്‍ക്കും സ്കോളര്‍ഷിപ് ഉണ്ട്. ജാതവേദന് നമ്പൂതിരി ഒന്നാം റാങ്കോടെ പാസായി. അദ്ദേഹത്തിന് ഒരു കൊല്ലം ഡബിള് പ്രമോഷന് കിട്ടി. ഫ്രീ ഹാന്‍ഡ് ഡ്രോയിംഗ് ഞങ്ങള് രണ്ടുകൊല്ലം പടിക്കുമ്പോള് അദ്ദേഹത്തിന് ഒരു കൊല്ലം പഠിച്ചാല് മതിയായിരുന്നു.അന്ന് റോയ് ചൌധരി പ്രിന്‍സിപ്പല് ആയിരുന്നു. കെ സി എസ് പണിക്കര് വൈസ് പ്രിന്‍സിപ്പലും.\nഅങ്ങനെ ചിത്രകലയും എഴുത്തുമൊക്കെയായി പോകുമ്പോഴാണ് മദിരാശി കേരള സമാജവുമായി ബന്ധപ്പെടുന്നത്. ജയകേരളത്തിലും അക്കാലത്ത് എഴുതാന് തുടങ്ങി. കോട്ടയത്തു നിന്നു ഇറങ്ങുന്ന സിജെ തോമസിന്‍റെ ഒരു പത്രം ഉണ്ടായിരുന്നു ഡെമോക്രാറ്റിക്. അതിലും എഴുതാന് തുടങ്ങി. പിന്നെ കേരള സമാജത്തില് എം ഗോവിന്ദന്, ടി പത്മനാഭന്, എം ജി എസ് നാരായണന് ഒക്കെ ഉണ്ടായിരുന്നു. എങ്ങനെ എഴുത്തിന്റെയും ചിത്രകലയുടെയും ഒക്കെ വലിയ കൂട്ടുകെട്ടുകളുടെ ലോകമായിരുന്നു അത്. കെ സി എസ് പണിക്കരായിരുന്നു ജയകേരളത്തിന്റെ വാര്‍ഷിക പതിപ്പില് ചിത്രങ്ങള് വരക്കുന്നത്. അപ്പോള് ഞങ്ങള് കുട്ടികള്‍ക്കും അദ്ദേഹം അവസരം തരുമായിരുന്നു. അങ്ങനെയാണ് കഥകള്‍ക്ക് ചിത്രം വരക്കാന് തുടങ്ങുന്നത്. പിന്നെ സാഹിതീ സഖ്യം എന്നൊരു ഏര്‍പ്പാടുണ്ടായിരുന്നു. പി കെ പരമേശ്വരന് സെക്രട്ടറിയായിരുന്നു. എല്ലാ ശനിയാഴ്ചയും ഞങ്ങള് ഒത്തുകൂടുമായിരുന്നു. അവിടെ കഥകളും കവിതകളും അവതരിപ്പിക്കുമായിരുന്നു. ചര്‍ച്ചകള് നടത്തുമായിരുന്നു. അങ്ങനെയൊരു സാഹിത്യത്തിന്‍റെ ഒരന്തരീക്ഷം ഉണ്ടായിരുന്നു.\nപഠിപ്പ് മതിയാക്കി നാട്ടിലേക്ക്\nഇങ്ങനെ കഴിയുമ്പോള് ഒരു സുപ്രഭാതത്തില് എനിക്കു തോന്നി മതി. എല്ലാം നിര്‍ത്തി നാട്ടില് പോകാന്ന്. ശില്പത്തില് ആഗ്രഗണ്യനായ തലശ്ശേരിക്കാരന് രാജേശ്വരന് ഉണ്ടായിരുന്നു. റോയി ചൌധരിയുടെ പ്രിയപ്പെട്ട ശിഷ്യനായിരുന്നു. മദിരാശി മറീന ബീച്ചില് ചൌധരിയുടെ പ്രശസ്ത ശില്‍പമുണ്ട് ആ ശില്‍പത്തിന്റെ വര്‍ക്കിനൊക്കെ അസിസ്റ്റന്റായി പ്രവര്‍ത്തിച്ചിട്ടുണ്ട് രാജേശ്വരന്. ഊമയാണ്. ഞാന് പോവാണെന്ന വിവരം പറഞ്ഞപ്പോള് അവന് ഈറോഡ് റയില്‍വേ സ്റ്റേഷന് വരെ വന്നിട്ട് എന്നെ പിടിച്ച് വലിച്ചു തിരിച്ചുകൊണ്ടു പോകാന് നോക്കിയ ആളാണ്. പക്ഷേ എന്താന്നറിയില്ല മതി എന്നുതോന്നി.\nകോഴ്സ് പൂര്‍ത്തിയാക്കിയില്ല. രണ്ടു വര്‍ഷമേ കഴിഞ്ഞിരുന്നുള്ളൂ. സാഹിതീ സഖ്യവുമായുള്ള ബന്ധത്തില് എം ഗോവിന്ദനും പത്മനാഭനും ഒക്കെയായി ബന്ധമുണ്ടായിരുന്നു. അന്ന് അത്യാവശ്യം കഥകളൊക്കെ കൌമുദിയിലൊക്കെ അച്ചടിച്ചു വരുന്നുണ്ടായിരുന്നു. അപ്പോഴാണ് ഞാന് എല്ലാം ഇട്ടേച്ചു പോരുന്നത്. ഉപ്പ എനിക്കു പണം അയച്ചുതരുന്നത് നിര്‍ത്തിയിരുന്നു. എന്താന്നറിയില്ല. ആറ് കൊല്ലം ചിത്രം വര പഠിച്ചിട്ടു ഒരു കാര്യവും ഇല്ല എന്ന് ഉപ്പയെ ആരെങ്കിലും ധരിപ്പിച്ചിട്ടുണ്ടാവാം. അങ്ങനെ തിരിച്ചു നാട്ടിലേക്കു വന്നു. നാട്ടില് ഒരു കമ്മ്യൂണിസ്റ്റ് പാര്‍ട്ടിയുടെ പ്രവര്‍ത്തകനായി.


ജ്യോതിഷപഠനം Jyothisham കേരളാ ജ്യോതിഷം Astrology malayalam horoscope kerala vivahaporutham: മറ്റൊരാളുടെ കുറ്റം പറയുന്നത് തെറ്റാണെങ്കിൽ സമൂഹത്തിലെ അനീതികളോട് ശാക്തേയൻ പൊരുത്തപ്പെട്ട് പോകണമെന്നാണോ?\nമറ്റൊരാളുടെ കുറ്റം പറയുന്നത് തെറ്റാണെങ്കിൽ സമൂഹത്തിലെ അനീതികളോട് ശാക്തേയൻ പൊരുത്തപ്പെട്ട് പോകണമെന്നാണോ?\nഒരു ശാക്തേയൻ അവശ്യം നേടിയെടുക്കേണ്ട യോഗ്യത ആർജ്ജവമാണ്. കുറ്റം ചെയ്തവന്റെ കുറ്റം അവന്റെ സാമീപ്യത്തിൽ തുറന്നുപറയാനുള്ള ആർജ്ജവം ഉണ്ടാവണം. വേണ്ടിവന്നാൽ സമൂഹത്തിനുമുന്നിൽ തുറന്നു കാണിക്കാനുള്ള ആർജ്ജവവും കാണിക്കണം. അതല്ലാതെ സ്വന്തം വിലാസം വെളിപ്പെടുത്താതെയും ഒളിയമ്പ് പ്രയോഗിക്കുന്നതു പോലെയും മറ്റൊരാളുടെ കുറ്റം പ്രചരിപ്പിക്കുകയും ചെറിയ തെറ്റുകളെ പർവ്വതീകരിക്കുകയും ചെയ്യാത്ത കാര്യങ്ങൾ ചെയ്തതായി സ്ഥാപിക്കുകയും ചെയ്യുന്നത് മനസ്സിലടിഞ്ഞുകൂടിയ ദുഷ്ടതയുടെയും അസൂയയുടെയും പ്രതിഫലനമാണ്. അത് ഭീരുത്വവും ആണ്. ഒരു ശാക്തേയൻ വീര സാധകനാണ്. ഭീരുത്വം ഒരിയ്ക്കലും ശാക്തേയന് ഭൂഷണമല്ല. അതിനാൽ ആർജ്ജവത്തോടെ തിന്മയ്‌ക്കെതിരായി പറയുന്നതും പ്രവർത്തിക്കുന്നതും ഒരിക്കലും ദോഷമായിത്തീരില്ല. ഏതെങ്കിലും ഒരു ദർശനത്തെ ആശയപരമായി എതിർക്കുന്നതും തെറ്റല്ല. ശ്രീ ശങ്കരാചാര്യർ തുടങ്ങിയവർ അങ്ങനെ ചെയ്തിരുന്നുവല്ലോ. അത് സാധിക്കണമെങ്കിൽ സാധകൻ സമുന്നതമായ മനോമണ്ഡലം വികസിപ്പിച്ചെടുക്കേണ്ടതാകുന്നു.


ശ്രീജിത്ത് കസ്റ്റഡി മരണകേസ്; ശ്രീജിത്തിനെ ആളുമാറി പിടികൂടിയാണെന്ന് പ്രത്യേക അന്വേഷണസംഘത്തിന്‍റെ സ്ഥിരീകരണം – TruevisionNews\nകൊച്ചി:വാരാപ്പുഴ പോലീസ് മർദനത്തിൽ മരിച്ച ശ്രീജിത്തിനെ ആളുമാറി പിടികൂടിയാണെന്ന് പ്രത്യേക അന്വേഷണസംഘത്തിന്‍റെ സ്ഥിരീകരണം. വാസുദേവന്‍റെ വീട് ആക്രമിച്ച സംഭവത്തിൽ ശ്രീജിത്ത് ഉണ്ടായിരുന്നില്ലെന്ന് പരിക്കേറ്റ സുമേഷ് അടക്കമുള്ളവരുടെ മൊഴികളിൽ വ്യക്തമായതായി അന്വേഷണസംഘം അറിയിച്ചു.\nഅമ്പലപറമ്പിലെ അക്രമത്തിനാണ് സുമേഷിന് പരിക്കേറ്റത്. ശ്രീജിത്തിന്‍റെ സഹോദരൻ സജിത്തും ആക്രമണത്തിൽ പങ്കെടുത്തിട്ടില്ല. വാസുദേവന്‍റെ സഹോദരനാണ് ശ്രീജിത്തിനെ കാണിച്ചു കൊടുത്തതെന്നും ആലുവ റൂറൽ പോലീസ് മേധാവി എ.വി. ജോർജിന്‍റെ സ്ക്വാഡായ റൂറൽ ടൈഗർ ഫോഴ്സിന് സ്ഥലപരിചയം ഉണ്ടായിരുന്നില്ലെന്നും അന്വേഷണസംഘം വിലയിരുത്തി.\nഇതിനിടെ ശ്രീജിത്തിന്‍റെ കസ്റ്റഡിമരണവുമായി ബന്ധപ്പെട്ട് പ്രത്യേക മെഡിക്കൽ സംഘം രൂപീകരിച്ചു. അഞ്ച് ഡോക്ടർമാരാണ് സംഘത്തിലുള്ളത്. മർദനമേറ്റത് എങ്ങനെയെന്ന് കണ്ടെത്താനാണ് മെഡിക്കൽ ബോർഡ് രൂപീകരിച്ചിരിക്കുന്നത്.\ninvestigation report, sreejith custodial death


അരുവാക്കോട് - Nilambur | അരുവാക്കോട് Photos, Sightseeing -NativePlanet Malayalam\nഹോം » സ്ഥലങ്ങൾ » നിലമ്പൂര് » ആകര്‍ഷണങ്ങള് » അരുവാക്കോട്\nമണ്‍പാത്ര നിര്‍മാണത്തിന് ഏറെ പ്രശസ്തിയാര്‍ജിച്ചതാണ് നിലമ്പൂരിന് സമീപമുള്ള അരുവാക്കോട് എന്ന കൊച്ചുഗ്രാമം. കുംഭാരന് സമുദായക്കാരായ 100ഓളം കുടുംബങ്ങളാണ് ഇവിടെ താമസിക്കുന്നത്. പരമ്പരാഗത മണ്‍പാത്രങ്ങള്‍ക്ക് ആവശ്യക്കാര് കുറഞ്ഞുതുടങ്ങിയതോടെ നിത്യവൃത്തിക്ക് പോലും ഏറെ സാഹസപ്പെട്ടിരുന്ന ഈ ഗ്രാമക്കാര് ആര്‍ട്ടിസ്റ്റ് കെ.ബി.\nജിനന്‍െറ നേതൃത്വത്തില് ആരംഭിച്ച കുംഭം ഹാന്‍ഡിക്രാഫ്റ്റ് പ്രൊജക്ട് ആരംഭിച്ചതോടെയാണ് സാമ്പത്തികമായി മെച്ചപ്പെട്ട് തുടങ്ങിയത്. ചെറുകിട വ്യവസായ സംരംഭങ്ങള് എങ്ങനെ വിജയിപ്പിക്കാം എന്നതിന്‍െറ ഉത്തമ ഉദാഹരണമാണ് അരുവാക്കോട് പോട്ടറി വില്ളേജിന്‍െറ കഥ. ഇന്ന് 500ലധികം ഡിസൈനുകളില് മണ്‍പാത്രങ്ങള്,അലങ്കാര പാത്രങ്ങള്,ഡിസൈനര് ടേബിള് വെയറുകള്, ഗാര്‍ഡന് ഫര്‍ണിച്ചറുകള് എന്നിവ അരുവാക്കോട് പോട്ടറി വില്ളേജിന്‍െറ ഭാഗമായി പുറത്തിറങ്ങുന്നുണ്ട്. സന്ദര്‍ശകര്‍ക്ക് ഇവിടത്തെ കടകളില് നിന്ന് ഉല്‍പ്പന്നങ്ങള് വാങ്ങാനും അവസരമുണ്ട്.


അന്യഗ്രഹജീവികൾ സാധ്യതകളും പ്രതീക്ഷകളും പ്രതിബന്ധങ്ങളും – Palathully\nby Rishi Das April 3, 2018 282 പേർ വായിച്ചു\nമനുഷ്യൻ ചിന്തിക്കാൻ തുടങ്ങിയതുമുതൽ തന്നെ അവന്റെ ചിന്തകളിൽ നിറഞ്ഞു നിൽക്കുന്ന ഒരു ചോദ്യമാണ് പ്രപഞ്ചത്തിൽ മറ്റു ജീവികൾ ഉണ്ടോ എന്നത് . എല്ലാ സംസ്കാരങ്ങളുടെയും ആദിമ സാഹിത്യ കൃതികളിൽ തന്നെ അന്യ ഗ്രഹജീവികളെക്കുറിച്ച് ഉള്ള സങ്കൽപ്പങ്ങളുടെ സൂചനകൾ ഉണ്ട് . സുമേറിയൻ ലിഖിതങ്ങളിൽ പേടകങ്ങളിൽ വന്നിറങ്ങിയ അന്യ ഗ്രഹ ജീവികളെക്കുറിച്ചുള്ള വിവരങ്ങൾ വരെയുണ്ട് . ഭാരതീയ പ്രപഞ്ച കല്പനകളിൽ തന്നെ അസംഖ്യം സൂര്യന്മാരെപ്പറ്റിയും അസംഖ്യം ആകാശഗംഗകളെ പറ്റിയും , അസംഖ്യം ബ്രഹ്‌മാണ്ഡങ്ങളെപ്പറ്റിയും ഉള്ള വിവരണം ഉണ്ട് . ഭാരതീയ പ്രപഞ്ച ശാസ്ത്ര വീക്ഷണത്തിന്റെ ആധാര ശിലയായി റിക് വേദത്തിലെ നാസാദിയ സൂക്തത്തിൽ പ്രപഞ്ച സൃഷ്ടിയെപ്പറ്റി പറയുന്നത് ഇപ്രകാരമാണ് .\nഒന്നുമില്ലാത്ത ഒരാവസ്ഥയുണ്ടായിരുന്നെന്നും അക്കാലത്തു ഇരുട്ട് ഇരുട്ടിനെ മൂടിയിരുന്നു(‘’At first there was only darkness wrapped in darkness.’’-From translation of A. L. Basham)\nഎന്നുമുള്ള കല്പനയോടെയാണ് സൂക്തം തുടങ്ങുന്നത് ..എപ്പോഴോ എവിടെനിന്നോ ഒരു ബുദ്ധി ഉടലെടുത്തു .അതായിരുന്നു പ്രപഞ്ചത്തിനു ജന്മം നൽകിയ പ്രഭാവം .ആ പ്രഭവം താപത്തിൽനിന്നു ഉത്ഭവിച്ചതായിരുന്നു (arose at last, born of the power of heat.).ആതാപവും (ഊർജവും) ബുദ്ധിയും (ആഗ്രഹവും) ചേർന്ന് പ്രചണ്ഡമായ ശക്തികളെ സൃഷ്ടിച്ചു പ്രപഞ്ചത്തിന്റെ ശൂന്യതയിൽ ചരടുകൾ വലിച്ചു കെട്ടി (And they have stretched their cord across the void).ദേവകൾ പോലും ഈ പ്രതിഭാസത്തിനു ശേഷമാണ് സൃഷ്ടിക്കപ്പെട്ടത്(the gods themselves are later than creation) . .ഇതാണ് ചുരുക്കത്തിൽ ഋക് വേദത്തിലെ നാസാദിയ സൂക്തം മുന്നോട്ടു വയ്ക്കുന്ന പ്രപഞ്ച സൃഷ്ടി കല്പന .സൂക്ത ഉപസംഹരിക്കുന്നത് ഇങ്ങേനെയാണ് .”ഈ പ്രപഞ്ചരഹസ്യങ്ങളുടെ സത്യാവസ്ഥ അറിയുന്ന ആരെങ്കിലും ഉണ്ടാവുമോ? ചിലപ്പോൾ ഉണ്ടാകുമായിരിക്കും ?( who knows truly whence it has arisen? Whence all creation had its origin,).\nഈ ഋക് വേദ സൂക്തം തന്നെ അനേകതരം ജീവജാലങ്ങൾ നിലനിൽക്കുന്ന ഒരു പ്രപഞ്ചത്തെപ്പറ്റിയുള്ള സങ്കൽപ്പമാണ് . ജീവൻ എന്നത് നമ്മുടെ സങ്കൽപ്പങ്ങൾക്ക് എല്ലാം അതീതമായ ഒരു യാഥാർഥ്യം ആയതിനാൽ തന്നെ ജീവനെയും ജീവനുള്ള വസ്തുക്കളെയും നമ്മൾ നിർവചിച്ചിരിക്കുന്നതു പോലും പൂർണമായും സത്യമാകണമെന്നില്ല . ആധുനിക ശാസ്ത്ര ദൃഷ്ടിയിൽ നക്ഷത്രങ്ങളും ഗ്രഹങ്ങളും ഗാലക്സി കളും ജീവനില്ലാത്ത വസ്തുക്കളാണ് . എന്നാൽ ജനിക്കുകയും മറ്റു ജീവനുകളെ നിലനിർത്തുകയും നശിക്കുകയും ആ നാശത്തിൽനിന്നും മറ്റു പ്രതിഭാസങ്ങളെ സൃഷ്ടിക്കുകയും ചെയുന്ന നക്ഷത്രങ്ങള്ക്കും ഗാലക്സി കളും അചേതനമാണെന്ന് എങ്ങിനെയാണ് കൃത്യമായി പറയാനാവുക . ഒരു പക്ഷെ നമുക്ക് മനസ്സിലാക്കാൻ കഴിയാത്തത്ര സങ്കീർണ മായ സചേതന വസ്തുകകളാവും അവ . ജീവനെയും അന്യ ഗ്രഹ ജീവികളെയും മനസ്സിലാക്കാനും നാം ഈ പ്രയാസങ്ങൾ നേരിടും .\nഭൂമിയിൽ നിലനിൽക്കുന്നത് കാര്ബണിക ജീവനാണ് . ജലവും ഓക്സിജനും സൂര്യപ്രകാശവുമാണ് ആ ജീവൻ നിലനിർത്താനുള്ള സാഹചര്യങ്ങൾ ഒരുക്കുന്നത് . ഭൂമിയിൽ ജലം ദ്രവ ,ഖര , വാതക അവസ്ഥകളിൽ നിലനിൽക്കുന്നുണ്ട്(ഗോൾഡിലോക് സോൺ ) . ആധുനിക ശാസ്ത്ര ദൃഷ്ടിയിൽ ഇത്തരം സാഹചര്യങ്ങൾ നിലവിലുള്ള , സ്ഥിരതയുള്ള ഒരു നക്ഷത്രത്തെ വലം വയ്ക്കുന്ന ഭൂമിക്കു സമാനമായ (terrestrial planet ) ഗ്രഹങ്ങളിൽ ജീവൻ നിലനിൽക്കാനുള്ള സാധ്യത വളരെ കൂടുതലാണ് . 1% നക്ഷത്രങ്ങൾ മാത്രമേ സ്ഥിരതയുള്ളവയായി ഉളൂവെന്നും . അതിൽ തന്നെ 1% നക്ഷത്രങ്ങൾക്കുമാത്രമേ ഗോൾഡിലോക്ക് സോണിൽ ഭൂയെപ്പോലുള്ള ഗ്രഹങ്ങൾ ഉളൂ എന്നു അനുമാനി ച്ചാലും നമ്മുടെ ഗാലക്സി യിൽ തന്നെ ജീവന് സാധ്യതയുളള ദശലക്ഷക്കണക്കിനു ഗ്രഹങ്ങളുണ്ട് . അവയിൽ ചിലതിലെങ്കിലും പരിണാമപരമായി വികസിച്ച ജീവികൾ ഉണ്ടാവുമെന്നതും തീർച്ചയാണ് .\nഎന്നിട്ടും എന്തുകൊണ്ട് നമുക്ക് അന്യ ഗ്രഹ ജീവികളെ കണ്ടെത്താനാകുന്നില്ല എന്ന ചോദ്യത്തിന് പല ഉത്തരങ്ങൾ ഉണ്ട് . ഒന്നാമത്തേത് രണ്ടു നക്ഷത്രങ്ങൾ തമ്മിലുളള ശരാശരി ദൂരം ഏതാനും പ്രകാശ വർഷമാണ് . ഇരട്ട നക്ഷത്രങ്ങളുടെ കാര്യത്തിൽ ദൂരം കുറവായിരിക്കും . പ്രകാശവർഷങ്ങൾ താണ്ടി മറ്റൊരു സൗരയൂഥത്തിലേക്കു പോയി അവിടുത്തെ ജീവികളുടെ ബന്ധം സ്ഥാപിക്കുക എന്നത് ഏതു നാഗരികതക്കും വളരെയധികം ഊർജ്ജവും ധനവും വ്യയം ചെയ്യണ്ട ഒരു പര്യവേക്ഷണമാണ് . വികാസം പ്രാപിച്ച നാഗരികതകളിൽ എല്ലാം തന്നെ ഭരണ വ്യവസ്ഥകളും , ഗവണ്മെന്റുകളും , രാഷ്ട്രീയവും നേതാക്കളും ഒക്കെ കാണും . അവർ പാലവും റോഡും ഒക്കെ ഉണ്ടാക്കാൻ നോക്കുമോ ? അതോ നക്ഷത്രാന്തര പര്യവേക്ഷണം നടത്താൻ പണം മുടക്കമോ ?. അമേരിക്ക ചാന്ദ്ര ദൗത്യങ്ങൾ ഉപേക്ഷിച്ചത് തന്നെ അതൊരു പാഴ്‌ചെലവാണെന്ന് അവിടുത്തെ ഭരണവ്യവസ്ഥ വിലയിരുത്തിയത് കൊണ്ടാണ് . വലിയ റിസ്കെടുത്ത് നക്ഷത്രാന്തര പര്യവേക്ഷണം നടത്താൻ നമ്മളോ മറ്റു അന്യഗ്രഹ നാഗരികതകളോ മുതിരാനുള്ള സാധ്യത വളരെ കുറവാണ് . അവരുടെ വാസ ഗ്രഹത്തിൽ അവർക്ക് നിലനിൽപ്പിനു ഭീഷണി നേരിടുമ്പോൾ മാത്രമേ അവർ അതിനെ പറ്റി ചിന്തിക്കാൻ സാധ്യത യുളൂ . അങ്ങിനെയാണെങ്കിൽ തെന്നെ അവർ ഏറ്റവും അടുത്ത മേഖലകളിൽ ഒതുങ്ങികൂടാനേ ശ്രമിക്കുകയുളൂ .\nരണ്ടാമത്തെ ചോദ്യം എന്തുകൊണ്ട് അവർ നമ്മോട് റേഡിയോ തരംഗങ്ങളിലൂടെ ബന്ധപ്പെടാൻ ശ്രമിക്കുന്നില്ല എന്നതാണ് . റേഡിയോ തരംഗങ്ങളിലൂടെയുള്ള വാർത്താവിനിമയം പല താത്‌വികമായ പരിമിതികളും ഉള്ളവയാണ് . റേഡിയോ തരംഗങ്ങളിലൂടെയുള്ള വാർത്താവിനിമ യതിലൂടെ കൈമാറാൻ സാധ്യമായ ഏറ്റവും കൂടുതൽ വിവരത്തിന്റെ (information ) തോത് പ്രസിദ്ധമായ ഷാനോൻ ഹാർട്ടലി നിയമത്തിലൂടെ (shanon hartly law ) പരിമിതമാകകപ്പെട്ടിരിക്കുകയാണ് . ദൂരം കൂടും തോറും കൈമാറാനാകുന്ന് വിവരത്തിന്റെ തോതും കുറയും . പ്രകാശ വര്ഷങ്ങളുടെ ദൂരങ്ങളിൽ ലഭ്യമായ എല്ലാ ഊർജ്ജവും വിവരങ്ങൾ കൈമാറാൻ ഉപയോഗി ച്ചാലും അധികം വിവരങ്ങൾ കൈമാറാനാകില്ല .നോയ്‌സ് തലത്തിനു (noise level ) താഴെ അകപ്പെട്ടുപോകുന്ന അന്യ ഗ്രഹ സിഗ്നലുകളെ നമുക്ക് ഒരിക്കലും കണ്ടുപിടിക്കാനും ആവില്ല . അവർ എന്തുതരം മോഡുലേഷനും , കോഡിങ്ങും എൻക്രിപ്‌ഷനുമാണ് ഉപയോഗിക്കുന്നത് എന്നറിയാതെ നാം അവരുടെ സിഗ്നലുകൾക്ക് വേണ്ടി കാത്തിരിക്കുന്നത് വ്യർത്ഥമാണെന്നു തന്നെ പറയേണ്ടി വരും .. ഭൂമിയിൽ വികസിച്ച ജീവൻ ഉണ്ടെന്നു മനസ്സിലാക്കി നമുക്ക് മനസ്സിലാകുന്ന രീതിയിൽ റേഡിയോ തരംഗങ്ങൾ ഏതെങ്കിലും അന്യ ഗ്രഹ നാഗരികത അയച്ചാൽ കാര്യങ്ങൾ എളുപ്പമാവും . മേല്പറഞ്ഞ കാര്യങ്ങൾ മാത്രമല്ല അന്യ ഗ്രഹജീവികളുമായി ബന്ധം സ്ഥാപിക്കുനന്തിൽ പ്രതിബന്ധമായിട്ടുള്ളത് . മറ്റു പല ഗൗരവതരമായ വസ്തുതകളും ഈ ഉദ്യമത്തിന് തടസമായിട്ടുണ്ട് .\nചിത്രം ഒരന്യഗ്രഹ ജീവിയുടെ സാങ്കൽപ്പിക ചിത്രം : ചിത്രംകടപ്പാട് വിക്കിമീഡിയ കോമൺസ് .


'നെഞ്ചുക്കുള് പെയ്തിടും മാ മാഴൈ'; സുരേഷ് ഗോപിയുടെ ഗാന വീഡിയോയുമായി അജു വര്‍ഗീസ് (വീഡിയോ) :: Janmabhumi Daily\n'നെഞ്ചുക്കുള് പെയ്തിടും മാ മാഴൈ'; സുരേഷ് ഗോപിയുടെ ഗാന വീഡിയോയുമായി അജു വര്‍ഗീസ് (വീഡിയോ)\nThursday 13 February 2020 6:12 pm IST\nസുരേഷ് ഗോപി പാടുന്ന വീഡിയോ പങ്കുവച്ച് അജു വര്‍ഗീസ്. 2011ല് ഒരു പൊതു പരിപാടിയുടെ ഭാഗമായി സുരേഷ് ഗോപി 'നെഞ്ചുക്കുള് പെയ്തിടും മാ മാഴൈ നീരുക്കുള് മൂഴ്കിടും താമരൈ' എന്ന പാട്ടു പാടുന്ന വീഡിയോയാണ് അജു ഫേസ്ബുക്കിലൂടെ പങ്കുവച്ചത്. ഭാവം ഉള്‍ക്കൊണ്ട് ഏറെ ആസ്വദിച്ചാണ് സുരേഷ് ഗോപി ഗാനം ആലപിക്കുന്നത്. അപൂര്‍വമായ വിഡിയോ പങ്കു വച്ചതിന് പലരും അജു വര്‍ഗീസിനോട് നന്ദി പറഞ്ഞു.\nതാരത്തിന്റെ പോസ്റ്റിനു പിന്നാലെ ആരാധകര് സുരേഷ് ഗോപിയുടെ പാട്ട് ഏറ്റെടുത്തിരിക്കുകയാണ്. നിരവധി കമന്റുകളാണ് പോസ്റ്റിനു ഇതിനോടക്കം തന്നെ ലഭിച്ചിരിക്കുന്നത്. പോസ്റ്റ്് 500ലേറെ ഷെയറുകളും നേടി. 2008ല് പുറത്തിറങ്ങിയ വാരണം ആയിരം എന്ന ചിത്രത്തിലെ ഈ ഗാനം ഒരിക്കല് പോലും ആസ്വദിക്കാത്തവരായി അധികം ആരും ഉണ്ടാകില്ല. ഹാരിസ് ജയരാജ് ഈണം പകര്‍ന്ന ഗാനം ആലപിച്ചത് ഹരിഹരന് ആണ്. ഇന്നും നിത്യഹരിതമായി നിലനില്‍ക്കുന്ന പാട്ടിന് ആരാധകര് ഏറെയാണ്.\nസുരേഷ് ഗോപിയുടെ അറസ്റ്റ് തടഞ്ഞു\nകേസ് റദ്ദാക്കണമെന്ന് ആവശ്യപ്പെട്ട് അജു വര്‍ഗീസ് ഹൈക്കോടതിയില്\nസനലിന്റെ കുടുംബത്തിന് സുരേഷ് ഗോപിയുടെ കൈത്താങ്ങ്\n58 അമ്മമാര്‍ക്ക് പുതുവസ്ത്രം നല്‍കി സുരേഷ് ഗോപിയുടെ പിറന്നാള് ആഘോഷം\nവയലാര് സ്മൃതി ഗാന സായാഹ്നം\nതുഴച്ചിലില് താരമായി ഡിറ്റിമോള് വര്‍ഗീസ്\nവര്‍ഗീസ് എന്ന പേടി സ്വപ്‌നം


മന്ത്രി കടകംപള്ളി സുരേന്ദ്രൻ സഞ്ചരിച്ച വാഹനത്തിൽ ബൈക്ക് ഇടിച്ചുPunalur News \nഹോം Anchal മന്ത്രി കടകംപള്ളി സുരേന്ദ്രൻ സഞ്ചരിച്ച വാഹനത്തിൽ ബൈക്ക് ഇടിച്ചു\nമന്ത്രി കടകംപള്ളി സുരേന്ദ്രൻ സഞ്ചരിച്ച വാഹനത്തിൽ ബൈക്ക് ഇടിച്ചു\nഅഞ്ചൽ: മന്ത്രി കടകംപള്ളി സുരേന്ദ്രൻ സഞ്ചരിച്ച കാറിൽ ബൈക്കിടിച്ചു.തറയിൽ വീണ ബൈക്ക് യാത്രികർ ഉടൻ തന്നെ ബൈക്കുമായി സ്ഥലം വിട്ടു. ഇന്നലെ വൈകിട്ട് ആറ് മണിയോടെ അഞ്ചൽ ടെലഫോൺ എക്സ്ചേഞ്ചിന് സമീപത്താണ് സംഭവം നടന്നത്. ആയൂർ ഭാഗത്തു നിന്നും പുനലൂരിലേക്ക് പോയ മന്ത്രിയുടെ വാഹനത്തിന് എസ്കോർട്ട് പൊലീസ് വണ്ടി കടന്നു പോയ ഉടനേയാണ് ബൈക്ക് തട്ടിയത്. ബൈക്ക് റോഡിന്റെ ഒരു വശത്ത് നിന്നും തിരിച്ച് റോഡിൽ കയറവേയാണ് മന്ത്രിയുടെ വാഹനത്തിൽ ഇടിച്ചത്.അപകടത്തെത്തുടർന്ന് കാർ നിർത്തി മന്ത്രി പുറത്തിറങ്ങി. നാട്ടുകാർ അടുത്തെത്തിയപ്പോഴേക്കും ബൈക്ക് യാത്രികർ ബൈക്കുമായി സ്ഥലം വിട്ടു.മന്ത്രിയുടെ വാഹനത്തിന് നിസ്സാരമായ കേടുപാടുകൾ മാത്രമേയുള്ളു. പിന്നീട് അതേ വാഹനത്തിൽ തന്നെ മന്ത്രി യാത്ര തുടർന്നു. ബൈക്ക് യാത്രികരെ കണ്ടെത്താനുള്ള ശ്രമത്തിലാണ് പൊലീസ്'


96800 രൂപയുടെ എസി വെറും 5900 രൂപയ്ക്ക് വിറ്റ് ആമസോൺ; ഇത്തവണ അബദ്ധം പറ്റിയത് ആമസോണിന് തന്നെ | Amazon Accidentally Listed AC Worth Rs 96K for Rs 5900 – News18 Malayalam\nഈ അബദ്ധത്തിന് പുറമെ, പ്രതിമാസ ഗഡുക്കളായി 278 രൂപ മാത്രം നൽകി എസി വാങ്ങാനുള്ള ഓപ്ഷനും ഓഫറിൽ കാണിച്ചിരുന്നു.\nLast Updated : July 07, 2021, 17:33 IST\nഓൺലൈൻ ഷോപ്പിംഗ് തിരഞ്ഞെടുക്കുന്ന ആളുകളുടെ എണ്ണം ഇന്ന് വളരെ കൂടുതലാണ്. ഓർഡർ ചെയ്യുന്ന സാധനങ്ങൾ എത്തേണ്ട സ്ഥലത്ത് കൃത്യമായി എത്തിച്ചു നൽകുമെന്നതിനാൽ പലരും ഓൺലൈൻ ഷോപ്പിംഗ് ആണ് ഇക്കാലത്ത് കൂടുതലും തിരഞ്ഞെടുക്കുന്നത്. എന്നാൽ, വെബ്‌സൈറ്റുകൾ വഴി സാധനങ്ങൾ വാങ്ങി പണി കിട്ടിയിട്ടുള്ളവരും നിരവധിയാണ്. ഓർഡർ ചെയ്ത സാധനത്തിന് പകരം മറ്റ് വസ്തുക്കൾ ലഭിച്ചവരും ഗുണ നിലവാരം കുറഞ്ഞ ഉത്പന്നങ്ങൾ ലഭിച്ചവരും ധാരാളമുണ്ട്.\nഎന്നാൽ, ഓൺലൈൻ ഷോപ്പിംഗ് സൈറ്റായ ആമസോണിന് പറ്റിയ അബദ്ധമാണ് ഇപ്പോൾ പുറത്തു വന്നിരിക്കുന്നത്. ഓൺലൈൻ ഷോപ്പിംഗിൽ കിഴിവുകളും ക്യാഷ് ബാക്കുകളും പതിവാണെങ്കിലും ആമസോൺ അടുത്തിടെ നൽകിയ ഒരു ഓഫർ കമ്പനിക്ക് വലിയ നഷ്ടം തന്നെയാണ് ഉണ്ടാക്കിയിരിക്കുന്നത്.\nആമസോണിൽ 1.8 ടൺ തോഷിബ 2021 റേഞ്ച് സ്പ്ലിറ്റ് സിസ്റ്റം എയർ കണ്ടീഷണറുടെ യഥാർത്ഥ വില 90,800 രൂപയായിരുന്നു. എന്നാൽ, ഇതിന് 5,900 രൂപ കിഴിവ് വാഗ്ദാനം ചെയ്ത ആമസോൺ എസിക്ക് യഥാർത്ഥത്തിൽ വാങ്ങേണ്ടത് 96,700 രൂപയാണ്. എന്നാൽ, ചൊവ്വാഴ്ച ഈ ഓഫറിന് പകരം വെറും 5,900 രൂപയ്ക്കാണ് ഇതേ എസിയുടെ വിൽപ്പന ആമസോണിൽ നടന്നത്. 94% കിഴിവിൽ വെറും 5900 രൂപയ്ക്ക് കിട്ടുന്ന എസി ആരെങ്കിലും വെറുതെ കളയുമോ?\nഈ അബദ്ധത്തിന് പുറമെ, പ്രതിമാസ ഗഡുക്കളായി 278 രൂപ മാത്രം നൽകി എസി വാങ്ങാനുള്ള ഓപ്ഷനും ഓഫറിൽ കാണിച്ചിരുന്നു. ചില ഉപയോക്താക്കൾ ഈ വിലയ്ക്ക് എസി ഓർഡർ ചെയ്തതായാണ് വിവരം. എന്നാൽ, അബദ്ധം മനസ്സിലാക്കിയ ഉടൻ തന്നെ ആമസോൺ എ സിയുടെ വിൽപ്പന വില, ഓഫറുകൾ, കിഴിവ് എന്നിവ നീക്കം ചെയ്തു. എന്നാൽ, കമ്പനിക്ക് പറ്റിയ അബദ്ധം ഇതിനോടകം വൈറലാകുകയും ചെയ്തു.\nഗ്ലോസ്സ് വൈറ്റ് വേരിയന്റായ അതേ തോഷിബ5സ്റ്റാർ ഇൻ‌വെർട്ടർ എസി ഇപ്പോൾ ആമസോണിൽ 59,000 രൂപയ്ക്ക് ലഭ്യമാണ്. യഥാർത്ഥ വിലയിൽ നിന്ന് 20% കിഴിവ് നൽകിയാണ് കമ്പനി വില പരിഷ്കരിച്ചിരിക്കുന്നത്. 777 രൂപയുടെ ഇഎം‌ഐയും ഉത്പന്നത്തിന് ലഭ്യമാണ്. 5900 രൂപയ്ക്ക് എസി വാങ്ങിയ ഉപഭോക്താക്കളെക്കുറിച്ച് കമ്പനി ഇതുവരെ പ്രതികരിച്ചിട്ടില്ല. അവർക്ക് ഇതേ നിരക്കിൽ ഉത്പന്നം എത്തിച്ചു നൽകുമോ എന്ന കാര്യത്തിലും ഉറപ്പില്ല.\nആൻറി ബാക്ടീരിയൽ കോട്ടിംഗ്, ഡസ്റ്റ് ഫിൽട്ടർ, ഡീഹ്യുമിഡിഫയർ എന്നിവ പോലുള്ള പ്രത്യേക സവിശേഷതകളാണ് ഇൻവെർട്ടർ എസിക്കുള്ളത്. കം‌പ്രസ്സർ, പി സി ബികൾ, സെൻ‌സറുകൾ, മോട്ടോറുകൾ, ഇലക്ട്രിക്കൽ ഭാഗങ്ങൾ എന്നിവയ്‌ക്ക് ഒമ്പത് വർഷത്തെ അധിക വാറണ്ടിയോടെ ഒരു വർഷത്തെ പൂർണമായ വാറണ്ടിയും ഉണ്ട്. 105 X 25 X 32 എന്ന അളവിലുള്ള എസിക്ക് 3.3 സീസണൽ എനർജി എഫിഷ്യൻസി റേഷ്യോയും (SEER) ഉണ്ട്.\nFirst published: July 07, 2021, 17:33 IST\nHair Cut | തലയിൽ മൈക്കിൾ ജാക്സൺ മുതൽ താജ്മഹൽ വരെ പണിയും; വെറൈറ്റി ഹെയർകട്ടുകളുമായി സലൂൺ ഉടമകൾ


മകളുടെ വിവാഹത്തിന് കാറിൽ ചാണകംപൂശി അച്ഛൻ; വീഡിയോ - OMF Media Live\nViral Viral Topics മകളുടെ വിവാഹത്തിന് കാറിൽ ചാണകംപൂശി അച്ഛൻ; വീഡിയോ\nമകളുടെ വിവാഹത്തിന് കാറിൽ ചാണകംപൂശി അച്ഛൻ; വീഡിയോ\nഇപ്പോൾ സോഷ്യൽ മീഡിയ ലോകത്തു വൈറലാകുന്നത് മകളുടെ വിവാഹത്തിന് കാറിൽ ചാണകംപൂശിയ ഡോക്ടർ ആയ ഒരു അച്ഛന്റെ വാർത്തയാണ്. മഹാരാഷ്ട്രയിലെ കോലാപൂരിലുള്ള ഡോക്ടർ നവ്നാഥ് ധുദലാണ് തന്റെ ഇന്നോവയിൽ ചാണകം പൂശിയത്. ഇദ്ദേഹത്തിന്റെ വാക്കുകൾ ഇങ്ങനെ, “ചാണകം കാൻസർ അകറ്റുമെന്നും മനുഷ്യ ശരീരത്തിലെ എല്ലാ അസുഖങ്ങളും സുഖപ്പെടുത്തും. കാറിനകത്തെ ചൂട്5മുതൽ7ഡിഗ്രിവരെ കുറയ്ക്കുമെന്നും ഇയാൾ പറയുന്നു.” ഇത് പ്രചരിപ്പിക്കാൻ കൂടിയാണ് വിവാഹക്കാറിൽ ചാണകം പൂശിയതയെന്നും അദ്ദേഹം കൂട്ടിച്ചേർക്കുന്നു. ചാണകം പൂശുന്നതുകൊണ്ട് വാഹനത്തിന്റെ നിറത്തിന് ഒന്നും സംഭവിക്കില്ലെന്നും ആദ്യം കുറച്ചു സമയത്തേയ്ക്ക് മാത്രമേ ദുർഗന്ധമുണ്ടാകൂയെന്നും പറയുന്നു. കൂടാതെ വാഹനത്തിന്റ പുറത്ത് ചാണകം പൂശിയാൽ അകത്തെ താപനിലയും എസിയുടെ ഉപയോഗവും കുറയുമെന്നും മൊബൈൽ റേഡിയേഷൻ കുറയ്ക്കുമെന്നും നവ്നാഥ് പറയുന്നു.\nനേരത്തെ വാഹനത്തിലെ ചൂട് കുറയ്ക്കുന്നതിനായി എസ്‍യുവിയിൽ ചാണകം പൂശി ഇദ്ദേഹം വാർത്തകളിൽ ഇടം നേടിയിരുന്നു. ഗോമൂത്രത്തിൽ നിന്ന് കാൻസറിന്റെ മരുന്നുണ്ടാക്കുന്ന പഠനത്തിലാണെന്നും ഡോക്ടർ നവ്നാഥ് പറയുന്നു. മൺവീടുകളിൽ ചൂടു കുറയ്ക്കാനായി ചാണകം ഉപയോഗിക്കുന്നുണ്ട്. അതേ ആശയം തന്നെയാണ് തന്റെ കാറിലും പ്രയോഗിച്ചിരിക്കുന്നതെന്നും അദ്ദേഹം വ്യക്തമാക്കി.\nPrevious articleനിങ്ങൾ സ്റ്റാർ ആകുക തന്നെ ചെയ്യും; അന്ന് ഈ ഫോട്ടോ പോസ്റ്റ് ചെയ്യാലോ; വൈറൽ കുറിപ്പ്\nNext articleകഞ്ചാവു പിള്ളേരാ ഇങ്ങനൊക്കെ നടക്കുന്നത്; തന്റെ മകനെ കുറിച്ച് അമ്മ പറയുന്നത്


കാര്‍ത്തി ചിദംബരത്തിന്റെ കസ്റ്റഡി കാലാവധി നീട്ടി\nFirst Published 6, Mar 2018, 6:52 PM IST\nകാർത്തി ചിദംബരത്തിനെ മൂന്നു ദിവസത്തേക്ക് സിബിഐ കസ്റ്റഡിയിൽ വിട്ടു\nപിടിച്ചെടുത്ത ഫോണുകളുടെ പാസ്‌വേര്‍ഡ് വെളിപ്പെടുത്താന് കാര്‍ത്തി ചിദംബരം ഇതുവരെ തയ്യാറായിട്ടില്ല\nദില്ലി: ഐഎൻഎക്സ് മീഡിയ കേസിൽ അറസ്റ്റിലായ കാര്‍ത്തി ചിദംബരത്തിനെ മൂന്നു ദിവസത്തേക്ക് സിബിഐ കസ്റ്റഡിയിൽ വിട്ടു. പിടിച്ചെടുത്ത ഫോണുകളുടെ പാസ്‌വേര്‍ഡ് വെളിപ്പെടുത്താന് കാര്‍ത്തി ചിദംബരം ഇതുവരെ തയ്യാറായിട്ടില്ല.\nഡല്‍ഹി പാട്യാല കോടതിയുടേതാണ് ഉത്തരവ്. കാര്‍ത്തിയുടെ ജാമ്യാപേക്ഷയില് മാര്‍ച്ച് ഒമ്പതിന് കോടതി വാദം കേള്‍ക്കും. ഒമ്പത് ദിവസത്തെ കസ്റ്റഡിയാണ് സിബിഐ കോടതിയില് ആവശ്യപ്പെട്ടത്. പിടിച്ചെടുത്ത ഫോണുകളുടെ പാസ്‌വേര്‍ഡ് വെളിപ്പെടുത്താന് കാര്‍ത്തി ചിദംബരം ഇതുവരെ തയ്യാറായിട്ടില്ല. പ്രസക്തമായ ചോദ്യങ്ങള്‍ക്ക് താന് രാഷ്ട്രീയ പ്രതികാരത്തിന്റെ ഇരയാണെന്ന് മാത്രമാണ് അദ്ദേഹത്തിന്റെ മറുപടിയെന്നും സിബിഐ ആരോപിക്കുന്നു.\nഐ.എന്.എക്‌സ്. മീഡിയ നിക്ഷേപ കേസില് കഴിഞ്ഞ ബുധനാഴ്ചയാണ് സിബിഐ കാര്‍ത്തി ചിദംബരത്തെ അറസ്റ്റ് ചെയ്തത്. സിബിഐ ഇതിനകം അഞ്ചു ദിവസത്തോളം ചോദ്യം ചെയ്തു. പത്തു വര്‍ഷം പഴക്കമുള്ള കേസാണിത്. ഉദ്യോഗസ്ഥരുടെ പക്കലുള്ള ഫയലുകളിലൊന്നും മാറ്റം വരുത്താന് തനിക്ക് സാധിക്കില്ല. പിന്നെ എന്തിനാണ് കസ്റ്റഡിയില് വെക്കുന്നത്. രാവിലെ മുതല് വൈകീട്ട് വരെ ചോദ്യം ചെയ്യാമെന്നും കാര്‍ത്തി ചിദംബരത്തിന് വേണ്ടി ഹാജരായ അഭിഷേക് മനു സിങ്‌വി ജാമ്യാപേക്ഷ നല്‍കികൊണ്ട് ഇന്ന് കോടതിയില് പറഞ്ഞു.\nഎന്നാല് സിബിഐ ജാമ്യം നല്‍കുന്നതിനെ എതിര്‍ത്തു. കേസിലെ തെളിവുകള് നശിപ്പിക്കുന്നതായി സിബിഐ കോടതിയില് ആരോപിച്ചു. ഇതു ഗുരതരമായ കുറ്റകൃത്യമാണ്. ജാമ്യം നല്‍കുന്നത് കേസ് അന്വേഷണത്തെ ബാധിക്കുമെന്നും സിബിഐ കോടതിയെ അറിയിച്ചു.


ഗാന്ധിപ്രതിമയിൽ ബി.ജെ.പി. കൊടി:ഒരാൾ പിടിയിൽ | 14Jan2021\nഗാന്ധിപ്രതിമയിൽ ബി.ജെ.പി. കൊടി:ഒരാൾ പിടിയിൽ\nറോഡരികിൽ കണ്ട കൊടിയെടുത്ത് കെട്ടിയെന്ന് മൊഴി\nപാലക്കാട് : നഗരസഭാവളപ്പിലെ മഹാത്മാഗാന്ധിയുടെ പ്രതിമയിൽ ബി.ജെ.പി.യുടെ കൊടി കെട്ടിവച്ചയാൾ പോലീസ് പിടിയിൽ. തിരുനെല്ലായ് കാളിമാടപറമ്പ് സ്വദേശിയായ ബിജേഷിനെയാണ് (29) ടൗൺ സൗത്ത് പോലീസ് അറസ്റ്റ് ചെയ്തത്. സി.സി.ടി.വി. ദൃശ്യങ്ങൾ കേന്ദ്രീകരിച്ച് നടത്തിയ അന്വേഷണത്തിലാണ് തിരുനെല്ലായി പുഴപ്പാലത്തിന് സമീപത്തുനിന്ന് ഇയാളെ പിടികൂടിയത്.\nപിടിയിലായ ബിജേഷിന് രാഷ്ട്രീയബന്ധങ്ങളൊന്നുമില്ലെന്ന് ടൗൺ സൗത്ത് പോലീസ് പറഞ്ഞു. ജില്ലാ ആശുപത്രിയിൽ ചികിത്സതേടിയെത്തിയപ്പോൾ ഗാന്ധിപ്രതിമ കണ്ടെന്നും റോഡരികിലെ കൊടിയെടുത്ത് കെട്ടുകയായിരുന്നെന്നുമാണ് ഇയാൾ പോലീസിന് നൽകിയ മൊഴി. മറ്റ് കാരണങ്ങളൊന്നും പറഞ്ഞിട്ടില്ല.\nതിങ്കളാഴ്ച ഉച്ചയോടെയാണ് ഗാന്ധിപ്രതിമയിൽ കൊടി കണ്ടെത്തിയത്. തുടർന്ന് നടത്തിയ പരിശോധനയിൽ നഗരസഭാവളപ്പിലെ മതിൽ ചാടിക്കടന്ന് പ്രതിമയിൽ കൊടി കെട്ടുന്നയാളുടെ സി.സി.ടി.വി. ദൃശ്യം ലഭിച്ചു. ശനിയാഴ്ചരാവിലെ ഏഴേമുക്കാലിന് കൊടികെട്ടിയതായാണ് ദൃശ്യങ്ങൾ വ്യക്തമാക്കുന്നത്.\nസംഭവത്തിനുപിന്നാലെ പ്രതിഷേധവുമായി പ്രതിപക്ഷ കൗൺസിലർമാരും കെ.എസ്.യു., ഡി.വൈ.എഫ്.ഐ. തുടങ്ങിയ സംഘടനകളും രംഗത്തെത്തിയിരുന്നു. നഗരസഭയിൽ കാവിവത്കരണം ആരോപിച്ചായിരുന്നു പ്രതിഷേധം. എന്നാൽ, സംഭവത്തിൽ പാർട്ടിക്ക് പങ്കില്ലെന്നും തിരഞ്ഞെടുപ്പിൽ തോറ്റവർ മനഃപൂർവം ചെയ്തതാണെന്നുമായിരുന്നു ബി.ജെ.പി.യുടെ നിലപാട്.\n‘മാനസികരോഗി’യാക്കാൻ ശ്രമം -ബി.ജെ.പി.\n: ഗാന്ധിപ്രതിമയിൽ പതാകകെട്ടിയ പ്രതിയെ ‘മാനസികരോഗി’യാക്കാനുള്ള നീക്കം ചിലർ നടത്തുന്നുണ്ടെന്നും അത് അപലപനീയമാണെന്നും ബി.ജെ.പി. ജില്ലാ പ്രസിഡന്റ് ഇ. കൃഷ്ണദാസ്. പതാകകെട്ടാൻ ഗൂഢാലോചന നടത്തിയവരെയും പ്രതിയെ പ്രേരിപ്പിച്ചവരെയും പോലീസന്വേഷണത്തിൽ പുറത്തുകൊണ്ടുവരണമെന്നും അദ്ദേഹം പത്രക്കുറിപ്പിൽ ആവശ്യപ്പെട്ടു.


ചൈനീസ് സർക്കാരിന് വിവരങ്ങൾ ചോർത്തുന്നത് ഇവർ |\nഷാങ്ഹായ് : ചൈനീസ് സർക്കാരിന് ആഗോള വാഹന നിർമ്മാതാക്കൾ ഉപയോക്താക്കളുടെ വിവരങ്ങൾ ചോർത്തുന്നുവെന്ന് റിപ്പോർട്ട്. സ്വന്തം പൗരൻമാരെ നിരീക്ഷിക്കുന്നതിന് ചൈനീസ് പ്രസിഡന്റ് ഷി ജിൻപിംഗ് സാങ്കേതികവിദ്യയെ വ്യാപകമായി കൂട്ടുപിടിക്കുന്ന സമയത്താണ് പുതിയ വാർത്ത പുറത്തുവന്നത്. ചൈനീസ് സർക്കാരിന്റെ നിരീക്ഷണ ഉപകരണങ്ങളായി ഇലക്ട്രിക് കാറുകൾ മാറുകയാണെന്നാണ് ആരോപണം. ഇലക്ട്രിക് വാഹനങ്ങളിൽനിന്നുള്ള തൽസമയ ലൊക്കേഷൻ വിവരങ്ങളും മറ്റ് ഡാറ്റയും ചൈനീസ് സർക്കാരിന്റെ നിരീക്ഷണ കേന്ദ്രങ്ങളിലേക്ക് നൽകുന്നുവെന്നാണ് സൂചന. അതേസമയം കാർ ഉടമകൾ ഇതറിയുന്നില്ലെന്നാണ് റിപ്പോർട്ട്.\nഫോക്‌സ് വാഗൺ, ജനറൽ മോട്ടോഴ്‌സ്, ടെസ്ല, ബിഎംഡബ്ല്യു, ഡൈമ്ലർ, ഫോഡ്, നിസാൻ, മിറ്റ്‌സുബിഷി, നയോ സ്റ്റാർട്ടപ്പ് തുടങ്ങി 200ലധികം വാഹന നിർമ്മാതാക്കളാണ് ചൈനയിൽ ഇലക്ട്രിക് വാഹനങ്ങൾ വിൽക്കുന്നത്. ഇത്രയും വാഹന നിർമ്മാതാക്കൾ ചൈനീസ് സർക്കാരിന്റെ മോണിറ്ററിംഗ് പ്ലാറ്റ്‌ഫോമുകളിലേക്ക് ഏറ്റവും കുറഞ്ഞത് 61 ഡാറ്റ പോയിന്റുകളെങ്കിലും അയയ്ക്കുന്നുവെന്നാണ് റിപ്പോർട്ട്. എന്നാൽ ചൈനയിലെ നിയമങ്ങൾ അനുസരിക്കുക മാത്രമാണ് തങ്ങൾ ചെയ്യുന്നതെന്നാണ് വാഹന നിർമ്മാതാക്കളുടെ വാദം. അതേസമയം ബദൽ ഇന്ധന വാഹനങ്ങൾക്ക് മാത്രമാണ് ഇത് ബാധകം.\n‘മെയ്ഡ് ഇൻ ചൈന 2025’ പദ്ധതിയുടെ ഭാഗമായി ഇലക്ട്രിക് വാഹനങ്ങൾക്ക് വമ്പൻ പ്രോത്സാഹനമാണ് ചൈന നൽകുന്നത്. അങ്ങനെയെങ്കിൽ നിരീക്ഷിക്കപ്പെടുന്ന വാഹനങ്ങളുടെയും വ്യക്തികളുടെയും എണ്ണം ഇനിയും വർധിക്കും. ആവശ്യപ്പെട്ടാൽ പൊലീസിനും പ്രോസിക്യൂട്ടർമാർക്കും കോടതികൾക്കും വിവരങ്ങൾ കൈമാറുമെന്ന് ഷാങ്ഹായ് നിരീക്ഷണ കേന്ദ്രത്തിലെ ഡെപ്യൂട്ടി ഡയറക്റ്റർ ഡിംഗ് ഷിയോഹുവ വ്യക്തമാക്കി. ഓരോ കാറിന്റെയും തിരിച്ചറിയൽ നമ്പറാണ് ഡാറ്റ സെന്ററിൽ സൂക്ഷിക്കുന്നത്.\nഷാങ്ഹായ് നിരീക്ഷണ കേന്ദ്രവുമായി ഉപയോക്താക്കളുടെ വിവരങ്ങൾ പങ്കുവെയ്ക്കുന്നതിന് തുടക്കത്തിൽ വാഹന നിർമാതാക്കൾ എതിർപ്പ് പ്രകടിപ്പിച്ചിരുന്നു. എന്നാൽ ഇളവുകളും ആനുകൂല്യങ്ങളും ലഭിക്കണമെങ്കിൽ ഇതൊരു നിർബന്ധിത വ്യവസ്ഥയാക്കുകയാണ് അധികൃതർ ചെയ്തത്. അതേസമയം യുഎസ്, യൂറോപ്പ്, ജപ്പാൻ സർക്കാരുകളിൽ നിന്ന് സബ്‌സിഡിയും മറ്റും വാങ്ങുമ്പോൾതന്നെ ഈ വാഹന നിർമ്മാതാക്കൾ യാതൊരു ഡാറ്റയും തിരികെ നൽകുന്നുമില്ല.\nവിദേശ കാർ നിർമ്മാതാക്കളുടെ വിപണി മൽസരത്തെ ദുർബ്ബലപ്പെടുത്താനും സ്വന്തം പൗരൻമാരെ നിരീക്ഷിക്കുന്നതിനും ഡാറ്റ ഉപയോഗിക്കാപ്പെടാമെന്ന് ഇവർ ആശങ്കപ്പെടുന്നു. ഷി ജിൻപിംഗിന്റെ ഭരണത്തിൽ എതിരഭിപ്രായം പറയുന്നവർക്കെതിരെ ചൈന യുദ്ധം പ്രഖ്യാപിച്ചിരിക്കുകയാണ്. കൂടുതൽ കർശന പൊലീസിംഗിനായി ബിഗ് ഡാറ്റ, ആർട്ടിഫിഷ്യൽ ഇന്റലിജൻസ് എന്നിവയാണ് ഇപ്പോൾ ചൈന ആശ്രയിക്കുന്നത്. കമ്യൂണിസ്റ്റ് ഭരണത്തിനെതിരായ ഏതൊരു വെല്ലുവിളികളെയും അതിവേഗം ഇല്ലായ്മ ചെയ്യാൻ ഇതുവഴി സാധിക്കും. നെക്സ്റ്റ്‌ജെൻ കണക്റ്റഡ് കാറുകളിൽനിന്ന് കൂടുതൽ വ്യക്തിപരമായ വിവരങ്ങൾ അതിവേഗം ‘വലിച്ചെടുക്കുമെന്ന’ ആശങ്കയാണ് ഇപ്പോൾ ചൈനയിൽ നിലനിൽക്കുന്നത്. ജനങ്ങളുടെ ദൈനംദിന ജീവിതത്തെക്കുറിച്ച് ഒരുപാട് കാര്യങ്ങൾ അറിയുന്നതിലൂടെ ഒരേസമയം സർവ്വവ്യാപക നിരീക്ഷണം നടത്തുകയാണ് ചെയ്യുന്നതെന്ന് ജോർജ് ഡബ്ല്യു ബുഷ് അമേരിക്കൻ പ്രസിഡന്റായിരിക്കേ ആഭ്യന്തര സുരക്ഷാ സെക്രട്ടറിയായിരുന്ന മൈക്കൽ ചെർടോഫ് വ്യക്തമാക്കി.\n← തനിക്ക് യാതൊരു അസുഖവുമില്ല, സുഖമായി ഇരിക്കുന്നു; വ്യാജവാർത്തകൾ വിശ്വസിക്കരുതെന്ന് ഷാഹിദ് കപൂർ\nസിമ്രാൻ മാത്രമല്ല, പേട്ടയിൽ രജനിയുടെ നായികയായി തൃഷയും; കാരക്ടർ പോസ്റ്റർ പുറത്ത് →


മെസ്സിയുടെ മാജിക് ഗോളില് അത്‌ലറ്റിക്കോയെ വീഴ്ത്തി ബാഴ്‌സ ഒന്നാമത്; യുവന്റസ് കുരുങ്ങി | La Liga: Magical Messi fires Barcelona to top of league - Malayalam MyKhel\n» മെസ്സിയുടെ മാജിക് ഗോളില് അത്‌ലറ്റിക്കോയെ വീഴ്ത്തി ബാഴ്‌സ ഒന്നാമത്; യുവന്റസ് കുരുങ്ങി\nUpdated: Monday, December 2, 2019, 9:48 [IST]\nLionel Messi Magic Guides Barca Past Atleticon Madrid | Oneindia Malayalam\nമാഡ്രിഡ്: സ്പാനിഷ് ലാ ലീഗയില് അത്‌ലറ്റിക്കോ മാഡ്രിഡിനെ ഒരു ഗോളിന് തോല്‍പ്പിച്ച് ബാഴ്‌സലോണ ഒന്നാമതെത്തി. സൂപ്പര്‍താരം ലയണല് മെസ്സി 86-ാം മിനിറ്റില് നേടിയ ഗോളിനാണ് ബാഴ്‌സലോണ അത്‌ലറ്റിക്കോയെ തോല്‍പ്പിച്ചത്. സമനിലയിലേക്ക് നീങ്ങുകയായിരുന്ന മത്സരത്തില് പെനാല്‍റ്റി ബോക്‌സിന് പുറത്തുവെച്ച് മെസ്സി തൊടുത്ത ഹാഫ് വോളി ഗോളിയെ കീഴ്‌പ്പെടുത്തി വലകുലുക്കുകയായിരുന്നു.\nകഴിഞ്ഞദിവസം നടന്ന മത്സരത്തില് റയല് മാഡ്രിഡ് ആല്‍വെസിനെ തോല്‍പ്പിച്ച് ലീഗില് ഒന്നാം സ്ഥാനത്തെത്തിയിരുന്നതിനാല് ബാഴ്‌സലോണയ്ക്ക് നിര്‍ണായകമായിരുന്നു അത്‌ലറ്റിക്കോയുമായുള്ള മത്സരം. എതിര് തട്ടകത്തില് കൂടുതല് സമയം പന്ത് കൈവശം വെച്ചത് ബാഴ്‌സായിരുന്നു. പ്രത്യാക്രമണം തന്ത്രമാക്കിയ അത്‌ലറ്റിക്കോയ്ക്ക് ഗോളവസരങ്ങള് മുതലെടുക്കാനായില്ല. ജയത്തോടെ 14 കളികളില്‍നിന്നും ബാഴ്‌സലോണയ്ക്ക് 31 പോയന്റായി. ഇത്രയും പോയന്റുള്ള റയല് മാഡ്രിഡ് ആണ് രണ്ടാം സ്ഥാനത്ത്. മറ്റു മത്സരഫലങ്ങള്, സെവിയ്യ 1-0 ലെഗാനെസ്, അത്‌ലറ്റിക് ക്ലബ്ബ് 2-0 ഗ്രനാഡ, ഒസാസുന 4-2 എസ്പാനിയോള്, ഗെറ്റാഫെ 4-0 ലെവാന്റെ.\nഇറ്റാലിയന് സീരി എയില് ഒന്നാം സ്ഥാനത്തുണ്ടായിരുന്ന യുവന്റസ് സമനില വഴങ്ങിയതോടെ ഇന്റര്‍മിലാന് തലപ്പത്തെത്തി. സസ്സോളോയാണ് 2-2ന് യുവന്റസിനെ തളച്ചത്. ജര്‍മി ബോഗ(22), ഫ്രാന്‍സെസ്‌കോ കപ്പുട്ടോ(47) എന്നിവര് സസ്സോളോയ്ക്കുവേണ്ടി സ്‌കോര് ചെയ്തു. ബൊണുഷി(20), ക്രിസ്റ്റിയാനോ റൊണാള്‍ഡോ(68) എന്നിവരാണ് യുവന്റസിന്റെ സ്‌കോറര്‍മാര്. മറ്റൊരു കളിയില് ഇന്റര്‍മിലാന് സ്പാലിനെ 2-1ന് തോല്‍പ്പിച്ചു. മാര്‍ട്ടിനസിന്റെ(16, 41) ഇരട്ടഗോളാണ് ഇന്ററിന് ജയം സാധ്യമാക്കിയത്. മാറ്റിയോ വലോട്ടി(50) ഒരു ഗോള് തിരിച്ചടിച്ചു. മറ്റു മത്സരഫലങ്ങള്, ലാസിയോ 3-0 ഉദിനെസ്, മിലാന് 1-0 പാര്‍മ, ബൊളോഗന 2-1 നാപ്പോളി, റോമ 3-1 വെറോണ. ലീഗില് 14 കളികളില് നിന്നും ഇന്റര്‍മിലാന് 37 പോയന്റും യുവന്റസിന് 36 പോയന്റുമുണ്ട്.\nഫ്രഞ്ച് ലീഗില് നാന്റെസ് 2-1ന് ടൗളൗസിനെയും റെന്നെസ് 2-1ന് സെന്റ് എറ്റിനിയേയും തോല്‍പ്പിച്ചു. ജര്‍മന് ബുണ്ടസ് ലീഗയില് ഗ്ലാഡ്‌ബെഷ് 4-2ന് ഫ്രെയ്ബര്‍ഗിനേയും വെര്‍ഡര് ബ്രെമന് 3-2ന് വോള്‍ഫ്‌സ്ബര്‍ഗിനേയും തോല്‍പ്പിച്ചു.\n37 min ago മെസ്യൂട്ട് ഓസിലിന്റെ വിമര്‍ശനം; ആഴ്‌സണല് സിറ്റി മത്സരം ചൈന സംപ്രേക്ഷണം ചെയ്തില്ല\n57 min ago സച്ചിനു പോലുമില്ല... അപൂര്‍വ്വ റെക്കോര്‍ഡുമായി പാക് താരം, അരങ്ങേറ്റങ്ങള് സെഞ്ച്വറികളോടെ!!\nNews പൗരത്വ ഭേദഗതി നിയമത്തിന്റെ കെടുതികൾ മുസ്ലീംകളെ മാത്രമല്ല ബാധിക്കുന്നത്, തുറന്നടിച്ച് ധനമന്ത്രി\nStory first published: Monday, December 2, 2019, 9:36 [IST]


പ്രവാസി വോട്ട്: മാര്‍ഗ നിര്‍ദ്ദേശം പുറപ്പെടുവിച്ചു. – malabarinews.com\nപ്രവാസി വോട്ട്: മാര്‍ഗ നിര്‍ദ്ദേശം പുറപ്പെടുവിച്ചു.\tStory dated:Monday October 26th, 2015,04 58:pm\tതദ്ദേശ സ്വയംഭരണ തെരഞ്ഞെടുപ്പില് പ്രവാസികളുടെ വോട്ട് രേഖപ്പെടുത്തുന്നതിന് സംസ്ഥാന തെരഞ്ഞെടുപ്പ് കമ്മീഷന് മാര്‍ഗ നിര്‍ദ്ദേശം പുറപ്പെടുവിച്ചു. ഇലക്‌ടറല് രജിസ്‌ട്രേഷന് ഓഫീസര്‍മാര് അതത് തദ്ദേശ സ്വയംഭരണ സ്ഥാപനത്തിലെ പ്രവാസികളുടെ വോട്ടര് പട്ടികയുടെ അഞ്ച് പകര്‍പ്പുകളെടുത്ത് ഒപ്പ് രേഖപ്പെടുത്തി അതില് നാല് പകര്‍പ്പുകള് വരണാധികാരികള്‍ക്ക് നല്‍കണം.\nവരണാധികാരികള് പോളിങ് ബൂത്തുകളില് നല്‍കുന്നതിന് മാര്‍ക്ക്‌ഡ് കോപ്പിയും വര്‍ക്കിങ് കോപ്പിയും തയ്യാറാക്കി ഇവ നിശ്ചിത ദിവസം ബ്ലോക്ക് ഡവലപ്‌മെന്റ് ഓഫീസര്‍മാരെ ഏല്‍പ്പിക്കണം. പാസ്‌പോര്‍ട്ടിന്‍െറ അസ്സലാണ് വോട്ട് ചെയ്യുന്നതിനായി പ്രവാസികള് തിരിച്ചറിയല് രേഖയായി നല്‍കേണ്ടത്.


വിദ്യാര്‍ഥിയുടെ കര്‍ണ്ണപുടം തകര്‍ത്തു; ആറ് എംഎസ്എഫ് പ്രവര്‍ത്തകര്‍ക്കെതിരേ കേസ് - MALABAR FLASH\nHome Attack case Kerala msf News Palakkad കേരളം കേരള വാര്‍ത്ത വിദ്യാര്‍ഥിയുടെ കര്‍ണ്ണപുടം തകര്‍ത്തു; ആറ് എംഎസ്എഫ് പ്രവര്‍ത്തകര്‍ക്കെതിരേ കേസ്\nവിദ്യാര്‍ഥിയുടെ കര്‍ണ്ണപുടം തകര്‍ത്തു; ആറ് എംഎസ്എഫ് പ്രവര്‍ത്തകര്‍ക്കെതിരേ കേസ്\nപാലക്കാട്: മണ്ണാര്‍ക്കാട് എംഇഎസ് കല്ലടി കോളജില് ഒന്നാം വര്‍ഷ വിദ്യാര്‍ഥിക്കു നേരെയുണ്ടായ ആക്രമണത്തില് ആറ് എംഎസ്എഫ് പ്രവര്‍ത്തകര്‍ക്കെതിരേ പോലിസ് കേസെടുത്തു.[www.malabarflash.com]\nകോളജിന് മുന്നിലെ ബസ് സ്‌റ്റോപ്പില് നില്‍ക്കുമ്പോള് ഒന്നാം വര്‍ഷ വിദ്യാര്‍ഥിയായ ദില്‍ഷാദിനെയാണ് ഒരുസംഘം സീനിയര് വിദ്യാര്‍ഥികള് ആക്രമിച്ചത്. പത്തംഗ സംഘത്തിന്റെ മര്‍ദ്ദനത്തില് ദില്‍ഷാദിന്റെ ചെവിയുടെ കര്‍ണ്ണപുടം തകര്‍ന്നതിനെ തുടര്‍ന്ന് മണ്ണാര്‍ക്കാട്ടെ സ്വകാര്യ ആശുപത്രിയില് പ്രവേശിപ്പിച്ചു.\nവുഷു താരമായ ദില്‍ഷാദ് കഴിഞ്ഞ തവണ ദേശീയ ചാംപ്യന്‍ഷിപ്പില് സ്വര്‍ണ മെഡല് ജേതാവാണ്. ആക്രമണത്തില് ഗുരുതരമായ പരുക്കേറ്റതിനാല് ഈയാഴ്ച നടക്കുന്ന സംസ്ഥാന ചാംപ്യന്‍ഷിപ്പില് പങ്കെടുക്കാന് കഴിയിയുമോയെന്ന ആശങ്കയിലാണ് ദില്‍ഷാദ്.\nസംഭവത്തില് എംഎസ് എഫ് പ്രവര്‍ത്തകരായ മുഹമ്മദ് ഷിബില്, ഷനില് എന്നിവര്‍ക്കെതിരെയും കണ്ടാലറിയാവുന്ന നാലു പേര്‍ക്കെതിരെയുമാണ് മണ്ണാര്‍ക്കാട് പോലിസ് കേസെടുത്തത്.


ഡിജിറ്റൽ തെളിവുകളുടെ അടിസ്ഥാനത്തിൽ ചോദ്യം ചെയ്യണമെന്ന എന്.ഐ.എയുടെ ആവശ്യപ്രകാരമണ് കോടതി നടപടി\n22 Sep, 2020 at 07:07 AM\nസ്വർണ കടത്ത് കേസിലെ പ്രതി സ്വപ്ന സുരേഷിനെ വെള്ളിയാഴ്ച വരെ എന്.ഐ.എ കസ്റ്റഡിയിൽ വിട്ടു. ഡിജിറ്റൽ തെളിവുകളുടെ അടിസ്ഥാനത്തിൽ ചോദ്യം ചെയ്യണമെന്ന എന്.ഐ.എയുടെ ആവശ്യപ്രകാരമണ് കോടതി നടപടി. മൂന്നാം പ്രതി സന്ദീപിന് കോടതി സ്വഭാവിക ജാമ്യം അനുവദിച്ചു. സ്വപ്നയുൾപ്പടെ9പ്രതികളെ ജയിലിലെത്തി ചോദ്യം ചെയ്യാൻ ആദായ നികുതി വകുപ്പിന് കോടതി അനുമതി നല്‍കി.\nഎന്.ഐ.എ കസ്റ്റഡിയില് ആവശ്യപ്പെട്ടതിനെ തുടർന്ന് സ്വപ്നയെ ഇന്ന് വിയ്യൂർ ജയിലിൽ നിന്നും കൊച്ചിയിലെ എന്.ഐ.എ കോടതിയിൽ ഹാജരാക്കി. നിലവിൽ ആരോഗ്യ പ്രശ്നങ്ങളില്ലെന്ന് സ്വപ്ന അറിയിച്ചതിനെ തുടർന്ന് . വെള്ളിയാഴ്ച രാവിലെ വരെ എന്.ഐ.എ കസ്റ്റഡിയിൽ വിട്ട് കോടതി ഉത്തരവായി. ഡിജിറ്റല് തെളിവുകളുടെ അടിസ്ഥാനത്തിൽ ചോദ്യം ചെയ്യണമെന്നാണ് എന്.ഐ.എയുടെ ആവശ്യം. ഇതിനിടെ സ്വർണക്കടത്തുമായി ബന്ധപ്പെട്ട് കസ്റ്റംസ് ചുമത്തിയ കേസിൽ മൂന്നാം പ്രതി സന്ദീപ് നായർക്ക് കോടതി സ്വാഭാവിക ജാമ്യം അനുവദിച്ചു. സാമ്പത്തിക കുറ്റകൃത്യങ്ങൾ പരിഗണിക്കുന്ന കോടതിയാണ് ജാമ്യം അനുവദിച്ചത്.\n60 ദിവസത്തിനുള്ളിൽ കുറ്റപത്രം സമർപ്പിക്കാത്ത സാഹചര്യത്തിൽ ആണ് ജാമ്യം അനുവദിച്ചത്. നിലവിൽ ചുമത്തിയ യുഎപിഎ കേസിൽ ജുഡീഷ്യൽ കസ്റ്റഡിയിൽ കഴിയുന്നതിനാൽ സന്ദീപിന് പുറത്തിറങ്ങാൻ കഴിയില്ല. സ്വപ്നയുൾപ്പടെ9പ്രതികളെ ജയിലിലെത്തി ചോദ്യം ചെയ്യാൻ ആദായ നികുതി വകുപ്പിന് കോടതി അനുമതി നൽകി. സ്വപ്ന സുരേഷ്, പി.എസ് സരിത്, സന്ദീപ് നായര്. കെ.ടി റമീസ് , എന്നിവരെ ചോദ്യം ചെയ്യനാണ് അനുമതി നൽകിയത്. നികുതിയടക്കാത്ത പണം സ്വപ്നയുടെ ലോക്കറില് നിന്നടക്കം കണ്ടെത്തിയെന്നും പ്രതികള് ആദായനികുതി നിയമത്തിലെ വ്യവസ്ഥകൾ ലംഘിച്ചിട്ടുണ്ടെന്നും ഐടി വകുപ്പ് കോടതിയെ അറിയിച്ചിട്ടുണ്ട്.\nbailDiplomatic baggage gold smuggling casesandeep nair


കോവിഡ് വ്യാപനം; ചതുര്‍മുഖം തിയേറ്റര് പ്രദര്‍ശനം നിര്‍ത്തിവെച്ചു - Pravasishabdam\nHome Entertainment കോവിഡ് വ്യാപനം; ചതുര്‍മുഖം തിയേറ്റര് പ്രദര്‍ശനം നിര്‍ത്തിവെച്ചു\nകോവിഡ് വ്യാപനം രൂക്ഷമായിരിക്കുന്ന സാഹചര്യത്തില് സിനിമകള് തിയേറ്റര് പ്രദര്‍ശനം നിര്‍ത്തി വെയ്ക്കുകയാണ്. ഇതേത്തുടര്‍ന്ന് മഞ്ജു വാര്യരും, സണ്ണി വെയിനും കേന്ദ്ര കഥാപാത്രങ്ങളായി എത്തിയ ചതുമുര്‍ഖം തീയറ്റര് പ്രദര്‍ശനം നിര്‍ത്തി വെച്ചു. ചിത്രത്തിന്റെ നിര്‍മ്മാതാക്കളില് ഒരാള് കൂടിയായ നടി മഞ്ജു വാര്യരാണ് ഫേസ്ബുക്ക് പോസ്റ്റിലൂടെ ഈ കാര്യം അറിയിച്ചത്. രോഗവ്യാപനം നിയന്ത്രണവിധേയവും പൊതുഇടങ്ങള് സുരക്ഷിതവുമാവുന്ന സാഹചര്യത്തില് ചതുര്‍മുഖം നിങ്ങളിലേക്ക് തിരിച്ചു കൊണ്ടു വരുന്നതായിരിക്കുമെന്നും മഞ്ജു ഫെയ്‌സ്ബുക്കില് കുറിച്ചു.\nചതുര്‍മുഖം റിലീസ് ആയ അന്ന് മുതല് നിങ്ങള് തന്ന സ്നേഹത്തിന് നന്ദി. ഞങ്ങളുടെ പ്രതീക്ഷകള്‍ക്കും മുകളിലായിരുന്നു കുടുംബപ്രേക്ഷകരില് നിന്നും ലഭിച്ച സ്വീകരണം. റിലീസ് ചെയ്ത് ഭൂരിഭാഗം തിയറ്ററുകളിലും ചതുര്‍മുഖം നിറഞ്ഞ സദസ്സില് പ്രദര്‍ശിപ്പിച്ചു കൊണ്ടിരിക്കെയാണ് നമ്മുടെ നാട്ടില് കോവിഡിനെതിരെയുള്ള ജാഗ്രത ശക്തമാക്കേണ്ട ആവശ്യം ഉണ്ടായിരിക്കുന്നത്. അതു കൊണ്ട് കുറച്ച് വിഷമത്തോടെയാണെങ്കിലും ചതുര്‍മുഖം തിയറ്ററുകളില് നിന്ന് താല്‍ക്കാലികമായി പിന്‍വലിക്കാന് ഞങ്ങള് നിര്‍ബന്ധിതരായിരിക്കുകയാണ്. രോഗവ്യാപനം നിയന്ത്രണവിധേയവും പൊതുഇടങ്ങള് സുരക്ഷിതവുമാവുന്ന സാഹചര്യത്തില് ചതുര്‍മുഖം നിങ്ങളിലേക്ക് തിരിച്ചു കൊണ്ടു വരുന്നതായിരിക്കും. സര്‍ക്കാര് നിഷ്‌ക്കര്‍ഷിച്ചിരിക്കുന്ന മാനദണ്ഡങ്ങള് പാലിക്കുക, സുരക്ഷിതരായിരിക്കുക.\nPrevious articleകണ്ണൂര് സെന്‍ട്രല് ജയിലില് മോഷണം; രണ്ട് ലക്ഷത്തോളം രൂപ കവര്‍ന്നു\nNext articleദില്ലിയില് സ്ഥിതി അതീവ ഗുരുതരം; ഐസിയുവിനും ബെഡിനും ക്ഷാമം രൂക്ഷം


ആഗസ്റ്റ് 28 ന് ഫഹദ് ഫാസിലിന്റെ വേലൈക്കാരന് ; ഒരു സർപ്രൈസ് പുറത്തുവിടുന്നു - TV Zero News\nHome/Film News/ആഗസ്റ്റ് 28 ന് ഫഹദ് ഫാസിലിന്റെ വേലൈക്കാരന് ; ഒരു സർപ്രൈസ് പുറത്തുവിടുന്നു\nTV0 StaffAugust 24, 2017\nതമിഴ് സിനിമയെ ഞെട്ടിക്കാനുള്ള തയ്യാറെടുപ്പിലാണ് ശിവകാര്‍ത്തികേയന് നായകനായി അഭിനയിക്കുന്ന പുതിയ ആക്ഷന് ത്രില്ലര് സിനിമ വേലൈക്കാരന്. ചിത്രത്തില് നിന്നും പുറത്ത് വന്ന പോസ്റ്ററുകളും ടീസറുകളും പ്രേക്ഷകരെ ആകര്‍ഷിച്ചിരുന്നു. മുമ്പ് പറഞ്ഞിരുന്നത് പോലെ ചിത്രം സെപ്റ്റംബര് 29 ന് തന്നെ തിയറ്ററുകളില് പ്രദര്‍ശനത്തിനെത്തുകയാണ്.\nഎന്നാല് അതിന് മുമ്പ് ആഗസ്റ്റ് 28 ന് ചിത്രത്തിലെ ഓഡിയോ സോംഗ് പുറത്ത് വരികയാണ്. തനി ഒരുവന് എന്ന ഹിറ്റ് സിനിമയ്ക്ക് ശേഷം മോഹന് രാജാ സംവിധാനം ചെയ്യുന്ന സിനിമയാണ് വേലൈക്കാരന്. ശിവകാര്‍ത്തികേയന്, നയന്‍താര, ഫഹദ് ഫാസില്, സ്‌നേഹ എന്നിവരാണ് ചിത്രത്തില് പ്രധാന കഥാപാത്രത്തെ അവതരിപ്പിക്കുന്നത്. ഫഹദ് ഫാസില് ആദ്യമായി തമിഴില് അഭിനയിക്കുന്നു എന്ന പ്രത്യേകതയും സിനിമയ്ക്കുണ്ട്.\n24 എഎം സ്റ്റുഡിയോയുടെ ബാനറില് ആര് ജി രാജയാണ് വേലൈക്കാരന് നിര്‍മ്മിക്കുന്നത്. ചിത്രത്തിലെ താരങ്ങളുടെ പേരിലും പുറത്ത് വന്ന ടീസറിലെ മികച്ച പ്രകടനം കൊണ്ട് വേലൈക്കാരന് ഏറെ ശ്രദ്ധിക്കപ്പെട്ടിരുന്നു. സിനിമയുടെ റിലീസിന് വേണ്ടിയുള്ള നീണ്ട കാത്തിരിപ്പിലാണ്. ചിത്രം പുറത്തിറങ്ങിയാല് മലയാളികള്‍ക്കും അഭിമാനത്തോടെ കൈയടിക്കാനുള്ള കാരണവും ചിത്രത്തിലുണ്ട്.\nപുറത്ത് വന്ന ടീസറില് നായകനെ വെല്ലുന്ന പ്രകടനമായിരുന്നു ഫഹദ് കാഴ്ച വെച്ചിരുന്നത്. ശിവകാര്‍ത്തികേയന് നായകനാവുമ്പോള് ഫഹദ് വേലൈക്കാരനിലെ വില്ലനായിട്ടാണ് അഭിനയിക്കുന്നതെന്ന പ്രത്യേകതയും ചിത്രത്തിനുണ്ട്.


പാട്ടിന്റെ അവകാശികൾ | EDITORIAL | Ilayaraja\nഒരു പാട്ട് ചിട്ടപ്പെടുത്തിയ സംഗീതസംവിധായകന് ന്യായമായും അതിന്റെ മുഖ്യപങ്ക് അവകാശപ്പെടാം. എന്നാൽ, അതിനനുഗുണമായി രചന നടത്തിയില്ലെങ്കിൽ ആ ഈണത്തിനർഥമുണ്ടാവില്ലെന്ന് വാഗർഥസ്വരൂപിയായ കവിക്കും സമർഥിക്കാം.\nPublished: Mar 20, 2017, 11:56 PM IST\nപാട്ടിന്റെ അവകാശം ആർക്കാണ്? താൻ ഈണമിട്ട പാട്ടുകൾ അനുമതിയില്ലാതെയും റോയൽറ്റി നൽകാതെയും വേദികളിൽ പാടിയതിന് ഗായകൻ എസ്.പി. ബാലസുബ്രഹ്മണ്യത്തിന് സംഗീതസംവിധായകൻ ഇളയരാജ വക്കീൽനോട്ടീസയച്ചത് ചർച്ചകൾക്ക് വഴിവെച്ചിരിക്കുകയാണ്. കെ.എസ്. ചിത്രയ്ക്കും നോട്ടീസ് ലഭിച്ചിട്ടുണ്ട്. ബൗദ്ധികസ്വത്തുനിയമപ്രകാരം മൗലികമായ ഈണത്തിന്റെ പകർപ്പവകാശം സംഗീതസംവിധായകനുള്ളതാണ് എന്ന തത്ത്വത്തിന്റെ അടിസ്ഥാനത്തിലാണ് വക്കീൽനോട്ടീസ്. ഒരു ഗാനം സംഗീതസംവിധായകന്റെ മാത്രം സ്വത്താണോ എന്ന ചോദ്യമാണ് ഈ വിഷയമുയർത്തിയിരിക്കുന്നത്. ഗാനരചയിതാക്കളുടെയും കമ്പോസർമാരുടെയും മ്യൂസിക് പബ്ലിഷർമാരുടെയും സംഘടനയായ ഇന്ത്യൻ പെർഫോമിങ് റൈറ്റ് സോസൈറ്റിയുടെ നിയമപ്രകാരം ഗാനരചയിതാവും സംഗീതസംവിധായകനുമാണ് ഒരു ഗാനത്തിന്റെ കർത്താക്കൾ; പാട്ടുകാർ അവതാരകരും. സംഗീതസംവിധായകനുമാത്രമായി ഒരു പാട്ടിന്റെ പിതൃത്വം ഏകപക്ഷീയമായി ഏറ്റെടുക്കാനാവില്ല എന്നു ചുരുക്കം. സ്രഷ്ടാക്കളായ തങ്ങളുടെ പാട്ടുകൾ പെർഫോർമർമാരായ പാട്ടുകാർ പലയിടത്തും പാടി പണമുണ്ടാക്കുന്നു, അതിലൊരു പങ്ക് തങ്ങൾക്കും അവകാശപ്പെട്ടതാണ് എന്ന് സംഗീതസംവിധായകനും എഴുത്തുകാരനും പറയുന്നതിനെ വിമർശിക്കാനുമാവില്ല. സിനിമാഗാനംഒരർഥത്തിൽ അവതരണകലയാണെന്നും ആവർത്തിക്കുമ്പോഴാണ് അതിന് കൂടുതൽ സ്വീകാര്യത ലഭിക്കുകയെന്നും വാദങ്ങളുണ്ട്.\nഒരു പാട്ട് ചിട്ടപ്പെടുത്തിയ സംഗീതസംവിധായകന് ന്യായമായും അതിന്റെ മുഖ്യപങ്ക് അവകാശപ്പെടാം. എന്നാൽ, അതിനനുഗുണമായി രചന നടത്തിയില്ലെങ്കിൽ ആ ഈണത്തിനർഥമുണ്ടാവില്ലെന്ന് വാഗർഥസ്വരൂപിയായ കവിക്കും സമർഥിക്കാം. ഇതു രണ്ടുമുണ്ടായാലും അതിന് ജീവൻ നൽകുന്ന ശബ്ദം പരാജയമാണെങ്കിൽ ആ ഗാനം അർഥശൂന്യമെന്ന് ഗായകനും പറയാം. ചുരുക്കത്തിൽ അതൊരു കൂട്ടായ കലാസൃഷ്ടിയാണ് എന്നുപറയുന്നതാവും ശരി. ആംഗികവാചികാഹാര്യങ്ങളുെട സമഞ്ജസമായ മേളനം നാട്യത്തെ തികവുറ്റതാക്കുന്നതുപോലെയാണതും. മികച്ച ഈണമുള്ള, കാവ്യഭംഗി തുളുമ്പുന്ന, കിന്നരശബ്ദത്തിലുള്ള ഒരു മനോഹരമായ കലാസൃഷ്ടിയെ പൂർണമാക്കുന്നത് പക്ഷേ, ഇതൊന്നുമല്ല. ആസ്വാദകരുണ്ടാവുമ്പോഴാണ് ആ കലാസൃഷ്ടി കാലാതിവർത്തിയാവുന്നത്. ഏതൊരു സൗന്ദര്യത്തിന്റെയും ലക്ഷ്യം ആസ്വാദനമാണ്. ആസ്വാദനമില്ലെങ്കിൽ സൗന്ദര്യം വ്യർഥമായ ജഡവസ്തുവാകും. ഒരു കലാസൃഷ്ടിയുടെ അപരിമേയമായ രസത്തെ നിർവചിക്കാനാവുന്നത് രസികരുണ്ടാവുമ്പോഴാണെന്ന് അഭിനവഗുപ്തനെപ്പോലുള്ള സൗന്ദര്യശാസ്ത്രജ്ഞർ പറഞ്ഞത് അതുകൊണ്ടാണ്. ഉത്പന്നം മാത്രമായി കലയെ കാണുന്നവർ ഇക്കാര്യംകൂടി ഓർക്കേണ്ടതുണ്ട്.\nദരിദ്രമായ ചുറ്റുപാടുകളിൽനിന്നുയർന്ന് പ്രതിഭയും സമർപ്പണവുംകൊണ്ട് സംഗീതലോകത്ത് സ്വന്തമായൊരു ഇടംനേടിയ സംഗീതജ്ഞനാണ് ഇളയരാജ. ഒരു പൂർണമായ സിംഫണിയൊരുക്കിയ ആദ്യഭാരതീയനെന്ന പ്രശസ്തിയും ഇശൈജ്ഞാനിയെന്നറിയപ്പെടുന്ന അദ്ദേഹത്തിനുണ്ട്. ഹൃദയദ്രവീകരണക്ഷമതയുള്ള ആലാപനശൈലിയുടെ ഉടമയായ എസ്.പി. ബാലസുബ്രഹ്മണ്യമാവട്ടെ വിവിധ ഭാഷകളിലായി നാൽപ്പതിനായിരത്തിലധികം പാട്ടുകൾ റെക്കോഡ് ചെയ്ത അസാമാന്യപ്രതിഭയാണ്. ഇരുവരും ജനമനസ്സിൽ സ്ഥിതപ്രതിഷ്ഠ നേടിയവർ. പരസ്പരപൂരകങ്ങളായാണ് പലപ്പോഴും ആസ്വാദകർ അവരെ കണ്ടത്. ഇളയരാജയുെട മിക്ക ഹിറ്റുകളും പാടിയത് എസ്.പി.യാണ്. 2003-ൽ ബി.ബി.സി. നടത്തിയ ഒരു വോട്ടെടുപ്പിൽ ലോകത്തിലെ ഏറ്റവും ജനപ്രിയമായ പാട്ടുകളിലൊന്നായി തിരഞ്ഞെടുക്കപ്പെട്ടത് ഇളയരാജയുടെ ഒരു പാട്ടായിരുന്നു. ‘രാക്കമ്മാ കൈെയ തട്ട്’ എന്ന ആ പാട്ടു പാടിയതാകട്ടെ ബാലസുബ്രഹ്മണ്യവും സ്വർണലതയും. ഇളയരാജ ചിട്ടപ്പെടുത്തിയ പാട്ട് അദ്ദേഹംതന്നെ പാടുന്നതിനെക്കാൾ ആസ്വാദകർ ഇഷ്ടപ്പെടുക എസ്.പി.യെപ്പോലെയുള്ള ഗായകർ പാടുമ്പോഴായിരിക്കുമെന്നതിൽ തർക്കമില്ല. കേവലങ്ങളായ മദമാത്സര്യങ്ങൾക്കും അഹംഭാവങ്ങൾക്കുമപ്പുറത്താണ് ഇരുവരുടെയും കലാമാഹാത്മ്യം. പാടാൻ വന്നാൽ പണംതരാമെന്നു പറഞ്ഞപ്പോൾ നിധിയെക്കാൾ വലുതാണ് ഈശ്വരോന്മുഖമായ സംഗീതാർച്ചന, ‘നിധിചാല സുഖമാ...’ എന്നു പാടിയ ത്യാഗരാജസ്വാമികളുടെ പൈതൃകം പേറുന്നവർ ഇത്തരം നിലപാടുകൾ സ്വീകരിക്കുമ്പോൾ മുറിവേൽക്കുന്നത് ശുദ്ധമായ കലയ്ക്കും അതിന്റെ ആസ്വാദകർക്കുമാണ്.\nപരിസ്ഥിതി ധവളപത്രത്തിനു കാതോർക്കുക\nഇത് ഭരണകൂട അക്രമം\nസർക്കാർ ഓഫീസുകൾ ജനകീയമാകട്ടെ


പരിഷത്ത് വിശേഷങ്ങള്: ഏഴാം ക്ലാസ്സിലെ സാമൂഹ്യപാഠം പിന്‍വലിക്കരുത്-പരിഷത്ത് മതേതര കൂട്ടായ്‌മ\nഏഴാം ക്ലാസ്സിലെ സാമൂഹ്യപാഠം പിന്‍വലിക്കരുത്-പരിഷത്ത് മതേതര കൂട്ടായ്‌മ\nകല്‌പറ്റ: മതമേധാവികളുടെ സമ്മര്‍ദത്തിനു വഴങ്ങി ഏഴാം ക്ലാസ്സിലെ സാമൂഹിക പാഠപുസ്‌തകം പിന്‍വലിക്കരുതെന്ന് കേരള ശാസ്‌ത്ര സാഹിത്യ പരിഷത്ത് ഒരുക്കിയ മതേതര കൂട്ടായ്‌മ ആവശ്യപ്പെട്ടു.\nമതേതരത്വം എന്ന വാക്കിനര്‍ഥം എല്ലാ മതങ്ങളെയും തുല്യമായി പ്രീണിപ്പിക്കുക എന്നതല്ല. ഭിന്നതകളെല്ലാം മറന്ന് എല്ലാ മതക്കാരും ഇപ്പോള് ഒന്നിച്ചത് എന്തിനാണെന്ന് എല്ലാവര്‍ക്കും അറിയാം. പരസ്‌പരം കൊലവിളി നടത്താനുള്ള അവകാശം നിലനിര്‍ത്തിക്കിട്ടാനാണ് മതശക്തികള് ഇപ്പോള് പൊരുതുന്നത്. വിവേകാനന്ദന് ഭ്രാന്താലയമെന്നു വിളിച്ചു പരിഹസിച്ച കേരളത്തെ നവോത്ഥാന സമരങ്ങളിലൂടെ മാറ്റിയെടുത്ത എല്ലാ സാമൂഹിക പരിഷ്‌കര്‍ത്താക്കളെയും അപഹസിക്കുന്നതാണ് ഇപ്പോഴത്തെ സമരം.\nതീണ്ടലിനും തൊടീലിനും അന്ധവിശ്വാസങ്ങള്‍ക്കും അനാചാരങ്ങള്‍ക്കുമെതിരെ പോരാടിയും അധഃകൃതര്‍ക്കൊപ്പം ഭക്ഷണം കഴിച്ചും മിശ്രവിവാഹത്തെ പ്രോത്സാഹിപ്പിച്ചുമൊക്കെയാണ് നവോത്ഥാന നായകര് കേരളത്തെ മാറ്റിയെടുത്തത്. ഇതൊന്നും പാഠപുസ്‌തകത്തില് പരാമര്‍ശിക്കരുതെന്നാണ് എതിര്‍ക്കുന്നവര് പറയുന്നത്. എതിര്‍പ്പുകളോടു പൊരുതി ജീവിക്കുന്ന മിശ്രവിവാഹിതരുടെ കുട്ടികള്‍ക്കും സംവരണാനുകൂല്യം നല്‌കാന് നിയമം ഭേദഗതി ചെയ്യണമെന്നും കൂട്ടായ്‌മ ആവശ്യപ്പെട്ടു. മിശ്രവിവാഹിതരായ പതിനഞ്ചോളം ദമ്പതിമാരെ ചടങ്ങില് ആദരിച്ചു.\nനഗരസഭാ സ്ഥിരം സമിതി അധ്യക്ഷന് സി.കെ. ശിവരാമന് ഉദ്‌ഘാടനം ചെയ്‌തു. പി.വി. സന്തോഷ് പാഠപുസ്‌തകങ്ങള് പരിചയപ്പെടുത്തി. പി.പി. ഗോപാലകൃഷ്‌ണന്, ടി.ടി. ജോസഫ്, കെ.പി. ഏലിയാസ്, സി.എസ്. ശ്രീജിത്ത്, ടി. നാണു, ഇ.എ. രാജപ്പന്, സി.കെ. അബ്ദുള്ളക്കുട്ടി, കല്ലങ്കോടന് കുഞ്ഞീദ്, എം.ടി. ഔസേപ്പ്, ഇ.ഡി. വെങ്കിടേശന്, കെ.കെ. രാമകൃഷ്‌ണന്, പി.കെ. വിജയ ബേബി, ആന്റണി ജോര്‍ജ്, പി.ആര്. ശങ്കരനാരായണന്, ഒ.കെ. പീറ്റര്, പി.സി. ജോണ്, സി. ജയരാജന്, കെ.ടി. ശ്രീവത്സന് എന്നിവര് സംസാരിച്ചു.\n*വിവാദ സാമൂഹ്യപാഠവുമായി ബദ്ധപെട്ട ഒരു ചര്‍ച്ച ഇവിടെ।\nപോസ്റ്റ് ചെയ്തത് പരിഷത്ത് വിശേഷങ്ങള് ല് 7/03/2008 02:40:00 PM


സംസം വെള്ളം കൊണ്ടു പോകുന്നതിന് വിലക്കേര്‍പ്പെടുത്തിയ നടപടി എയര് ഇന്ത്യ പിന്‍വലിച്ചു - :: Garshom :: ‹ :: Garshom ::\nസംസം വെള്ളം കൊണ്ടു പോകുന്നതിന് വിലക്കേര്‍പ്പെടുത്തിയ നടപടി എയര് ഇന്ത്യ പിന്‍വലിച്ചു\nസ്വന്തം ലേഖകന്Tuesday, July 9, 2019 1:56 pm\nജിദ്ദ: സംസം വെള്ളം കൊണ്ട് പോകുന്നതിന് വിലക്കേര്‍പ്പെടുത്തിയ തീരുമാനം എയര് ഇന്ത്യ പിന്‍വലിച്ചു. ജിദ്ദയില് നിന്നും കൊച്ചി, ഹൈദരാബാദ് എന്നിവിടങ്ങളിലേക്ക് അഞ്ച് ലിറ്റര് സംസം വെള്ളം കൊണ്ടുപോകുന്നതിന് പ്രഖ്യാപിച്ച താല്‍ക്കാലിക വിലക്ക് തീരുമാനമാണ് പിന്‍വലിച്ചത്. തീരുമാനത്തെ തുടര്‍ന്ന് യാത്രക്കാര്‍ക്കുണ്ടായ പ്രയാസത്തില് എയര് ഇന്ത്യ ഖേദം പ്രകടിപ്പിച്ചു.\nകൊച്ചി, ഹൈദരാബാദ് എന്നിവിടങ്ങളിലേക്ക് സര്‍വീസ് നടത്തുന്ന എയര് ഇന്ത്യ വിമാനത്തില് ഇനി അഞ്ച് ലിറ്റര് സംസം വെള്ളം കൊണ്ടുപോകാനാകില്ല എന്നാണ് സര്‍ക്കുലര് വഴി എയര് ഇന്ത്യ അറിയിച്ചത്. ഈ സെക്ടറുകളില് സര്‍വീസ് നടത്തിയിരുന്ന വലിയ വിമാനങ്ങള് ഹജ്ജ് സര്‍വീസുകള്‍ക്കായി പിന്‍വലിച്ചിരുന്നു. പകരം ചെറിയ വിമാനങ്ങള് സര്‍വീസ് നടത്തുന്നത് മൂലം ഉണ്ടായ സ്ഥലപരിമിതിയാണ് സംസം വെള്ളം കൊണ്ട് പോകാതിരിക്കാന് കാരണമായി പറഞ്ഞിരുന്നത്.\nഎന്നാല് എയര് ഇന്ത്യ ട്രാവല് ഏജന്‍സികള്‍ക്കയച്ച പുതിയ സര്‍ക്കുലര് പ്രകാരം ഈ തീരുമാനം പിന്‍വലിച്ചു. ജിദ്ദയില് നിന്നുള്ള യാത്രക്കാര്‍ക്ക് സംസം വെള്ളം കൊണ്ടുപോകാമെന്ന് എയര് ഇന്ത്യ അറിയിച്ചു. ബിസിനസ് ക്ലാസ് യാത്രക്കാര്‍ക്ക് 45 കിലോ ബാഗേജും അഞ്ച് ലിറ്റര് സംസം വെള്ളവും കൊണ്ടു പോകാം. ഇക്കണോമി ക്ലാസ് യാത്രക്കാര്‍ക്ക് 40 കിലോ ബാഗേജും അഞ്ച് ലിറ്റര് സംസം വെള്ളവും കൊണ്ടുപോകാമെന്നും സര്‍ക്കുലര് പറയുന്നു.\nജിദ്ദ വിമാനത്താവളത്തില് പച്ച ടാക്‌സിക്ക് സിവില് ഏവിയേഷന്റെ അംഗീകാരം\nമലയാളി ഹൃദയാഘാതം മൂലം സൗദിയില് മരിച്ചു\nസൗദിയില് ടാക്‌സി നിരക്കുകള് പുതുക്കി നിശ്ചയിച്ചു; ഏറ്റവും കുറഞ്ഞ ചാര്‍ജ്ജ് പത്ത് റിയാല്\nമക്ക-മദീന അതിവേഗ ട്രെയിന് ഗതാഗതം പുനരാരംഭിക്കാന് സൗദി\nസൗദിയില് വാഹനങ്ങളില് വിദേശ നമ്പര് പ്ലേറ്റ് ഘടിപ്പിച്ചാല് പിഴ\nതൊഴിലിടങ്ങളിലെ പെരുമാറ്റച്ചട്ടം ഞായറാഴ്ച മുതല് നടപ്പിലാക്കും\nസൗദിയില് വിദേശികള്‍ക്ക് ഏര്‍പ്പെടുത്തിയ ലെവി തുടരുന്നതിനെക്കുറിച്ച് പഠനം നടത്തണമെന്ന് നിര്‍ദേശം\nസൗദി വാഹന മേഖലയില് ഇ- പെയ്മെന്റ് നിര്‍ബന്ധമാക്കുന്നു\nസൗദിയില് ദന്ത ചികിത്സാ മേഖലയിലും സ്വദേശിവത്കരണം; മലയാളികളടക്കമുള്ള വിദേശികള്‍ക്ക് തിരിച്ചടി


യുഎഇയിൽ കഴിഞ്ഞ വർഷം പിടിച്ചെടുത്തത് 16,000 ഭക്ഷ്യവസ്തുക്കൾ – East Coast Daily Malayalam\nയുഎഇയിൽ കഴിഞ്ഞ വർഷം പിടിച്ചെടുത്തത് 16,000 ഭക്ഷ്യവസ്തുക്കൾ\nറാസ് അൽ ഖൈമ : യുഎഇയിൽ കഴിഞ്ഞ വർഷം പിടിച്ചെടുത്തത് 16,000 ഭക്ഷ്യവസ്തുക്കൾ. 2019 ൽ 16,320 കിലോഗ്രാം ഭക്ഷ്യ-സൗന്ദര്യവർദ്ധക ഉൽപന്നങ്ങളാണ് റാസ് അൽ ഖൈമ മുനിസിപ്പാലിറ്റി അധികൃതർ പിടികൂടിയത്. ചട്ടപ്രകാരം പൊതുജനാരോഗ്യ വകുപ്പ് പിടിച്ചെടുത്ത വസ്തുക്കൾ നശിപ്പിച്ചതായി മുതിർന്ന ഉദ്യോഗസ്ഥൻ അറിയിച്ചു.\nതങ്ങളുടെ വകുപ്പിലെ സ്റ്റാഫ് ഇൻസ്പെക്ടർമാർ കഴിഞ്ഞ വർഷം 3,311 ഭക്ഷ്യ, സൗന്ദര്യവർദ്ധക ഉൽപന്നങ്ങൾ വരെ പിടികൂടിയതായി വകുപ്പ് ഡയറക്ടർ ഷൈമ അൽ തുനൈജി അറിയിച്ചു. 770 നിയമലംഘനങ്ങളും കണ്ടെത്തിയിരുന്നു.വിൽപ്പനയ്ക്ക് കൊണ്ട് വന്ന ഈ വസ്തുകളിൽ ചിലതിൽ ഉറവിടവും, കമ്പനിയും രേഖപ്പെടുത്തിയിരുന്നില്ല. 2019ൽ ഭക്ഷ്യ നിയന്ത്രണ വിഭാഗത്തിൽ 328 നിയമലംഘനങ്ങളാണ് രേഖപ്പെടുത്തിയത്. ഇതിന്റെ ഭാഗമായി 887 മുന്നറിയിപ്പ് കത്തുകളും അയച്ചിരുന്നു. വെറ്റിനറി വിഭാഗം 162 നിയമലംഘനങ്ങൾ കണ്ടെത്തുകയും 43 മുന്നറിയിപ്പ് കത്തുകൾ അയക്കുകയും ചെയ്‌തിട്ടുണ്ട്. 5,963 ഭക്ഷ്യ-ജല സാമ്പിളുകൾ മുനിസിപ്പൽ ലബോറട്ടറി പരീക്ഷിച്ചതിൽ 469 വരെ നിശ്ചിത മാനദണ്ഡങ്ങൾ പാലിക്കുന്നതിൽ പരാജയപ്പെട്ടതായി ഷൈമ അൽ തുനൈജി പറയുന്നു.\nAlso read : ഭൂചലനം, യു.എ.ഇയിലും പ്രകമ്പനം\nറാസ് അൽ ഖൈമയിലെ എല്ലാ ഭക്ഷ്യ സ്ഥാപനങ്ങളും വാട്ടർ ഡീസലൈനേഷൻ സ്റ്റേഷനുകളും കർശന നിയന്ത്രണത്തിലാണ്. 33 ഫാക്ടറികളും, സ്റ്റേഷനുകളുമാണ് ഈ സ്ഥാപനങ്ങളിൽ ഉൾപ്പെടുന്നത്. വകുപ്പിന്റെ പ്രവർത്തനങ്ങൾ ഡിജിറ്റൽ സാങ്കേതിക വിദ്യയിലേക്ക് ചുവട് വെക്കുന്നതിന്റെ ഭാഗമായി മുനിസിപ്പൽ സേവനങ്ങളിലേക്കുള്ള പൊതു പ്രവേശനം സുഗമമാക്കുന്നതിനായി , ഈ വർഷം രണ്ടാം പകുതിയിൽ വകുപ്പ് ഒരു ഇലക്ട്രോണിക് പരിശോധന സംവിധാനം ആരംഭിക്കുമെന്നും ഇതിനകം അഞ്ച് സേവനങ്ങൾ ഇലക്ട്രോണിക് രീതിയിലേക്ക് മാറിയെന്നും ഷൈമ അൽ തുനൈജി വ്യക്തമാക്കി.\nഅതേസമയം, 2019ൽ ആർ‌എകെ മുനിസിപ്പാലിറ്റി കോർണിഷ് അൽ ക്വാസിമിൽ ആരംഭിച്ച ഫുഡ് ബാങ്ക് സംരംഭത്തിന്റെ ഭാഗമായി 800 ദരിദ്ര കുടുംബങ്ങൾക്ക് 146,000 കിലോഗ്രാം ഭക്ഷ്യവസ്തുക്കൾ വിതരണം ചെയ്തു.\nseized food products Health Department Cosmetics UAE\nതൃശ്ശൂരിൽ വൻ കാട്ടുതീ, രണ്ടു മരണം\nഭൂചലനം, യു.എ.ഇയിലും പ്രകമ്പനം\nApr 9, 2020, 12:08 pm IST


സ്‌കൂട്ടറും, കാറും കൂട്ടിയിടിച്ചു. സ്‌കൂട്ടർ യാത്രക്കാരൻ മരിച്ചു \nഹോം Anchal സ്‌കൂട്ടറും, കാറും കൂട്ടിയിടിച്ചു. സ്‌കൂട്ടർ യാത്രക്കാരൻ മരിച്ചു\nസ്‌കൂട്ടറും, കാറും കൂട്ടിയിടിച്ചു. സ്‌കൂട്ടർ യാത്രക്കാരൻ മരിച്ചു\nഅഞ്ചൽ: ഇടമുളയ്ക്കൽ സ്വദേശി അടൂരിന് അടൂർ മിത്രപുരത്ത് വാഹനാപകടത്തിൽ മരിച്ചു. ആക്ടീവ സ്‌കൂട്ടറും, കാറും തമ്മിൽ കൂട്ടിയിടിച്ചായിരുന്നു അപകടം. ഇടമുളയ്ക്കൽ കൈലാസത്തിൽ രാജൻപിള്ള (68) ആണ് മരിച്ചത്. കൂടെയുണ്ടായിരുന്ന ഭാര്യ ഇന്ദിരാഭായിഅമ്മയെ (64) പരുക്കകളോടെ തിരുവനന്തപുരം മെഡിക്കൽ കോളേജാശുപത്രയിൽ പ്രവേശിപ്പിച്ചു. തിങ്കളാഴ്ച രാവിലെ 8 മണിയോടെയായിരുന്നു അപകടം.\nമക്കൾ അരുൺ.ആർ.പിള്ള (സൗദി), മകൾ പരേതയായ അരുണിമ. മരുമകൾ അനില. ശവസംസ്‌ക്കാരം പിന്നീട്.


ജിന്‍സന് ജോണ്‍സനും മുഹമ്മദ് അനീസിനും വി നീനയ്ക്കും സ്വര്‍ണം • Suprabhaatham\nജിന്‍സന് ജോണ്‍സനും മുഹമ്മദ് അനീസിനും വി നീനയ്ക്കും സ്വര്‍ണം\nഗുണ്ടൂര്: ആചാര്യ നാഗാര്‍ജുന യൂനിവേഴ്‌സിറ്റി സ്റ്റേഡിയത്തിലെ കായിക പോരാട്ടത്തിന് എരിവു പകര്‍ന്ന് കേരളം. 57 ാമത് അന്തര് സംസ്ഥാന സീനിയര് അത്‌ലറ്റിക്‌സ് ചാംപ്യന്‍ഷിപ്പിന്റെ ആദ്യ ദിനത്തില് പിന്നിലോടിയ കേരളം 60 പോയിന്റുമായി രണ്ടാം ദിനത്തില് മുന്നില് കയറി. ഏഷ്യയിലെ ഏറ്റവും വലിയ വറ്റല്‍മുളക് ഉത്പാദന കേന്ദ്രമായ ഗൂണ്ടൂരിലെ ട്രാക്കിലും ജംപിങ് പിറ്റിലുമായി ഇന്നലെ മൂന്ന് സ്വര്‍ണവും രണ്ട് വെള്ളിയുമാണ് കേരളം നേടിയത്. നിലവിലെ ചാംപ്യന്‍മാരായ കേരളത്തിന്റെ മീറ്റിലെ ആകെ മെഡല് സമ്പാദ്യം എട്ടായി. ജിന്‍സന് ജോണ്‍സണ് (800 മീറ്റര്), മുഹമ്മദ് അനീസ് (ലോങ് ജംപ്), വി നീന (ലോങ് ജംപ്) എന്നിവരാണ് സ്വര്‍ണം നേടിയത്. പി.വി സുഹൈലും (ലോങ് ജംപ്), അബിത മേരി മാനുവലും (800 മീറ്റര്) കേരളത്തിന് വെള്ളി സമ്മാനിച്ചു. ആദ്യ ദിനത്തില് രണ്ട് സ്വര്‍ണവും ഒരു വെങ്കലവുമായിരുന്നു കേരളത്തിന്റെ നേട്ടം. 49.5 പോയിന്റുമായി ഹരിയാനയാണ് രണ്ടാമത്. പഞ്ചാബ് 43 പോയിന്റുമായി മൂന്നാമതെത്തി. പുരുഷന്‍മാരുടെ 20 കിലോ മീറ്റര് നടത്തത്തിലൂടെയായിരുന്നു രണ്ടാം ദിനത്തിലെ പുലര്‍ക്കാലത്ത് ട്രാക്കുണര്‍ന്നത്. കെ.ടി ഇര്‍ഫാന് വിട്ടു നിന്നതോടെ കേരളത്തിന്റെ ജേഴ്‌സിയില് നടക്കാന് താരങ്ങളില്ലാതായി.\nജംപിങ് പിറ്റില് ഇന്നലെ കേരളത്തിന്റെ ദിനമായിരുന്നു. പുരുഷ, വനിതാ ലോങ് ജംപില് രണ്ട് സ്വര്‍ണവും ഒരു വെള്ളിയുമാണ് കേരളത്തിന്റെ താരങ്ങള് ചാടി നേടിയത്. വൈ മുഹമ്മദ് അനീസും വി നീനയുമാണ് സ്വര്‍ണം സമ്മാനിച്ചത്. പി.വി സുഹൈല് വെള്ളിയും നേടി. 7.60 മീറ്റര് ദൂരം താണ്ടിയായിരുന്നു മുഹമ്മദ് അനീസിന്റെ സുവര്‍ണ നേട്ടം. ഒളിംപ്യന് മുഹമ്മദ് അനസിന്റെ സഹോദരനാണ് അനീസ്. 7.55 മീറ്റര് ചാടിയായിരുന്നു മലപ്പുറം സ്വദേശി പി.വി സുഹൈലിന്റെ വെള്ളി തിളക്കം. കര്‍ണാടകയുടെ സിദ്ധാന്ത് നായക് വെങ്കലം നേടി. ലണ്ടനിലേക്കുള്ള ചാട്ടം ലക്ഷ്യത്തില് എത്തിയില്ലെങ്കിലും കേരളത്തിന് സ്വര്‍ണം സമ്മാനിച്ചായിരുന്നു വനിത വിഭാഗത്തില് വി നീന ജംപിങ് പിറ്റിലെ പോരാട്ടം പൂര്‍ത്തിയാക്കിയത്. 6.29 മീറ്റര് ദൂരമാണ് നീന ചാടിയത്. ഏഷ്യന് അത്‌ലറ്റിക് ചാംപ്യന്‍ഷിപ്പില് നിര്‍ഭാഗ്യം കൊണ്ടു വെള്ളിയിലേക്ക് ഒതുങ്ങേണ്ടി വന്ന നീനയ്ക്ക് ആ പ്രകടനം ആവര്‍ത്തിക്കാനായില്ല. 6.54 മീറ്ററാണ് കലിംഗയില് നീന ചാടിയത്. 6.75 മീറ്റര് ദൂരമായിരുന്നു ലോക ചാംപ്യന്‍ഷിപ്പ് യോഗ്യത മാര്‍ക്ക്. ജാര്‍ഖണ്ഡിന്റെ പ്രിയങ്ക കെര്‍കേറ്റ വെള്ളിയും പശ്ചിമ ബംഗാളിന്റെ സ്വപ്ന ബര്‍മന് വെങ്കലവും നേടി.\nജിണ്‍സന് ജോണ്‍സന് 800 മീറ്ററില് പൊന്ന് നേടിയിട്ടും ലോക അത്‌ലറ്റിക് ചാംപ്യന്‍ഷിപ്പിലേക്ക് ഓടിക്കയറാനായില്ല. 1.47.38 സെക്കന്‍ഡിലായിരുന്നു ജിണ്‍സന്റെ സ്വര്‍ണ കുതിപ്പ്. എന്നാല്, ലോക ചാംപ്യന്‍ഷിപ്പിന്റെ യോഗ്യതാ മാര്‍ക്കായ 1.45.90 സെക്കന്‍ഡ് സമയം കീഴടക്കാന് ജിണ്‍സണായില്ല. ഹരിയാനയുടെ മഞ്ജിത് സിങ് വെള്ളിയും കര്‍ണാകയുടെ വിശ്വംബര് വെങ്കലവും നേടി. കേരളത്തിനായി ട്രാക്കിലിറങ്ങിയ മറ്റൊരു താരം എ.എസ് ഇര്‍ഷാദിന് ഏഴാം സ്ഥാനത്ത് ഫിനിഷ് ചെയ്യാനേ കഴിഞ്ഞുള്ളു. വനിതകളുടെ വിഭാഗത്തില് സ്വര്‍ണം പ്രതീക്ഷിച്ചിറങ്ങിയ ഉഷ സ്‌കൂള് ഓഫ് അത്‌ലറ്റിക്‌സിലെ താരം അബിത മേരി മാനുവല് പശ്ചിമ ബംഗാളിന്റെ ലിലി ദാസിനോട് പൊരുതി കീഴടങ്ങി. 2.03.46 സെക്കന്‍ഡിലായിരുന്നു ലിലി ദാസിന്റെ സ്വര്‍ണ നേട്ടം. 2.06.19 സെക്കന്‍ഡിലായിരുന്നു അബിത വെള്ളി മെഡല് നേട്ടത്തിലേക്ക് ഫിനിഷ് ചെയ്തത്. പശ്ചിമ ബംഗാളിന്റെ തന്നെ സിപ്ര സര്‍ക്കാറിനാണ് വെങ്കലം.\nവനിതകളുടെ 200 മീറ്ററില് ഒഡിഷയുടെ ശ്രബാനി നന്ദയും പുരുഷ വിഭാഗത്തില് അമിയകുമാര് മല്ലിക്കുമാണ് സ്വര്‍ണം നേടിയത്. 24.18 സെക്കന്‍ഡിലായിരുന്നു ശ്രബാനി നന്ദയുടെ സ്വര്‍ണ കുതിപ്പ്. പശ്ചിമ ബംഗാള് താരങ്ങളായ അന്വേഷ റോയി വെള്ളിയും സോന ബൈസ്യ വെങ്കലവും സ്വന്തമാക്കി. അമിയകുമാര് മല്ലിക് 21.65 സെക്കന്‍ഡില് ഫിനിഷ് ചെയ്താണ് പുരുഷ വിഭാഗത്തില് സ്വര്‍ണം സ്വന്തമാക്കിയത്. മണിപ്പൂരിന്റെ വിപിന് കുമാര് വെള്ളിയും ഹരിയാനയുടെ പ്രവീണ് വെങ്കലവും നേടി. ഈ രണ്ട് വിഭാഗത്തിലും ട്രാക്കിലിറങ്ങാന് കേരള താരങ്ങളില്ലായിരുന്നു.\nപുരുഷന്‍മാരുടെ ഷോട് പുട്ടില് മൂന്ന് മെഡലുകളും പഞ്ചാബി താരങ്ങള് വാരിയെടുത്തു. 19.46 മീറ്റര് ദൂരത്തേക്ക് ഷോട്ട് പായിച്ചാണ് തേജീന്ദര് സിങ് തൂര് പഞ്ചാബിനായി സ്വര്‍ണം എറിഞ്ഞിട്ടത്. ജസ്ദീപ് സിങ് ദില്ലന് വെള്ളിയും നവ്‌തേജ്ദീപ് സിങ് വെങ്കലവും നേടി. 16.33 മീറ്റര് എറിഞ്ഞ കേരളത്തിന്റെ വി.പി ആല്‍ഫിന് നാലാം സ്ഥാനത്ത് എത്തി. പുരുഷന്‍മാരുടെ ജാവലിന് ത്രോയിലും പഞ്ചാബി താരങ്ങളുടെ മെഡല് കൊയ്ത്. 81.84 മീറ്റര് ദൂരത്തേക്ക് കുന്തമുന പായിച്ച ദേവീന്ദര് സിങ് കാങ് മീറ്റ് റെക്കോര്‍ഡോടെ പഞ്ചാബിന് സ്വര്‍ണം സമ്മാനിച്ചു. 2000 ല് ചെന്നൈയില് ജഗദീഷ് ബിഷ്‌നോയ് സ്ഥാപിച്ച 79.67 മീറ്റര് ദൂരമാണ് പതിനേഴ് വര്‍ഷത്തിന് ശേഷം ദേവീന്ദര് മറികടന്നത്. പഞ്ചാബി താരം രവീന്ദര് സിങ് ഖയ്‌റ വെള്ളിയും ഉത്തര്‍പ്രദേശിന്റെ അമിത്കുമാര് വെങ്കലവും നേടി.\nനികുതി വെട്ടിപ്പിന് പിടിച്ചെടുത്ത ബസ് കടത്തികൊണ്ടുപോയി: കര്‍ണാടകയില് പിടിയിലായി\nശ്രീജിത്തിന്റെ കസ്റ്റഡി മരണം : മര്‍ദനമേറ്റത് ലോക്കപ്പിലെന്ന് വ്യക്തമാകുന്നു


COVID19| കൈ കഴുകാതെ രക്ഷയില്ല; മാസ്കും കൈയ്യുറകളും വൈറസിനെ തടയില്ല| Wash Your Hands Masks and Gloves Can't Stop Coronavirus – News18 Malayalam\nHome » photogallery » life » HEALTH WASH YOUR HANDS MASKS AND GLOVES CANT STOP CORONAVIRUS\nCOVID19| കൈ കഴുകാതെ രക്ഷയില്ല; മാസ്കും കൈയ്യുറകളും വൈറസിനെ തടയില്ല\nകൈകൾ കഴുകി സൂക്ഷിക്കുക, കൈകൊണ്ട് അനാവശ്യമായി മുഖം തൊടുന്നത് ഒഴിവാക്കുക, മറ്റുള്ളവരുമായി അടുത്ത് ഇടപഴകേണ്ട സാഹചര്യമുണ്ടായാൽ കൃത്യമായ അകലം പാലിക്കുക. കോവിഡിനെ നേരിടാൻ ഇതാണ് മാർഗം.\n| March 19, 2020, 10:44 IST\nകോവിഡ് ബാധയിൽ ലോകം വിറങ്ങലിച്ചു നിൽക്കുകയാണ്. ലോകമെമ്പാടുമായി ഇതുവരെ ഒമ്പതിനായിരത്തോളം പേരാണ് മരണപ്പെട്ടത്.\nരണ്ടേകാൽ ലക്ഷത്തോളം പേർക്ക് വൈറസ് ബാധ സ്ഥിരീകരിച്ചു. ഇറ്റലിയിൽ രോഗം മൂലം മരിച്ചവരുടെ എണ്ണം മൂവായിരമായി. ഇന്ത്യയിൽ 166 പേരാണ് ഇതുവരെ രോഗബാധ സ്ഥിരീകരിച്ചത്.\nകേരളത്തിൽ വൈറസ് സാമൂഹ്യവ്യാപനത്തിന് അടുത്തെത്തിയിരിക്കുകയാണ്. ആരിൽ നിന്നും ആർക്കും രോഗം പകരാം എന്ന അവസ്ഥ.\nഈ സാഹചര്യത്തിൽ ജാഗ്രതയും ശുചിത്വവും പാലിക്കുക എന്നത് ഓരോ വ്യക്തിയുടേയും സാമൂഹിക ഉത്തരവാദിത്തമാണ്.\nവൈറസ് വ്യാപനം തടയാൻ കൈകകൾ വൃത്തിയാക്കി സൂക്ഷിക്കുക എന്നത് തന്നെയാണ് ശരിയായ മാർഗം എന്നാണ് ആരോഗ്യരംഗത്തെ വിദഗ്ധർ പറയുന്നത്.\nമാസ്കും കൈയ്യുറകളും എത്രത്തോളം സഹായകമാകുമെന്ന് പറയാനാകില്ലെന്ന് ലോകാരോഗ്യ സംഘടനയുടെ എമർജൻസീസ് ഡയറക്ടർ മൈക് റയാൻ പറയുന്നു.\n"മാസ്കുകൾക്ക് വൈറസ് ബാധ തടയുന്നതിന് പരിധിയുണ്ട്. കൈകൾ ഇടക്കിടെ കഴുകി സൂക്ഷിക്കുക, മുഖത്ത് തൊടുന്നത് ഒഴിവാക്കുക, മറ്റുള്ളവരുമായി അകലം പാലിക്കുക, എന്നിവയാണ് ഏറ്റവും പ്രധാനപ്പെട്ട മാർഗം" - മൈക്ക് റയാന്റെ വാക്കുകൾ.\nകോവിഡ് 19 കേസുകൾ നേരിടുന്ന ലോകമെമ്പാടുമുള്ള ആരോഗ്യപ്രവർത്തർക്ക് മാത്രമായി ഓരോ മാസമവും 89 ദശലക്ഷം മാസ്കുകൾ വേണ്ടിവരുമെന്നാണ് WHO യുടെ കണക്കുകൂട്ടുന്നത്.\nനിലവിൽ തന്നെ മാസ്കുകൾക്ക് കടുത്ത ക്ഷാമമാണ് ലോകവ്യാപകമായി നേരിടുന്നത്. കൊറോണ വ്യാപനം തുടർന്നാൽ സ്ഥിതി കൂടുതൽ ഗുരുതരമാകും.\nമാസ്ക് ധരിച്ച് പുറത്തിറങ്ങുന്നവരിൽ ഭൂരിഭാഗം പേരും കൈകൾ സ്വതന്ത്രമായി ഇട്ടിരിക്കുന്നതായാണ് കാണുന്നത്. കൈകളിലൂടെയാണ് രോഗം പെട്ടന്ന് പടരുക എന്നത് മറക്കതിരിക്കുക.\nഫ്രാൻസിലെ ആരോഗ്യ മേഖലയുടെ തലവനായ ജെറോം സാലമോണിന്റെ വാക്കുകൾ " മാസ്കുകൾ ധരിക്കുന്ന പലരും കൈ തുടർച്ചയായി കഴുകണമെന്ന നിർദേശം അവഗണിക്കുകയാണ്."\nമാസ്ക് പോലെ തന്നെ കൈയ്യുറകൾ ധരിച്ചത് കൊണ്ടും വൈറസ് വ്യാപനം തടയാൻ സാധിക്കണമെന്നില്ല.\nആദ്യം ഒഴിവാക്കേണ്ടത് മൂക്കിലും വായിലും കണ്ണിലുമെല്ലാമുള്ള ഇടക്കിടെയുള്ള തൊട്ടു നോട്ടമാണ്. അത് നിർത്താതെ രോഗം വരാതിരിക്കാനുള്ള സാധ്യതയും ഇല്ലാതാകുന്നില്ല. അമേരിക്കയിലെ ജോൺ ഹോപ്കിൻസ് സർവകലാശാലയിലെ സെന്റർ ഫോർ ഹെൽത്ത് ഡിപ്പാർട്മെന്റിലുള്ള അമേഷ് അഡൽജ പറയുന്നു.\nഅമേരിക്കൻ ജേണൽ ഓഫ് ഇൻഫെക്ഷന്റെ 2015 ൽ പുറത്തിറങ്ങിയ പഠനം അനുസരിച്ച് ഒരു മണിക്കൂറിൽ മനുഷ്യൻ 20 പ്രാവശ്യമെങ്കിലും കൈ കൊണ്ട് മുഖം തൊടുന്നുണ്ട്.\nശ്രദ്ധിക്കുക, ഗ്ലൗസ് ധരിക്കുന്നത് കൈ കഴുകുന്നതിന് പകരമായല്ല.


Karnataka declared Cash Aid to Barbers and Auto Drivers; Increased Liquor Excise Duty | വമ്പന് പ്രഖ്യാപനവുമായി യെഡിയൂരപ്പ; 5000 രൂപ ധനസഹായം, വൈദ്യുതി ബില്ലില് ഇളവ്, മദ്യം വിലകൂട്ടി - Malayalam Oneindia\n1 min ago ശമ്പള പരിഷ്ക്കരണവും കുടിശികയും; സർക്കാർ ഡോക്ടർമാർ സമരത്തിലേക്ക്\n13 min ago 'ഇടതു ഭരണം അവസാനിക്കാൻ ഇനി ഏതാനും മാസങ്ങൾ മാത്രം', ആയുധങ്ങൾ മൂർച്ച കൂട്ടി രമേശ് ചെന്നിത്തല\n25 min ago ബിഡിജെഎസിന് ഇത്തവണയും യോഗമില്ല... സീറ്റ് കൂട്ടിനല്‍കാന് ബിജെപി തയ്യാറല്ല, എ പ്ലസ് സീറ്റുകള് കിട്ടാക്കനി?\nUpdated: Wed, May 6, 2020, 14:33 [IST]\nബെംഗളൂരു: കൊറോണ വൈറസ് വ്യാപനം മൂലം പ്രതിസന്ധിയിലായവര്‍ക്കു ധനസഹായം പ്രഖ്യാപിച്ച് കര്‍ണാടകയിലെ യെഡിയൂരപ്പ സര്‍ക്കാര്. ജോലി നഷ്ടമായവര്, ഡ്രൈവര്‍മാര്, ബാര്‍ബര്, പൂ കച്ചവടക്കാര് തുടങ്ങി സാധാരണക്കാര്‍ക്ക് വേണ്ടി 1610 കോടി രൂപയുടെ പാക്കേജ് പ്രഖ്യാപിച്ചു. മദ്യത്തിനുള്ള എക്‌സൈസ് ഡ്യൂട്ടി വര്‍ധിപ്പിക്കാനും സര്‍ക്കാര് തീരുമാനിച്ചു.\nലക്ഷണക്കണക്കിന് ആളുകള്‍ക്കാണ് പുതിയ പ്രഖ്യാപനത്തിന്റെ നേട്ടം ലഭിക്കുക. വൈദ്യുതി ഉപഭോക്താക്കള്‍ക്ക് ആനുകൂല്യങ്ങളും പ്രഖ്യാപിച്ചു. ജനങ്ങള്‍ക്ക് ഏറെ ആശ്വാസകമായ പ്രഖ്യാപനങ്ങളാണ് കര്‍ണാടക സര്‍ക്കാര് നടത്തിയിരിക്കുന്നത്. വിശദവിവരങ്ങള് ഇങ്ങനെ....\nലോക്ക് ഡൗണ് കാരണമായി വരുമാന മാര്‍ഗം നഷ്ടമായവര്‍ക്കാണ് യെഡിയൂരപ്പ സര്‍ക്കാര് സഹായം പ്രഖ്യാപിച്ചത്. മൊത്തം 1610 കോടി രൂപയുടെ പാക്കേജാണ് പ്രഖ്യാപിച്ചിരിക്കുന്നത്. സമൂഹത്തിലെ സാധാരണക്കാരെയാണ് സര്‍ക്കാര് പരിഗണിച്ചത്. സാധാരണക്കാരായ എല്ലാ കുടുംബങ്ങള്‍ക്കും ആനുകൂല്യം ലഭിക്കും.\nഹെക്ടറിന് 25000 രൂപ\nപൂക്കച്ചവടക്കാര്‍ക്കും പൂക്കള് കൃഷി ചെയ്യുന്നവര്‍ക്കും ധനസഹായം നല്‍കും. ഹെക്ടറിന് 25000 രൂപയാണ് നല്‍കുക. പച്ചക്കറി, പഴം കൃഷി ചെയ്യുന്നവര്‍ക്കും സാമ്പത്തിക സഹായം നല്‍കാന് സര്‍ക്കാര് തീരുമാനിച്ചു. സ്വയം തൊഴില് ചെയ്യുന്ന സാധാരണക്കാര്‍ക്കും സാമ്പത്തിക സഹായം നല്‍കും.\nബാര്‍ബര്‍ക്കും ഡ്രൈവര്‍ക്കും 5000\nബാര്‍ബര്‍മാര്, അലക്കുകാര് എന്നിവര്‍ക്ക് 5000 രൂപ വീതം നല്‍കും. 6000 അലക്കുകാര്‍ക്കും 230000 ബാര്‍ബര്‍മാര്‍ക്കും ഇതിന്റെ നേട്ടം കിട്ടും. ഏഴ് ലക്ഷം ഓട്ടോ റിക്ഷ, ടാക്‌സി ഡ്രൈവര്‍മാര്‍ക്കും 5000 രൂപ വീതം നല്‍കും. ലോക്ക് ഡൗണ് കാരണം പ്രതിസന്ധിയിലായ വിഭാഗങ്ങളെയാണ് സര്‍ക്കാര് പ്രധാനമായും പരിഗണിച്ചത്.\nവൈദ്യുതി ബില്ലില് ഇളവ്\nലോക്ക് ഡൗണ് കാരണം പ്രതിസന്ധിയിലായ മറ്റൊരു വിഭാഗമാണ് ചെറുകിട സംരംഭകര്. ഇവരുടെ പ്രതിമാസ വൈദ്യുതി നിരക്കിലെ ഫിക്‌സഡ് ചാര്‍ജ് എഴുതി തള്ളാന് തീരുമാനിച്ചു. രണ്ടു മാസമാണ് ഈ ഇളവ് ലഭിക്കുക. വന്‍കിട വ്യവസായങ്ങളുടെ വൈദ്യുതി ബില്ല് അടയ്ക്കുന്നതിന് ഇളവ് നല്‍കും. രണ്ടുമാസത്തേക്ക് വൈകിയാല് പിഴയുണ്ടാകില്ല.\nതവണകളായി അടച്ചാല് മതി\nവൈദ്യുതി ബില്ലിന്റെ അഡ്വാന്‍സ് അടച്ചവര്‍ക്കുള്ള പ്രത്യേക ആനുകൂല്യം നല്‍കും. ഇത് എല്ലാ ഉപഭോക്താക്കള്‍ക്കും ലഭിക്കും. മാത്രമല്ല, ബാലന്‍സ് വരുന്ന ബില്ലിലെ തുക തവണകളായി അടച്ചാല് മതിയാകും. ഈ വര്‍ഷം ജൂണ് 30 വരെ പണമടക്കാത്തതിന്റെ പേരില് വൈദ്യുതി കണക്ഷന് വിഛേദിക്കില്ല.\n109 കോടി രൂപ നെയ്ത്തുകാര്‍ക്ക്\n109 കോടി രൂപ നെയ്ത്തുകാരുടെ വായ്പ എഴുതി തള്ളല് പദ്ധതിക്ക് വേണ്ടി സര്‍ക്കാര് നേരത്തെ അനുവദിച്ചിരുന്നു. ഇതില് 29 കോടി രൂപ സര്‍ക്കാര് റിലീസ് ചെയ്തു. ബാക്കി വരുന്ന 80 കോടി ഉടന് അനുവദിക്കും. നെയ്ത്തുകാര്‍ക്ക് പുതിയ വായ്പ എടുക്കുന്നതിനും ജോലി തടസം ഒഴിവാക്കാനും സഹായകമാണ് സര്‍ക്കാരിന്റെ ഈ പദ്ധതി.\n2000 രൂപ വീതം നേരിട്ട് നല്‍കും\nനെയ്ത്തുകാര്‍ക്ക് 2000 രൂപ വീതം നല്‍കാനും സര്‍ക്കാര് തീരുമാനിച്ചിട്ടുണ്ട്. ഇവരുടെ ബാങ്ക് അക്കൗണ്ടിലേക്ക് പണം നിക്ഷേപിക്കും. കര്‍ണടാകയിലെ 54000 നെയ്ത്തുകാര്‍ക്കാണ് 2000 രൂപ വീതം ലഭിക്കുക. മാത്രമല്ല, നിര്‍മാണ തൊഴിലാളികള്‍ക്കും സാമ്പത്തിക സഹായം സര്‍ക്കാര് അനുവദിച്ചു.\nനിര്‍മാണ തൊഴിലാളികള്‍ക്ക് പണം\nരജിസ്റ്റര് ചെയ്ത 15.80 ലക്ഷം കെട്ടിട നിര്‍മാണ തൊഴിലാളികള്‍ക്ക് വേണ്ടി പ്രത്യേക ഫണ്ട് അനുവദിച്ചു. എല്ലാവര്‍ക്കും 2000 രൂപ വീതം അനുവദിച്ചു. 11.80 ലക്ഷം നിര്‍മാണ തൊഴിലാളികള്‍ക്ക് പണം നല്‍കി. ബാക്കിയുള്ള നാല് ലക്ഷം പേര്‍ക്ക് ഉടന് പണം ബാങ്കില് നിക്ഷേപിക്കും. ഇതിന പുറമെ 3000 രൂപ കൂടി നിര്‍മാണ തൊഴിലാകള്‍ക്ക് നല്‍കുമെന്നും മുഖ്യമന്ത്രി പറഞ്ഞു.\nമദ്യത്തിന് നികുതി കൂട്ടി\nഅതേസമയം, മദ്യത്തിന്റെ വില കൂട്ടാന് കര്‍ണാടക സര്‍ക്കാര് തീരുമാനിച്ചു. എക്‌സൈസ് ഡ്യൂട്ടിയില് 11 ശതമാനം വര്‍ധവാണ് വരുത്തുക. നേരത്തെ ബജറ്റില് ആറ് ശതമാനം നികുതി ഉയര്‍ത്താന് തീരുമാനിച്ചിരുന്നു. ഇതിന് പുറമെയാണ് പുതിയ വര്‍ധന. ഇതോടെ മദ്യത്തിന് വില കുത്തനെ ഉയരും. നേരത്തെ മറ്റു പല സംസ്ഥാനങ്ങലും മദ്യത്തിന് വില ഉയര്‍ത്തിയിരുന്നു.\nkarnataka barber liquor excise duty bs yediyurappa\nKarnataka declared Cash Aid to Barbers and Auto Drivers; Increased Liquor Excise Duty


കെവിന്റേത് അപകടമരണമല്ല; മുക്കിക്കൊന്നത്; ഉറപ്പിച്ച് ഫൊറന്‍സിക് വിദഗ്ധരുടെ മൊഴി • ഇ വാർത്ത | evartha\nകെവിനെ പുഴയില് മുക്കിക്കൊല്ലുകയായിരുന്നുവെന്ന് ഫോറന്‍സിക് വിദഗ്ധരുടെ മൊഴി. മുങ്ങുന്ന സമയത്ത് കെവിന് ബോധമുണ്ടായിരുന്നെന്നും വിചാരണ കോടതിയില് ഇവര് മൊഴി നല്‍കി. അരയ്‌ക്കൊപ്പം വെള്ളമുള്ള പുഴയില് കെവിന് സ്വമേധയാ മുങ്ങി മരിക്കാനുള്ള സാധ്യതയില്ല.\nശ്വാസകോശത്തില് എത്തിയ വെള്ളത്തിന്റെ അളവ് ചൂണ്ടിക്കാട്ടിയാണ് ഡോക്ടര്‍മാരുടെ മൊഴി. ബോധത്തോടെ ഒരാളെ മുക്കിയാല് മാത്രമേ ഇത്രയും വെള്ളം ഒരാളുടെ ശ്വാസകോശത്തില് കയറൂ എന്നും ഫോറന്‍സിക് സംഘം വിശദീകരിച്ചു. കേസില് ഈ മൊഴി ഏറെ നിര്‍ണായകമാണ്.\nകെവിന്റെ പോസ്റ്റ്‌മോര്‍ട്ടം റിപ്പോര്‍ട്ടില് മുങ്ങിമരണം എന്നാണ് രേഖപ്പെടുത്തിയിരുന്നത്. ഇത് വിശദീകരിച്ചുകൊണ്ടാണ് ഫോറന്‍സിക് വിദഗ്ധര് ഇന്ന് കോടതിയില് മൊഴി നല്‍കിയത്. കെവിനെയും ബന്ധുവിനെയും തട്ടിക്കൊണ്ട് പോയെന്നത് സത്യമാണെങ്കിലും ഇവര് രക്ഷപ്പെട്ടുവെന്നും പിന്നീട് എന്ത് സംഭവിച്ചുവെന്ന് അറിയില്ലെന്നുമായിരുന്നു പ്രതികളുടെ വാദം. ഫോറന്‍സിക് വിദഗ്ധരുടെ മൊഴിയോട് കൂടി മുക്കി കൊന്നത് ഞങ്ങളല്ല എന്ന പ്രതികളുടെ വാദം കൂടിയാണ് അസാധുവാകുന്നത്.\nകഴിഞ്ഞ വര്‍ഷം മെയ് 27നാണ് കോട്ടയം നട്ടാശ്ശേരി സ്വദേശി കെവിനെ മാന്നാനത്ത് നിന്നും ഷാനുവും സംഘവും തട്ടിക്കൊണ്ട് പോകുന്നത്. ഷാനുവിന്റെ സഹോദരി നീനുവിനെ കെവിന് രജിസ്റ്റര് വിവാഹം ചെയ്തതിന്റെ തൊട്ടടുത്ത ദിവസമായിരുന്നു ഈ തട്ടിക്കൊണ്ട് പോകല്. 28ന് പുലര്‍ച്ചെ തെന്മലയില് നിന്ന് കെവിന്റെ മൃതദേഹം കണ്ടെത്തുകയായിരുന്നു. ദുരഭിമാനക്കൊലയാണെന്ന് പ്രോസിക്യൂഷന് വാദിച്ച കേസില് അതിവേഗവിചാരണ കോട്ടയം പ്രിന്‍സിപ്പല് സെഷന്‍സ് കോടതിയില് നടക്കുകയാണ്.


ഭാര്യയെ വെട്ടിയും തല്ലിയും കൊലപ്പെടുത്തി, പ്രതിക്ക് 16 വര്‍ഷം തടവ് | Defendant jailed for 16 years for murdering wife\nഭാര്യയെ വെട്ടിയും തല്ലിയും കൊലപ്പെടുത്തി, പ്രതിക്ക് 16 വര്‍ഷം തടവ്\nOct 13, 2021, 07:28 AM IST\n2014-ലാണ് കേസിനാസ്പദമായ സംഭവം. സുന്ദരന് നിരന്തരമായി ഉപദ്രവിച്ചിരുന്നു.\nസുന്ദരന്, കൊല്ലപ്പെട്ട നിഷ\nമണ്ണാര്‍ക്കാട്: ഭാര്യയെ വെട്ടിയും തല്ലിയും കൊലപ്പെടുത്തിയെന്ന കേസില് ഭര്‍ത്താവിന് വിവിധ വകുപ്പുകളിലായി 16 വര്‍ഷം തടവും 40,000രൂപ പിഴയും ശിക്ഷ. ഷോളയൂര് കോഴിക്കൂടം ഊരുനിവാസി സുന്ദരനാണ് (34) മണ്ണാര്‍ക്കാട് സ്പെഷ്യല് കോടതി ജഡ്ജി കെ.എസ്. മധു ശിക്ഷവിധിച്ചത്. പിഴയടച്ചില്ലെങ്കില് ഒരുവര്‍ഷം അധികം തടവ് അനുഭവിക്കണം. ഭാര്യ നിഷ കൊല്ലപ്പെട്ട കേസിലാണ് വിധി.\n2014-ലാണ് കേസിനാസ്പദമായ സംഭവം. സുന്ദരന് നിരന്തരമായി ഉപദ്രവിച്ചിരുന്നു. ഇതുമായി ബന്ധപ്പെട്ട് ഷോളയൂര് പോലീസ് സ്റ്റേഷനില് നിഷ പരാതി നല്‍കിയിരുന്നു. സംഭവംനടന്ന ദിവസവും നിഷയെ സുന്ദരന് മര്‍ദിച്ചിരുന്നതായി പ്രോസിക്യൂഷന് കേസില് പറയുന്നു. ഇതിനുമുന്പായി മാതാപിതാക്കളെയും രണ്ട് കുട്ടികളെയും സുന്ദരന് ബന്ധുവീട്ടിലേക്ക് പറഞ്ഞയച്ചതായും പറയുന്നു. തുടര്‍ന്ന്, ആയുധം ഉപയോഗിച്ച് മുറിവേല്‍പ്പിച്ചും തല ഭിത്തിയിലിടിച്ച് പരിക്കേല്‍പ്പിച്ചും നിഷയെ കൊലപ്പെടുത്തിയെന്നാണ് കേസ്.\nമനപ്പൂര്‍വമല്ലാത്ത നരഹത്യ, സ്ത്രീപീഡനം, തെളിവ് നശിപ്പിക്കല് തുടങ്ങിയ കേസുകള്‍ക്കാണ് ശിക്ഷ. ഡിവൈ.എസ്.പി.മാരായ ഷാനവാസ്, സലിം എന്നിവര് കേസന്വേഷിച്ചു. ഡിവൈ.എസ്.പി. മാത്യു എക്‌സല് കുറ്റപത്രം സമര്‍പ്പിച്ചു. പ്രോസിക്യൂഷനുവേണ്ടി സ്‌പെഷ്യല് പബ്ലിക് പ്രോസിക്യൂട്ടര് പി. ജയന് ഹാജരായി


Emalayalee.com - വല്ലാത്തൊരു കൊറോണ (ഡോ.നന്ദകുമാര് ചാണയില്)\nEMALAYALEE SPECIAL 30-Mar-2020 ഡോ.നന്ദകുമാര് ചാണയില്\nപതിവു വാര്‍ത്താ സമ്മേളനത്തില് നമ്മുടെ രസികന് രാഷ്ട്രപതി കോവിഡ്-19 നെ ചൈനീസ് വൈറസ്സ് എന്നു വിശേഷിപ്പിച്ചു. ട്രമ്പദ്ദേഹം വാ പൊളിക്കാന് കാത്തിരിക്കുകയാണല്ലോ മാധ്യമപ്രവര്‍ത്തകര്. അല്ലെങ്കിലോ സരസ്വതീ പ്രസാദത്തിന് പേരു കേട്ടവനാണദ്ദേഹം. പിന്നീട് ഒരു മാധ്യമ പ്രവര്‍ത്തക ചോദിച്ചു- അങ്ങെന്തുകൊണ്ടാണ് കൊറോണ വൈറസ്സിനെ ഇങ്ങിനെ(വംശീയത കലര്‍ത്തി) സംസാരിക്കുന്നത്? ചൈനയില് നിന്നാണ് ഈ വൈറസ്സ് എല്ലായിടത്തും ഇറക്കുമതി ചെയ്യപ്പെട്ടിട്ടുള്ളത്, അതുകൊണ്ടുതന്നെ- എന്ന് ഉരുളക്കൊത്ത ഉപ്പേരിയുമായി ട്രമ്പദ്ദേഹം സ്വന്തം പ്രതിരോധത്തിനെത്തി. അല്ലെങ്കിലും ഇതിലെന്തിരിക്കുന്നു? ഗുഹ്യരോഗങ്ങളെ പറങ്കിപ്പുണ്ണ് എന്ന പേരിലും കുറച്ചുമുമ്പ് കേരളത്തിലെ ജലാശയങ്ങളില് പടര്‍ന്നു പിടിച്ച പായലിനെ ആഫ്രിക്കന് പായലെന്നുമാണല്ലോ അറിയപ്പെട്ടിരുന്നത്. അങ്ങിനെനോക്കുമ്പോള് ട്രമ്പിയന് വിശേഷണത്തില് മുറുമുറുക്കാനെന്തിരിക്കുന്നു അല്ലെ!\nഈ മാരകരോഗത്തിന്റെ സംഹാരശക്തിയെക്കുറിച്ച് നാള്‍ക്കുനാള് കേട്ടുകൊണ്ടിരിക്കയാണല്ലോ. ഈ വൈറസ്സ് രാജ്യാതിര്‍ത്തികളെയോ വന്‍മതിലുകളെയോ( ചൈനയിലെ ലോകാത്ഭുതമായ വന്‍മതില്, ട്രമ്പിന്റെ മതിലുപണിക്കുള്ള അഭിനിവേശം) ഒന്നും കൂസുന്ന കൂട്ടത്തിലല്ല. ഇതിനകം 199 രാജ്യങ്ങളില്(ടെറിറ്ററികളടക്കം) ഈ അണുബാധ വ്യാപിച്ചു കഴിഞ്ഞു. പുതിയ കണക്കനുസരിച്ച് ആഗോളാടിസ്ഥാനത്തില് 559,165 പേരെ രോഗബാധിതരാക്കുകയും 25,354 പേരുടെ ജീവന് അപഹരിക്കുകയും ചെയ്തു കഴിഞ്ഞു. അമേരിക്കയിലേത് യാഥാക്രമം 86, 548 ഉം 1, 347 ഉം ആണ്. ഈ സംഖ്യകള് അനുനിമിഷം മാറിക്കൊണ്ടിരിക്കുന്നു. അങ്ങിനെ സര്‍വ്വവ്യാപകമായി ഈ വൈറസ്സ് തന്റെ താണ്ഡവമാടിക്കൊണ്ടിരിക്കുന്നു. മാധ്യമങ്ങളിലെ ഈ വൈറസ്സിന്റെ ചിത്രാവിഷ്‌ക്കാരം കാണുമ്പോള് വര്‍ണ്ണാഭമായ ഒരു പൂക്കളത്തെ ഓര്‍മ്മിപ്പിക്കുമെങ്കിലും, കക്ഷി അത്ര ശുഭചിന്തകനൊന്നുമല്ലല്ലോ. കൊറോണ എന്നാല് കിരീടം (ക്രൗണ്, പ്രഭാവലയം) എന്നൊക്കെ നാനാര്‍ത്ഥങ്ങളുണ്ടെങ്കിലും സംഹാര രുദ്രന്റെ കിരീടത്തിനര്‍ഹനാണ് ഇദ്ദേഹം. ഈ പുള്ളിക്ക് പാവപ്പെട്ടവനെന്നോ, പണ്ഡിതനെന്നോ, പാമരനെന്നോ, ആരോഗ്യദൃഢഗാത്രനെന്നോ, ഏതു മതത്തില്‍പ്പെട്ടവനെന്നോ ഉള്ള പക്ഷഭേദമില്ലാതെ ആബാലവൃദ്ധം ജനങ്ങളെ ആക്രമിക്കാന് സന്നദ്ധനായി പുറപ്പെട്ടിരിക്കുകയാണ്. അങ്ങിനെ നോക്കിയാല് കൊറോണ വൈറസ്സ് ഒരു സമത്വവാദിയായ പക്ക സോഷ്യലിസ്റ്റുതന്നെ.\nമുന് കരുതലുകളാണ് മറ്റെന്തിനെക്കാളും ഈ സാംക്രമിക രോഗത്തിന്റെ വ്യാപനം തടയാന് ഏറെ സഹായകം. 'നിങ്ങള് സൂക്ഷിച്ചില്ലെങ്കില് എനിക്കും ഞാന് സൂക്ഷിച്ചില്ലെങ്കില് നിങ്ങള്‍ക്കും ' എന്നതാണ് ഇവന്റെ മുന്നറിയിപ്പ്. സൂക്ഷിച്ചാല് ദുഃഖിക്കേണ്ട എന്ന് പഴമൊഴി. ഇവിടെ ഒരുവിധം ആളുകളും നിയമത്തേയും മുന്‍കരുതലുകളേയും മാനിക്കുന്നവരും അനുസരിക്കുന്നവരുമാണ്. നാട്ടിലെ സ്ഥിതി കുറച്ചു വ്യത്യസ്തമാണ്. ചില സ്ഥലങ്ങളില് നിയമപാലകരും നിയമം ലംഘിക്കുന്ന താന്തോന്നികളുമായുള്ള അല്ലറ ചില്ലറ ഏറ്റുമുട്ടലുകളും ഉണ്ടെന്നുകേള്‍ക്കുന്നു.\nകോളറ, പ്ലേഗ്, ടി.ബി., മലേറിയ, ഇമ്പോള, സിക്ക, വെളളപ്പൊക്കം, ഭൂകമ്പം എന്നിവയെ ഒക്കെ നേരിട്ട മനുഷ്യരാശിക്ക് ഈ മര്‍ത്തൃമൃത്യുകിങ്കരനില് നിന്നും മോചനം ലഭിക്കുമെന്ന് പ്രത്യാശിക്കാം. ആള് ദൈവങ്ങളും, മന്ത്രവാദികളും മാളങ്ങളില് ഒളിച്ചിരിക്കേണ്ടിവന്ന ചുറ്റുപാടില് പൊതുജനത്തിന് ശാന്തിയും സമാധാനവുമുണ്ട്. കാരണം മനുഷ്യരെ ഭിന്നിപ്പിച്ച് കലങ്ങിയ വെള്ളത്തില് മീന്‍പിടിക്കാന് ശ്രമിക്കുന്നവര് തല്‍ക്കാലം അപ്രത്യക്ഷരായി എന്നതുതന്നെ. ദശാവതാരം കഴിഞ്ഞുള്ള ഏകാദശാവതാരമൂര്‍ത്തിയാണ് കൊറോണ എന്നുവരെ ദീര്‍ഘദര്‍ശിയായ ഒരു കപടാചാര്യന് സംഭ്രാന്തരായ ജനത്തെ കൂടുതല് ചിന്താവിഷ്ഠരാക്കാന് വിഫലശ്രമം നടത്തിനോക്കുന്നു. വേറൊരു സര്‍വ്വകലാ വല്ലഭന് കൈകൊട്ടി, പാത്രങ്ങള് കൂട്ടിമുട്ടിച്ച നാദത്തില് നിന്നും കൊറോണ പമ്പകടക്കുമെന്ന പമ്പരവിഡ്ഢിത്തവുമായി വന്നെന്ന കിംവദന്തിയും കേള്‍ക്കുന്നു. ഒരു പരസ്യത്തില് പറയുന്നപോലെ 'വിശ്വാസം, അതല്ലെ എല്ലാം' എന്നു പറയാന്‍പോലും പറ്റാത്ത പരുവത്തിലായി. 'അന്ധവിശ്വാസമല്ലെ ഇതെല്ലാം' എന്ന് പറയേണ്ടി വരും.\nസര്‍വ്വസംഹാരിയും സര്‍വ്വശക്തനുമായ തഥാകഥിത അവതാരത്തില് നിന്നുമുള്ള മോചന പ്രാപ്തിയോടെ പൂര്‍വ്വാധികം ഒത്തൊരുമയോടും സഹവര്‍ത്തിത്വത്തോടും കൂടെ മാനവരാശി നിലനില്‍ക്കും എന്ന ശുഭാപ്തി വിശ്വാസത്തോടെ, ലോക സമസ്താ സുഖിനോ ഭവന്തു!


us troop give back church bell to philipines– News18 Malayalam\nUpdated: August 14, 2018, 11:24 PM IST\nഒരു നൂറ്റാണ്ട് മുമ്പ് യുഎസ് സൈനികർ ഫിലിപ്പീൻസിൽ നിന്നും മോഷ്ടിച്ച പള്ളിമണികൾ തിരികെ നൽകുമെന്ന് അമേരിക്ക വ്യക്തമാക്കി. സമാർ ദ്വീപിലെ പള്ളിയിൽ നന്ന് മോഷ്ടിച്ച മൂന്ന് മണികളാണ് തിരികെ നൽകുക.\nഫിലിപ്പീന്‍സിലെ ഒരു പള്ളിയില് നിന്നും 1901 ല് മോഷ്ടിച്ച പള്ളി മണികള് തിരികെ നല്‍കാനാണ് മനിലയിലെ അമേരിക്കൻ എംബസി വ്യക്തമാക്കിയത്. ഫിലിപ്പീന്‍സില് മാറിമാറിവന്ന സര്‍ക്കാര് ഇവ തിരികെ ലഭിക്കുന്നതിനായി അമേരിക്കയോട് വര്‍ഷങ്ങളായി അഭ്യര്‍ത്ഥിച്ചിരുന്നു. ഏറ്റവും ഒടുവില് നിലവിലെ ഫിലിപ്പീന്‍സ് പ്രസിഡന്റ് റോഡ്രിഗ്രോ ദുതേര്‍തെയുടെ ആവശ്യം പരിഗണിച്ചാണ് പള്ളിമണികൾ തിരികെ നൽകാൻ അമേരിക്ക സന്നദ്ധത പ്രകടിപ്പിച്ചത്.\nഅമേരിക്കൻ കോളനിയായിരുന്ന ഫിലിപ്പീന്‍സിലെ സമാര് ദ്വീപിലെ ബലാന്‍ജിഗയിലെ കത്തോലിക്ക പള്ളിയില് നിന്നാണ് മൂന്ന് പള്ളിമണികള് അമേരിക്കന് സൈന്യം 1901 ൽ മോഷ്ടിച്ചത്. യുഎസിലെ വയോമിങ്ങ് സംസ്ഥാനത്തെ യുദ്ധസ്മാരകത്തിലാണ് രണ്ട് മണികള് ഇപ്പോഴുള്ളത്.


ലഹരിവര്‍ജനത്തിലൂടെ ലഹരിമുക്ത കേരളം എതാണ് സര്‍ക്കാര് നയം; മന്ത്രി ടിപി രാമകൃഷ്ണന് - malabarinews.com\nലഹരിവര്‍ജനത്തിലൂടെ ലഹരിമുക്ത കേരളം എതാണ് സര്‍ക്കാര് നയം; മന്ത്രി ടിപി രാമകൃഷ്ണന്\nമലപ്പുറം: ലഹരിവര്‍ജനത്തിലൂടെ ലഹരിമുക്ത കേരളം എതാണ് സര്‍ക്കാര് ലക്ഷ്യമിടുന്നതെന്ന് എക്‌സൈസ് മന്ത്രി ടിപി രാമകൃഷ്ണന്. മലപ്പുറം എക്‌സൈസ് ടവറിന്റെ ശിലാസ്ഥാപനം നിര്‍വഹിക്കുകയായിരുന്നു മന്ത്രി. സംസ്ഥാനത്തെ\nNo Comments on ലഹരിവര്‍ജനത്തിലൂടെ ലഹരിമുക്ത കേരളം എതാണ് സര്‍ക്കാര് നയം; മന്ത്രി ടിപി രാമകൃഷ്ണന്\nമലപ്പുറം: ലഹരിവര്‍ജനത്തിലൂടെ ലഹരിമുക്ത കേരളം എതാണ് സര്‍ക്കാര് ലക്ഷ്യമിടുന്നതെന്ന് എക്‌സൈസ് മന്ത്രി ടിപി രാമകൃഷ്ണന്. മലപ്പുറം എക്‌സൈസ് ടവറിന്റെ ശിലാസ്ഥാപനം നിര്‍വഹിക്കുകയായിരുന്നു മന്ത്രി. സംസ്ഥാനത്തെ ലഹരിവിമുക്തമാക്കുന്നതിനായി വിപുലമായ പദ്ധതികളാണ് സര്‍ക്കാര് ആവിഷ്‌കരിച്ച് വരുന്നത്. ലഹരിക്കെതിരായ ശക്തമായ ബോധവത്കരണമാണ് സര്‍ക്കാര് നടത്തി വരുന്നത്. സമൂഹത്തെ കാര്‍ന്ന് തിന്നുന്ന മയക്കുമരുന്നിനും ലഹരിപദാര്‍ഥങ്ങള്‍ക്കും വ്യാജമദ്യത്തിനുമെതിരെ ശക്തമായ നടപടി സ്വീകിരിക്കുന്നുണ്ട്. രണ്ട് വര്‍ഷത്തിനിടയില് 9686 മയക്ക് മരുന്ന്് കേസുകള് രജിസ്റ്റര് ചെയ്തിട്ടുണ്ട്. കോടിക്കണക്കിന് രൂപ വിലവരുന്ന മയക്ക് മരുന്നുകളും കഞ്ചാവുകളും പിടിച്ചെടുക്കുകയും 40000ത്തില് അധികം അബ്കാരി കേസുകള് രജിസ്റ്റര് ചെയ്യുകയും ചെയ്തു. ലഹരിക്കെതിരായ പ്രവര്‍ത്തനത്തില് കേരളം മാതൃകയാണെന്ന്് കേന്ദ്ര നാര്‍കോട്ടിക് കട്രോള് ബ്യൂറോ ചൂണ്ടിക്കാട്ടിയിട്ടുണ്ടെന്നും മന്ത്രി പറഞ്ഞു.\nഎക്‌സൈസ് വകുപ്പിനെ ശക്തിപ്പെടുത്തുന്നതിനും സര്‍ക്കാര് ഒട്ടേറെ നടപടികള് സ്വീകരിച്ച് വരുന്നുണ്ട്. പുതിയ താലൂക്കുകളില് ആറിടത്ത് എക്‌സൈസ് സര്‍ക്കിള് ഓഫീസ് അനുവദിച്ചു. ഇതിനായി മാത്രം 84 തസ്തികകള് സൃഷ്ടിച്ചിട്ടുണ്ട്. ഇടുക്കി ദേവികുളത്തും നിലമ്പൂരിലും പുതിയ ജനമൈത്രി സര്‍ക്കിള് ഓഫീസും ഇതിനായി 20 തസ്തികകളും സൃഷ്ടിച്ചു. എല്ലാ എക്‌സൈസ് റെയ്ഞ്ച് ഓഫീസിലും ഒരാള് എന്ന നിലയില് 138 വനിതാ സിവില് എക്‌സൈസ് ഓഫീസര്‍മാരെ നിയമിക്കുകയും ചെയ്തിട്ടുണ്ട്. 414 വനിതാ എക്‌സൈസ് ഓഫീസര്‍മാരെ പുതുതായി റിക്രൂട്ട് ചെയ്യാനിരിക്കുകയാണെന്നും മന്ത്രി പറഞ്ഞു.\nമലപ്പുറം സിവില് സ്റ്റേഷനിലെ 25 സെന്റ് സ്ഥലത്താണ് എക്‌സൈസ് ടവര് സ്ഥാപിക്കുന്നത്. വാടക കെട്ടിടത്തില് പ്രവര്‍ത്തിക്കുന്നവയടക്കമുള്ള ഏഴ് ഓഫീസുകള് പുതിയ കെട്ടിടത്തിലേക്ക് മാറും. ഒരു വര്‍ഷത്തിനകം നിര്‍മാണം പൂര്‍ത്തിയാക്കുമെന്ന്് മന്ത്രി ഉദ്ഘാടന ചടങ്ങില് ഉറപ്പ് നല്‍കി. ലഹരി വിരുദ്ധ സന്ദേശവുമായി വിമുക്തി തയ്യാറാക്കിയ ‘ജിന്ന് ്’ ഹ്രസ്വ ചിത്രം മന്ത്രി ടിപി ശ്രീരാമകൃഷ്ണന് പ്രകാശനം ചെയ്തു.\nജില്ലാ പഞ്ചായത്ത് പ്രസിഡന്റ് എപി ഉണ്ണികൃഷ്ണന് അധ്യക്ഷത വഹിച്ചു. നഗരസഭാ ചെയര്‍പേഴ്‌സന് സിഎച്ച് ജമീല, എക്‌സൈസ് കമ്മീഷനര് ഋഷിരാജ് സിങ്, ഉത്തരമേഖല ജോയന്റ് എക്‌സൈസ് കമ്മീഷനര് ഡി. സന്തോഷ്, എക്‌സൈസ് ഓഫീസേഴ്‌സ് അസോസിയേഷന് വൈസ് പ്രസിഡന്റ് എന് അശോകന്, സെക്രട്ടറി കെ രാമകൃഷ്ണന്, അസി. എക്‌സൈസ് കമ്മീഷനര് കെ സജി എന്നിവര് പങ്കെടുത്തു.\n← നിപ വൈറസ് : നിരീക്ഷണത്തിലുള്ളവര്‍ക്ക് ഇനി കേന്ദ്രീകൃത മേല്‍നോട്ടം → മഞ്ചേരിയില് ലൈസന്‍സില്ലാത്ത അഞ്ച് ഭക്ഷ്യ വില്‍പ്പന കേന്ദ്രങ്ങള് അടപ്പിച്ചു